text:
ঙসি প্রধানমন্ত্রী শ্রী নরেন্দ্র মোদীনা উত্তর প্রদেশ ইনবেস্তর্স সমিৎ- ২০১৮দা হৌদোক ৱারোল পীখ্রে ।
অহোংবা অমা লাকপা মতমদা পুম্নমক্না উবা ফংই হায়না মহাক্না হায়খি । উত্তর প্রদেশতা অশুক য়াম্না চাওরবা ইনবেস্তর্স সমিৎকী ওর্গনাইজেসন অমসুং মশিং য়াম্লবা ইবেস্তরশিংনা শরুক য়ারিবা অসিনা মশা মথন্তা হোংলক্লিবা অদু তাক্লি হায়না মহাক্না মখা তাখি । তেনখ্রবা মতমগী মনুংদা মশাবু দিব্লপমেন্ত অমসুং প্রোসপেরিতীগী লম্বীদা পুরকপগীদমক্তা মহাক্না রাজ্যবু থাগৎপা ফোংদোকখি ।
রাজ্য অসিদা রিসোর্স অমসুং কেপেবিলিতী মরাং কাইনা লৈরি হায়না মহাক্না হায়খি । লৌউবনা মসিগী পাঙ্গলনি হায়না মহাক্না হায়খি । মহাক্না মুখ্যমন্ত্রী য়োগী আদিত্যনাথকী সরকারবু রাজ্য অসিগী নেগতিব এতমোসফিয়ারবু পোজিতিব ওইবা অমসুং আশা অমদা ওন্থোকপগীদমক থাগৎপা ফোংদোকখি ।
রাজ্য সরকারনা তোঙান তোঙানবা সেক্তরশিংগীদমক চান্নবা পোলিসীশিং শেম্লে হায়না মহাক্না হায়খী । রাজ্য সরকারনা নহাশিং, নুপীশিং অমসুং লৌমীশিংগী মফমদা শকখীবা ৱাশক অদু মপুং ফান্নবা কন্না হোৎনরি হায়না মহাক্না হায়খি । রাজ্য অসিনা “ৱান দিস্ত্রিক্ত, ৱান প্রদক্ত” স্কিম অমদা থবক তৌরি হায়না মহাক্না হায়খি । স্কিল ইন্দিয়া মিসন, স্তেন্দ অপ ইন্দিয়া, স্তার্ত অপ ইন্দিয়া অমসুং প্রধানমন্ত্রী মুদ্রা য়োজনাগুম্বা কেন্দ্র সরকারগী স্কিমশিং অসিনা “ৱান দিস্ত্রিক্ত, ৱান প্রদক্ত” স্কিম ইমপ্লিমেন্ত তৌবদা কান্নবা ফংহল্লগনি হায়না মহাক্না মখা তাখি । কেন্দ্র সরকারগী প্রধানমন্ত্রী কিষান সম্পদা স্কিম্না এগ্রীকলচর সেক্তরদা পোত্থোক মাংবা হন্থহনবদা মতেং ওইরগনি হায়না মহাক্না হায়খি ।
পাক শন্না চূ থাবনা রাজ্য অসিনা ইথানোল মরাং কাইনা পুথোকপা ঙমগনি হায়না মহাক্না হায়খি । উত্তর প্রদেশতা দিফেন্স ইন্দস্ত্রীয়েল কোরিদোর অমা লিংখৎলগনি মদুনা বুন্দেলখন্দ লমদমগী দিব্লপমেন্ততা কান্নবা ফংহল্লগনি হায়না প্রধানমন্ত্রীনা হায়খি । মথং চহিদা প্রয়াগতা পাংথোক্কদৌরিবা কুম্ব মেলানা মালেমদা অসিগুম্বা মখলগী খ্বাইদগী চাওবা থৌরম ওইগনি হায়না প্রধানমন্ত্রীনা হায়খি ।


c: text/html

text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ তিকা থাবগী অনৌবা পাউ
লৈবাক শীনবা থুংনা পাংথোকখিবা কোবিদ-১৯ তিকা থাবগী খোঙজংগী অহানবা নুমিত্তা অতোপ্পা লৈবাকশিংদগী মশিং য়াম্না হেন্না ভারত্তা মীওই খ্বাইদগী য়াম্না তিকা থাখি
হৌজিক ফাওবদা মীওই লাখ ২.২৪ হেন্না কোবিদ-১৯ তিকা থাখ্রে
অনিশুবা নুমিত্তা রাজ্য ৬তা মীওই ১৭,০৭২ তিকা থাখ্রে
তিকা থাখ্রবা মতুংদা হোস্পিতালদা পুখৎপগী থৌদোক অহুম থোকখি
Posted On:
17 JAN 2021 7:55PM by PIB Imphal
মালেমদা খ্বাইদগী চাউবা তিকা থাবগী থবক ওইনা লৈবাক অসিগী কোবিদ-১৯ তিকা থাবগী থৌরমগী অহানবা নুমিত্তা ভারত্তা মীওই মশিং খ্বাইদগী য়াম্না তিকা থাখ্রে। মসিনা য়ু.এস.এ, য়ু.কে অমসুং ফ্রান্স য়াওনা অতোপ্পা লৈবাকশিংদগী মশিং য়াম্না হেল্লে।
ঙসি ফাওবদা মীওই ২,২৪,৩০১ কোবিদ-১৯ তিকা থাখ্রে।
লৈবাক শীনবা থুংনা কোবিদ-১৯ তিকা থাবগী থৌরমগী অনিশুবা নুমিৎশু মাইপাক্না পাংথোকখ্রে। ঙসি নোংমাইজিং ওইরবশু রাজ্য ৬তা অপুনবা সেসন ৫৫৩ পাংথোকখি। নিনিচনবা নুমিৎতা মীওই ১৭,০৭২ তিকা থাখি।
চাংনাইনা পাংথোক্লিবা অনা-লায়য়েংগী থবকশিংদা অপনবা পীবা হন্থহন্নবা কোবিদ-১৯ তিকা থাবগী থৌরমশিং চয়োল অমগী মনুংদা নুমিৎ ৪ পাংথোক্নবা রাজ্যশিং/য়ু.তিশিংদা খঙহনখ্রে। রাজ্য খরদি মখোয়গী ওইবা চয়োলগী তিকা থানবগী নুমিৎশিং লাউথোকখ্রে।
২০২১গী জনুৱারি ১৬ অমসুং জনুৱারি ১৭দা অপুনবা এ.ই.এফ.আই ৪৪৭ থেংনখি। মখোয়গী মনুংদা অহুম হোস্পিতালদা পুখৎপা দরকার ওইখি। মখোয়গী মনুংদা মীওই অমা পুং ২৪গী মনুংদা নোর্থন রেলৱেজ হোস্পিতালদগী দিসচার্জ তৌখ্রে, অতোপ্পা অমনা এ.আই.আই.এম.এস দিল্লিদগী দিসচার্জ তৌখি অমসুং অতোপ্পা অমনা .আই.আই.এম.এস রিসিকেসতা মখা তানা থম্লি।
অয়াম্বা এ.ই.এফ.আইশিং অসি লাইহৌ হৌবা, কোক চিকপা, ওনিংবা অসিনচিংবা থেংনৈ।
এদভর্স ইভেন্ত ফোল্লোৱিং ইম্মুনাইজেসন(এ ই এফ আই)অসি তিকা থাখ্রবা মতুংদা খঙহৌদনা থোকপা মেদিকেলগী থৌওং অমনি অমসুং মসি তিকা নত্রগা তিকা থাবগী থবক অদুগা মরী লৈনদবা ওইবা য়াই। পাউ পীনবা, তিকা থাফমদা খুদক্তা থেংনবা থৌদোক য়েংশিন্নবা, হোস্পিতাল ফাওবা পুদুনা লায়য়েংবা অমসুং অসিগুম্বা থৌদোকশিং মখা তানা চেকশিনবগী মতাংদা চৎন-পথাপশিং লৈরে। ফিবম লুবা এ.ই.এফ.আইশিং ফজনা থিজিন্নবা অমসুং অশোক-অপনশিং থিজিন্নবা চৎন-পথাপশিংশু লৈরে।
তিকা থাবগী থবকশিংগী ফিবম হন্না য়েংশিন্নবা অমসুং খুদোংচাদবশিং মশক খঙদোক্নবা অমসুং তিকা থাবগী থবকশিং খুমাঙ চাউশিন্নবা অচুম্বা থবকশিং থৌরাং তৌনবা রাজ্যশিং/য়ু.তিশিংগা ঙসি মীফম অমা পাংথোকখ্রে।
*****
(Release ID: 1689532)
Visitor Counter : 54

robotstxt: allowed

filter: keep


text:
প্রধান মন্ত্রী শ্রী নরেন্দ্র মোদী ২০১৯গী মার্চ ৮দা উত্তর প্রদেশকী বরানসী, কানপুর অমসুং ঘাজীয়াবাদতা চৎকনি। মহাক্না রাজ্য অসিগীদমক চাউখৎ থৌরাংগী প্রোজেক্ত কয়া অমা মায়খুম হাংদোক্কনি।
বরানসীদা
প্রধান মন্ত্রীনা বরানসীদা কাশি বিশ্বনাথ তেম্পলদা চৎকনি। মহাক্না কাশি বিশ্বনাথ তেম্পলগী লম্বী-থোং, প্রোজেক্ত অসি ফজহন্নবা অমদি মপাঙ্গল হেঙ্গৎহন্নবা উরেপ-উয়ুং তমগনি। তুংদা প্রধান মন্ত্রীনা প্রোজেক্ত সাইত্তা চত্তুনা য়েংশিনগনি।
বরানসীদা প্রধান মন্ত্রীনা দীনদয়াল হস্থকালা সঙ্কুলদা পাংথোকপা নেস্নেল ৱুমেন লাইবলিহুদ মীত-২০১৯দা শরুক য়াগনি। মহাক্না ৱুমেন সেলফ হেল্প গ্রুপ মঙাদা থাগৎপগী চিথীশিং য়েন্থোক্কনি। ৱুমেন সেলফ হেল্প গ্রুপশিংগী মীহুৎশিংনা মখোয়গী এক্সপিরিয়েন্সশিং অদুসু প্রধান মন্ত্রীদা পাওদমগনি।
প্রধান মন্ত্রীনা বেনেফিসরীশিংদা ইলেক্ত্রিক চোক, সোলর চর্খা অমদি চেকশিং য়েন্থোক্কনি।
দীনদয়াল অন্ত্যোদয়া য়োজনা-এন.আর.এল.এম, উত্তর প্রদেশনা তেংবাংলিবা ৱুমেন সেলফ হেল্প গ্রুপশিংনা ‘ভারত কে বীর’ ফন্দা তেংবাংনবগীদমক প্রধান মন্ত্রীগী মফমদা চেক খুৎশিন্নগনি।
প্রধান মন্ত্রীনা মীয়ামগী মীফমদসু ৱা ঙাংগনি।
কানপুরদা
প্রধান মন্ত্রীনা অনৌবা ৬৬০ মেগাৱাৎ ইলেক্ত্রিসিতী পুথোক্লিবা অমদি দিস্ত্রীব্যুসন য়ুনিৎ ওইরিবা পানকী পৱার প্লান্ত মায়খুম হাংদোক্কনি। প্রধান মন্ত্রীনা লখনৌ মেত্রো রেল প্রোজেক্ত হৌদোক্কনি। মহাক্না ভিদিও লিঙ্ককী খুত্থাংদা সি.ঐচ. চরন সিংহ এয়রপোর্ত স্তেসন, লখনৌদগী মেত্রো রেলসু লমথাগনি। প্রধান মন্ত্রীনা আগ্রা মেত্রো রেল প্রোজেক্তকীদমক উরেপ-উয়ুং তমগনি।
প্রধান মন্ত্রীনা পি.এম.এ.ৱাই.গী বেনেফিসরীশিংদা শোজৈশিংসু য়েন্থোক্কনি।
তুংদা প্রধান মন্ত্রীনা থৌরম অসিদা তিল্লিবা মীয়ামদসু ৱা ঙাংগনি।
ঘাজীয়াবাদতা
প্রধান মন্ত্রীনা মেত্রোগী দিলশাদ গার্দেন – শহীদ স্থল (ন্যু বস অদ্দা) সেক্সন হৌদোক্কনি। মহাক্না শহীদ স্থল মেত্রো স্তেসন্দগী মেত্রো রেল লমথাগনি। মসিগী লৈমাই মথক্তা চেনবা মেত্রো কোরিদোর অসিদা স্তেসন ৮ লৈগনি।
হিন্দোন এয়রপোর্ত সিভিল তর্মিনেল, ঘাজীয়াবাদতা প্রধান মন্ত্রীনা হিন্দোন এয়রপোর্ত সিভিল তর্মিনেল শঙ্গাগনি। মসিগী হিন্দোন্দা লৈরিবা অনৌবা সিবিল এয়রপোর্ত তর্মিনেল অসিনা নোংচুপ থংবা উত্তর প্রদেশ অমসুং এন.সি.আর. রিজনগী পেসেঞ্জরশিংবু দোমেস্তিক ফ্লাইতশিংগী ওপরেসনদগী কান্নবা ফংলগনি।
প্রধান মন্ত্রীনা দিল্লী-ঘাজীয়াবাদ- মীরুৎ আর.আর.তি.এস.কী উরেপ-উয়ুং তমগনি। মসি অহানবা হাই স্পীদ অমসুং হাই ফ্রিক্বেন্সী রেলদা য়ুমফম ওইবা রিজনেল রেপিদ ত্রাঞ্জীৎ সিস্তেম (আর.আর.তি.এস.) প্রোজেক্ত অমনি।
প্রধান মন্ত্রীনা ঘাজীয়াবাদতা মহৈ-মশিং, হাউজিং, থক্নবা ঈশিং, সেনিতেসন অমসুং সিৱেজ মেনেজমেন্তকী ওইবা চাউখৎ-থৌরাংগী প্রোজেক্ত কয়া অমসু মায়খুম হাংদোক্কনি।
মহাক্না তোঙান তোঙানবা স্কিমশিংগী বেনেফিসরীশিংদা সর্তিফিকেৎশিং য়েন্থোক্কনি।
তুংদা মহাক্না মীয়ামগী মীফমদা ৱা ঙাংগনি।


text:
আয়ুশ
আই.দি.ৱাই. ২০২০গীদমক দি.দি. ভারতিদা কমন যোগ প্রোতোকোল
Posted On:
10 JUN 2020 6:53PM by PIB Imphal
আয়ুশ মন্ত্রালয়না প্রসার ভারতিগা খুৎশম্নদুনা জুন ১১, ২০২০দগী হৌদুনা নুংতিগী ওইনা দি.দি. ভারতিদা কমন যোগ প্রোতোকোল শন্দোক্নবা শেম শারি। সি.ৱাই.পি. সেসনশিং অসি নুংতিগী অয়ুক পুং ৮দগী ৮.৩০ ফাওবা শন্দোক্কনি। সেসন অসি মথং মথং ওইনা মন্ত্রালয়গী সোসিএল মীদিয়া হেন্দলশিংদসু য়েংবা য়াগনি। পুংখায় অমগী সেসন অসিদা কমন যোগ প্রোতোকোলগী মরু ওইবা কাংলোনশিং তাক্কনি।
শন্দোক্লিবা অসিনা কমন যোগ প্রোতোকোলবু ওদিও-ভিজুয়েলগী খুত্থাংদা লাপ্না তাক্তুনা মীয়ামদা খংহন্নবগী পান্দম থম্লি। কমন যোগ প্রোতোকোলশিং মাংজৌননা খংবা অসিনা মীয়াম্না আই.দি.ৱাই. ২০২০দা শরুক য়ানবগীদমক শেম শাদুনা লৈবা ঙমহনগনি।
মসিগী তেলিবিজন্দা শন্দোক্লিবা সি.ৱাই.পি. সেসন অসি মীয়াম্না যোগগী তোঙান তোঙানবা মওং কয়াবু তমদুনা যোগ তৌবগী কান্নবা লৌনবা শিজিন্নবসু য়াই।
চহি খুদিংগী জুন ২১ অসি মালেম শিনবা থুংনা মালেমগী যোগ নুমিৎ (আই.দি.ৱাই.) হায়না পালন তৌই। হন্দক্কী চহিগী ওইনদি আই.দি.ৱাই. অসি হকশেলগী খুদোংচাদবা মরক্তা য়ৌরক্লে। তাঞ্জা অসিদদি যোগ অসি তান য়াম্না চান্নৈ মরমদি যোগ তৌবনা হকচাং অমসুং ৱাখল নুংঙাইহল্লি। হৌজিক ওইরিবা লুরবা তাঞ্জা অসিদা যোগদগী কান্নবা ফংলে খংলবা মরু ওইবা ৱাফম অনি মখাদা পীরিঃ
ক) মীয়ামগী হেলথ অমসুং ইম্ম্যুনিতী হেনগৎহনবদা পীবা কান্নবশিং
খ) মসি মালেম পুম্বনা স্ত্রেস বুস্তর হায়না লৌনরবনি
মমাংগী চহিশিংদা আই.দি.ৱাই. অসি ভারতকী নাৎ অমসুং চৎনবীগী পালন তৌবনি হায়না লৌনৈ। হন্দক্কী চহিদদি, হৌজিক্কী ওইরিবা লুরবা তাঞ্জাসিদা, মসিবু ৱাখল অমসুং হকচাংগী শান্তি থীনবা পাম্বৈনি হায়না লৌনরি। মরম অদুনা হন্দক্কী চহিগী ওইনা মিৎয়েং পীরিবসি যোগগী নুমিৎ, জুন ২১, ২০২০, অসিদা য়ুমদা যোগ তৌবনি। আয়ুশ মন্ত্রালয়না মখোয়গী লৈজবা ইলেক্ত্রোনিক, দিজিতেল অমসুং অতোপ্পা মীদিয়াশিং শিজিন্নদুনা মীয়াম্না যোগ তম্নবা কন্না হোৎনরি। মন্ত্রালয় অসিনা মখোয়গী যোগ পোর্তেল অমসুং সোসিএল মীদিয়া হেন্দলদা ওনলাইনগী তোঙান তোঙানবা থৌওং কয়া ফংহল্লি। মমাংগী চহিগুম্না মীয়াম পুন্না যোগ তৌমিন্নবগী থবক অদুসু জুন ২১, ২০২০গী অয়ুক্কী পুং ৭তা পাংথোক্কনি। তৌবতবু হন্দক্তি মীয়াম্না মখোয় মখোয়গী য়ুমদগী ওইনা শরুক য়ারক্কনি। মীয়াম পুন্না পাংথোকমিন্নবগী ইথিল অদুনা হন্দক্তি থৱাই য়াওবা মীওইশিংনা য়ু ত্যুব, ফেসবুক, ত্বীত্তর অমসুং ইন্সতাগ্রামদগী মখোয়গী যোগ হৈবা (মমাংগী চহিগুম্না কমন যোগ প্রোতোকোলদা য়ুম্ফম ওইবা) অদু উৎনরগনি।
কমন যোগ প্রোতোকোল (সি.ৱাই.পি.) অসি হৌবদগী হৌনা আই.দি.ৱাই.গী থমোয় ওইদুনা লাক্লি। সি.ৱাই.পি. অসি মকোক থোংবা যোগগী গুরুশিং অমসুং অখং-অহৈশিংনা শেম্লম্বনি অমসুং মসিদা মীয়ামগী হকচাংগী, ৱাখলগী, পুক্নিংগী অমসুং থৱাইগী ফরবা অমসুং শাফরবা থৌওং কয়া অমা য়াওই। অসি মালেমদা খ্বাইদগী মমিং চৎপা যোগগী কাংলোন অমা ওইবতা নত্তনা চহি খুদিংগী মালেমগী যোগ নুমিত্তা মীয়াম্না পাংথোক্নৈ। মসি চহি অমসুং নুপা নুপী খায়দনা মীয়াম পুম্বনা পাংথোকপা য়ানবা শেম শারবনি অমসুং ইচম চম্বা ত্রেনিং সেসন অমসুং ওনলাইন ক্লাস্তা তম্বা য়াই (হকশেলগী খুদোংচাদবা লৈবা মীওইশিংদি যোগ তৌদ্রিঙৈগী মমাংদা মখোয়গী দাক্তর তান্নগদবনি)।
*****
(Release ID: 1630741)
Visitor Counter : 36


text:
প্রধান মন্ত্রী, শ্রী নরেন্দ্র মোদীনা রাজস্থানগী কোতাদা লৈবা থবক্তগী পোথাখ্রবা প্রামিলা সিংহদা মহাক্কী মিনুংশি অমসুং তৌখিবা থবকশিংগীদমক্তা চিথী অমা ইখ্রে। কোরোনাগী লোকদাউন মনুংদা, মেজোর প্রামিলা সিংহ (রিতায়র)না মহাক্কী মপাবুংগা শ্যামবীর সিংদগা লোয়ননা মপু লৈত্রবা শা-ঙাশিংবু মখোয়গী অৱাবা উবিদুনা য়েংশিনবিখি অমসুং মতেং কয়া অমা তৌখি। মেজোর প্রামিলা অমসুং মহাক্কী মপানা মখোয়না তুংশিনজবা পৈশা খর পুথোক্তুনা লম্বী সরক্তা লৈরিবা শা-ঙাশিং অসিগীদমক মচিঞ্জাক থাকপিখি। মেজোর প্রামিলাবু থাগৎপা ফোংদোক্তুনা প্রধান মন্ত্রীনা হায় মদুদি মহাক্না হোৎনরিবা অসিনা সমাজদা পুক্নিং থৌগৎলগনি।
প্রধান মন্ত্রীনা অশুম্না ইখি, “চহি অমাগা তঙ্খায় অমা অসিদা ঐখোয়না থৌনা ফনা অমুক্তা থোকখিদ্রিবা ফিভম অসি মায়োক্নখি। হায়রিবা পুৱারী ওইরবা মতম অসি মীয়াম্না মখোয়গী পুন্সিদা কৈদৌনুংদা কাওবা ঙম্লরোই। হায়রিবা অৱাবা তারবা মতম অসি মীওইবা খুনাই খক্তা নত্তনা মীওইবগা নক্ননা লৈরিবা শা-ঙাশিংসু য়াওরিবনি। অসিগুম্বা ফিভম অসিদা অসিগুম্বা অৱাবা তারবা শা-ঙাশিংবু য়েংশিনবিবা অমসুং মখোয়গী য়াইফনবা তৌবিবা মথৌ তাই।
মরক অসিদা প্রধান মন্ত্রী মোদীনা চিথী অমদা হায় মদুদি চিরবা মতম অসিদা মীওইবা খুনাইগী চাওথোকচনিংঙাই ওইবা খুদম কয়া অমা উবা ফংই। মেজোর প্রামিলা অমসুং মহাক্কী মপানা অসিগুম্বা খোঙথাংশিং অসি মখা তানা চৎথদুনা মীয়ামদা পাউজেল কয়া অমা শন্দোক্কনি হায়না প্রধান মন্ত্রীনা আসা তৌবা ফোংদোকখি।
মতম খরগী মমাংদা, মেজোর প্রামিলা সিংহনা হৌজিক ফাওবা শা-ঙাশিং য়েংশিল্লি হায়না চিথী অমা ইদুনা পাউদমখি। চিথী অসিদা শা-ঙাশিং অসিগী অৱাবশিং পল্লদুনা মহাক্না মীয়াম্বু মখোয়গীদমক থোকপিরক্নবা অপিল তৌখি।


text:
বরাক তম্পাক্কী
খোমজিনবা পাউ খরা
২৬-০৬-২০১৮
জুলাইগী তাং ২৭ খ্বাইদগী
শাংবা চন্দ্রগ্রহন ওইগদৌরি।
⧭⧪➤ লাক্লিবা
জুলাইগী তাং ২৭ তা পূর্ণিমা ওইবগা লোয়ননা
নুমিৎ অসিদা থানা মহাক্কী খোংচৎকী লম্বীদগী পৃথিবীদগী খ্বাইদগী লাপ্না লৈবা থৌদোক
ওইগদৌরি। মসিগা লোয়ননা চহী চা অসিগী খ্বাইদগী শাংনা পুং ১ গা মিনিট ৪৩ চুপ্না
চন্দ্রগ্রহন ওইরগনি। চন্দ্রগ্রহন অসি জুলাইগী তাং ২৭ ভারতকী মতমদা নোঙাল্লমদাইগী
পুং ১ মিনিট ৫২দগী গ্রহন লাকপা হৌগনি। (www.lakhipuronline.in)
কন্ট্রেকচুয়েল ওজাশিং
পার্মানেন্ট ওইবগী ৱাফম লৈত্রি - সিদ্ধার্থ
⧭⧪➤ কংগ্রেসকী
মতমদা ইংলিস, সাইন্স অমসুং অঙ্ক সাবজেক্তা কন্ট্রেকচুয়েল ওজা ৬৫০০ লৌখিবা অদু থাগী
বেতন লুপা লিশিং ১৫ দগী লুপা লিশিং ২০ দা হেনগৎপগী ৱাফমসু ফোঙদোকপা লৈখিবনি। অদুবু
হৌজিক ওইরিবা মহৈমশিংগী মন্ত্রি সিদ্ধার্থ ভট্টাচার্য্যনা বেতন হেনগৎপগী ৱাফম
লাপ্না থমখ্রগা ওজাশিং অসি পার্মানেন্ট ওইবগী ৱাফম লৈত্রি হায়না ফোঙদোকখ্রে। ঙরাং গুৱাহাতিগী বিশ্বানাথ কোলেজতা পাঙথোকপা থৌরম অমদা মন্ত্রীনা ফোঙদোকখিবনি। হান্নগী লৈরম্বা মহৈমশিংগী মন্ত্রগী মীং পনবা তৌদনা মমাংথাবদা অচৌ অচৌবা মেলাগুম ওজাগী থবক হাপ্পগী মওং তৌরগা মদুগী বেতন পীবা ঙমদ্রবদি অর্থ লৈতে হায়না ফোঙদোক্লদুনা মহাক্কী মতমদদি শেলগী ফিভম য়েংলগা থবক হাপ্পগী থৌরাং তৌগনি হায়না মন্ত্রীনা মখাতাখি। । (www.lakhipuronline.in)
ঈচাউগী ফিভম কুপ্না
থিজিন্নবগী গুগল্ গা য়ান্ন-চে অমা সহি তৌনখ্রে।
⧭⧪➤ আসাম রাজ্যগী ঈশিং ইচাউগী মতাংদা কুপ্না
খঙদোক্নবগী দমক কেন্দ্র সরকারনা মালেমদা টেক্নোলোজিগী লমদা মমিং লৈরবা গুগলগা
য়ান্নচে অমা সহি তৌনখ্রে। আইআইটি গুৱাহাটিগী কনভোকেসনগী থৌরম অমদা শরুক য়ারদুনা
ঙরাং ৱাটর রিসোর্সেস কেন্দ্রগী মন্ত্রী সত্যপাল সিংনা গুৱাহাটিদা ৱাফম অসি
ফোঙদোকখিবনি। ভারতনা নিংতম্বা ফংবগী চহী ৭০ মতুংদসু ঙসিসু অসুম্মক ঈচাউগী অৱাবা
রাজ্য অসিনা মায়োক্নরি হায়না মন্ত্রীনা ফোঙদোকখি। অৱাবা কোক্নবগী দমক গুগলগা
য়ান্নচে অদু সহি তৌনখিবনি অমসুং থবক অসিগী দমক কুপ্না থিজিন্নবা আই আই টি
গুৱাহাতিদা খুৎশিন্নখি। ।(www.lakhipuronline.in)
ফিফা ৱার্ল্দ কাপ ২০১৮
⧭⧪➤ ফিফা ৱার্লদ কাপতা ঙরাংগী মেচশিংদা নুমিদাং ১১-৩০দা উরুগুৱেনা য়ুম্বু রুসিয়াবু পাঞ্জল ৩ –
০ দা মায়থিবা পিখ্রে, সাউদি আরবিয়ানা ইজিপ্তপু পাঞ্জল ২ – ১ দা থোইখ্রে অদুগা
স্পেইনগা মোরোক্কোগা পাঞ্জল ২ – ২ দা দ্রো, অদুগা ইরানগা পোর্তুগালগসু পাঞ্জল ১ –
১ দা দ্রো ওইখ্রে। (www.lakhipuronline.in)
⧭⧪➤ ঙসিগী মেচশিংদা নুমিদাং পুং
৭-৩০ দা অস্ট্রেলায়া অমসুং পেরু, দেনমার্ক অমসুং ফ্রান্স অদুগা নুমিদাং পুং ১১-৩০
দা আইসলেন্দ অমসুং ক্রোৱেসিয়া, অদুগা নাইজেরিয়া
অমসুং আর্জেন্তিনা থেংগাইনরগনি। (www.lakhipuronline.in)


text:
রসিয়নগী নোংপোক থংবা তাম্না লৈবা মফমশিং চাউখৎ থৌরাংশিংদা প্রসিদেন্ত পুতিন্না থম্লিবা মিৎয়েং অসি থাগৎপা ফোংদোক্লদুনা প্রধাম মন্ত্রীনা হন্না হায়খি মদুদি হিরম অসিদা রসিয়াগী মপাং অমা ওইনা “এক্ত ইস্ত পোলিসী”গী শরুক অমা ওইনা ভারতনা শোইদবা ৱাফম থম্লি। রসিয়নগী নোংপোক থংবা তাম্না লৈবা মফমশিংগী চাউখৎ থৌরাংশিংদা ভারত অমসুং রসিয়াগী মহৌশাগী ওইবা মরী লৈনৈ হায়না মহাক্না মরুওইবা পীখি।
পি.এম.না ‘স্পেসিএল এন্দ প্রিবিলেদজ স্ত্রাতেজিক পার্তনরশীপ’কা লোয়ননা নাকন অনিমক্তা হেন্না চাউবা ইকোনোমিক অমসুং ইনগেজমেন্তকী মরুওইবা লৈ হায়না ফোংদোকখি। মহাক্না হেলথ অমসুং ফার্মাগী সেক্তর অসি লায়চৎ অসিগী মনুংদা মরী থম্নবগী মরুওইবনি হায়না উৎখি। মহাক্না অতোপ্পা ইকোনোমীগী মরী দাইমন্দ, কোকিং কোইলা, স্তীল, অমসুং উজাওশিং ওইরকপা য়াবগী মরমদা হায়খি।
ই.ই.এফ.-২০১৯দা ভারতকী রাজ্যশিংগী মুখ্য মন্ত্রীশিং শরুক য়াখিবা নিংশিংদুনা পি.এম.না রসিয়নগী নোংপোক থংবা তাম্না লৈবা মফমশিংগী গবর্নর ১১দা বার্তোন তৌখি।
কোবিদ-১৯ লায়চৎকী থেংনরিবা অৱাবশিং অসিগী মথক্তা, পেত্রোলিয়ম মন্ত্রী অমসুং নেচুরেল গ্যাসকী মন্ত্রী শ্রী হার্দীপ সিংহ পুরিনা লুচিংবা য়াম্না মাংজিল থারিবা ইন্দিয়ন ওইল অমসুং গ্যাস কম্পনী য়াওবা দেলিগেসন অমা ই.ই.এফ.কী ফ্রেমৱার্ক মনুং ভারত-রসিয়া ব্যুজিনেস দাইলোগতা শরুক য়ারগনি। ই.ই.এফ.কী নাকোইননা গুজরাতকী মুখ্য মন্ত্রী শ্রী বিজয় রুপানী অমসুং রসিয়াগী সাখা-য়াকুতিয়া প্রোভিন্সকী গবর্নর অনিগী মরক্তা ওনলাইন মিতিং অমা সেপ্তেম্বর অন্দা পাংথোকখি। মমিং লৈরবা ভারতকী কম্পনীগী সেক্তর কয়াগী মীহুৎ ৫০রোম ওনলাইন ওইনা থৌরম অসিদা শরুক য়াগনি।
In Indian history and civilization, the word “Sangam” has a special meaning.— PMO India (@PMOIndia) September 3, 2021
It means confluence, or coming together of rivers, peoples or ideas.
In my view, Vladivostok is truly a sangam of Eurasia and the Pacific: PM @narendramodi
In 2019, when I had visited Vladivostok to attend the Forum, I had announced India’s commitment to an “Act Far East policy”.— PMO India (@PMOIndia) September 3, 2021
This Policy is an important part of our “Special and Privileged Strategic Partnership” with Russia: PM @narendramodi
The friendship between India and Russia has stood the test of time.— PMO India (@PMOIndia) September 3, 2021
Most recently, it was seen in our robust cooperation during the COVID-19 pandemic, including in the area of vaccines: PM @narendramodi
Energy is another major pillar of our Strategic Partnership.— PMO India (@PMOIndia) September 3, 2021
India-Russia energy partnership can help bring stability to the global energy market: PM @narendramodi


text:
রোদ ত্রান্সপোর্ত অমসুং হাইৱে মন্ত্রালয়
এম.ও.আর.তি.ঐচ.না বেতরী য়াওদবা ইলেক্ত্রিক্কী গারীশিং য়োনবা অমসুং রেজিস্ত্রেশন তৌবগী অয়াবা পীরে
Posted On:
12 AUG 2020 7:20PM by PIB Imphal
মিনিস্ত্রী ওফ রোদ ত্রান্সপোর্ত এন্দ হাইৱেজনা বেতরী হাপতবা ইলেক্ত্রিক্কী গারীশিং য়োনবা অমসুং রেজিস্ত্রেশন তৌবগী অয়াবা পীখ্র। রাজ্যশিং অমসুং য়ু.তি.শিংগী ত্রান্সপোর্ত সেক্রেতরীশিংদা ইখিবা চেরোল অমদা মন্ত্রলয় অসিনা তেস্ত এজেন্সীনা পীবা অপ্রুভল সার্তিফিকেতকী মখল অদুগী মতুং ইন্না বেতরী বাওদবা গারীশিং য়োনবা অমসুং রেজিস্তর তোবা য়ারগনি হায়না শেংদোরকখ্রে। মখাতানা, রেজিস্ত্রশন অসিগীদমক্তা বেতরীগী মখল নত্রগা অতোপ্পা অকুপ্পা মরোলশিং অদু তাকপগী মথৌ তাদে হায়খি। তৌইগুম্বশুং, ইলেক্তিক্ গারী, অমসুং বেতরী (অচম্বা বেতরী নত্রগা শিন্দোকপা য়াবা বেতরী) অদুগী প্রোতোতাইপ অদু সেন্ত্রেল মোতোর ভেইকলস রুলেস, ১৯৮৯গী রুল ১২৬কী মখাদা পল্লিবা অখন্না তেস্ত এজেন্সী অদুনা অয়াবা পীখিবা মখল অদু ওইবা মথৌ তাই।
সেন্ত্রেল মোতোর ভেইকলস রুলস, ১৯৮৯গী মখাদা লৈবা, ভিজ. ফোর্ম-২১ (সেল সার্তিফিকেত), ফোর্ম-২২ (মেন্যুফেকচরে অদুনা পীবা রোদ ৱর্দিনেস সার্তিফিকেত) অমসুং ফোর্ম- ২২-এ (বোদী অদু তোঙান্না শেমখিবগী মোতোর ভেহিকলসনা পীবা রোদ ৱর্দিনেস সার্তিফিকেত), রুল ৪৭ (মোতোর ভেহিকলশিংগী রেজিস্ত্রেশনগীদমক্তা ওইবা এপ্লিকেশন)গী মখাদা মোতোর ভেহিকলশিংগী রেজিস্ত্রেশন তৌবগীদমক্তা মথৌ তাবা মরী লৈনবা ফোর্মশিং অসিদা রাজ্যশিং/য়ু.তি.শিংগী পুক্নীং চিংশিল্লি, মসিদা ইঞ্জিন নম্বর/ মোতোর নম্বর (বেতরীনা চেনবা গারী ওইরবদি) অদু ময়াক শেংনা তাক্লি।
সরকার অসিনা লৈবাক অসিদা ইলেক্তিক্না চেনবা গারীশিংগী অপতেক হেনগৎহন্নবা ইকোসীস্তেম অমা শেম্নবা কন্না হোৎনরি। ভেহিক্যুলর পোল্যশন অমসুং ওইল ইমপোর্ত বিল হন্থহন্নবা লৈবাক অসিগী ওইবা চাউরবা এজেন্দা অসি ফংনবা ঐখোয় ময়াম পুন্সিন্দুনা পুন্না থবক তৌমিন্নবগী মতম ওইরে। মসিনা অখোইবদা লৈরিবা মহৌশাগী ফিভম অসি কনবা অমসুং ওইল ইমপোর্ত বিল হন্থহনবদা নত্তনা অনৌবা ইন্দস্ত্রী মরু ওইনা ইলেক্ত্রোনিক্স অমসুং তেলিকম্যুনিকেশন চাউখৎহন্নবা খুদোংচাবা কয়াশু পীগনি।
ইলেক্ত্রিক্কী ওইবা মখোং অনি পানবা গরীশিং অমসুং মখোং অহুম পানবা গরীশিং য়োকখৎনবগীদমক্তা,গারীগী মমলদগী বেতরীগী মমল (অপুনবা মমল অদুগী ৩০-৪০% ওইবা) অদু লৌথোক্নবগী রিকমেন্দেশনশিং অদু মন্ত্রালয় অসিদা খঙহল্লকখ্রে। অদু ওইরবদি গারীশিং অসি বেতরী য়াওদনা মার্কেত্তা য়োনবা য়ারগনি। মসিনা ইলেক্ত্রিক্কী ওইবা মখোং অনি পানবা গরীশিং (২ দবল্যু.) অমসুং মখোং অহুম পানবা গরীশিং (৩ দবল্যু.)গী মাংজৌননা থিবা মমল অদুনা আই.সি.ই. ২ অমসুং ৩ দবল্যু. দগী হন্থগনি। বেতরী অদুনা ও.ই.এম. নত্রগা ইনর্জী সার্বিস প্রোভাইদরনা তোঙান্না পীবা য়াগনি।
*********
(Release ID: 1645465)
Visitor Counter : 34


text:
প্রধান মন্ত্রী শ্রী নরেন্দ্র মোদীনা শগোলশেন (ওগস্ত ২, ২০১৮) নুমিত্তা লম্বী, প্রধান মন্ত্রী গ্রাম সরক য়োজনা (পি.এম.জি.এস.ৱাই.), রুরেল, অর্বান হাউজিং, রেলৱে, এয়রপোর্ত অমসুং হিথাংফমশিংগী ইনফ্রাস্ত্রকচরগী খোংজেল য়েংশিনখ্রে। য়েংশিনবগী মীফম অদু চাউরাক্না পুং অনিরোম চৎথখি, মদুদা ইনফ্রাস্ত্রকচরগা মরি লৈনবা মন্ত্রালয়, নীতি আয়োগ অমসুং প্রধান মন্ত্রী ওফিসকী মকোক থোংবা ওফিসরশিংনা শরুক য়াখি।
নীতি আয়োগকী সি.ই.ও. শ্রী অমিতাব কান্তনা প্রজেন্তেসন পীরদুনা হায়খি মদুদি লম্বী শেম্বগী লমদা মশক থোক্না চংশিল্লি। শেনবা চহি ২০১৭-১৮গী মনুংদা চাংচত্তা নুংতিগী লম্বী কিলোমীতর ২৬.৯৩ শেম্লি, অদুবু মসিগা য়েংনরুবদা শেনবা চহি ২০১৩-১৪দা লম্বী কিলোমীতর ১১.৬৭ শেমখি।
প্রধান মন্ত্রীদা ত্রান্সপোত সেক্তরবু দিজিতেলাইজেসন তৌবগী মতাংদা চংশিল্লিবা খোংজেলগী মতাংদা পাউদমখি। হৌজিক ফাওবদা রেদিও ফ্রিক্বেন্সী আইদেন্তিফিকেসন দিভাইসেস (আর.এফ.আই.দি.) তেগ লাখ ২৪ থাদোকখ্রে অমসুং ইলেক্ত্রোনিক তোল কলেক্সন্দগী চাদা ২২দগী হেন্না তোল তেক্স খোমগৎখ্রে। লম্বীগী ফিভমগী মতাংদা ই-পাউ পীরিবা ‘সুখদ য়াত্রা’ এপতা ৱাকৎপা য়াবগী খুদোংচাবসু ফংহল্লে। এপ অসি হৌজিক ফাওবদা লাখ অমদগী হেন্না দাউনলোদ তৌখ্রে। প্রধান মন্ত্রীনা ইলেক্ত্রোনিক তোল কনেক্সনগী লমদা খোংজেল য়াংনা থবক তৌনবগীদমক্তা খঙহনখি।
পি.এম.জি.এস.ৱাই.গী মখাদা খু্ঙ্গংগী লম্বীদগী হৌজিক ফাওবদা অকোইবগী মফম চাদা ৮৮ শম্নহনখ্রে। ২০১৪দগী ২০১৮ ফাওবগী মনুংদা খুঙ্গং লিশিং ৪৪ হায়রিবা লম্বীশিং অসিগা শম্নহনখ্রে, অদুম ওইনমক মসিগা মান্নবা মতমদা, হৌখিবা চহি মরিদা খুঙ্গং লিশিং ৩৫ খক্তমক লম্বী অসিগী খুথাংদা শম্নহনবা ঙমখি। ‘মেরী এপ’ এপ অসি তোঙান তোঙানবা লম-লমগী লোন ১০দা হৌদোক্লে অমসুং হৌজিক ফাওবদা মীওই লাখ ৯.৭৬না মসি দাউনলোদ তৌখ্রে। লম্বীগী জি.আই.এস. মেপিংগী থবক চৎথরি অমসুং হৌজিক ফাওবদা রাজ্য ২০না জিওস্পাসিএল রুরেল রোদ ইনফোর্মেসন সিস্তেম (জি.আর.আর.আই.এস.) শিজিন্নখ্রে। গ্রিন তেক্নোলোজী অমসুং নন-কনভেনস্নেল ওইবা মচাকশিং হায়বদি ফত্ত্রবা প্লাস্তিক্কুম্বা ফত্ত-হাওদিশিং খুঙ্গংগী লম্বী শেম্বদা শিজিন্নরি।
মতৌ অসুম্না রেলগী লমদা মরু ওইবা খোংজেল চংশিল্লি। মসিগী কেপাসিতীদা অমসুং রোলিং স্তোক্তা হেন্না ফগৎলক্লি। অনৌবা রেল তালীশিং তিংখ্রে অমসুং রেল লম্বী কয়ামরুম পাকথোকহনখ্রে। খোংজেল অসি ২০১৪দগী ২০১৮ ফাওবগী মনুংদা পাংথোকখিবনি। হায়বদি রেলগী লম্বী কিলোমীতর ৯,৫২৮ শেমখ্রে, অদুম ওইনমক মসিগা মান্নবা মতমদা হৌখিবা চহি মরিগা য়েংনরুবদা চাদা ৫৬ হেল্লে।
মতৌ অসুম্না, এভিয়েসনগী লমদা এরোপ্লেন তোংবশিংগী মশিংদা হৌখিবা চহি মরিদা ২০১৪দগী ২০১৮ ফাওবগী মনুংদা চাদা ৬২ হেনগৎলে, অদুম ওইনমক মসিগা মান্নবা মতমদা হৌখিবা চহি মরিগী মনুংদা মসি চাদা ১৮ খক্তমক ওইরম্মি। উরান স্কিমগী মখাদা তু অমসুং খ্রি তিয়রগী শহরশিংদা অনৌবা এয়রপোর্ত ২৭ হাংদোক্লে অমসুং মথৌ পাংথোক্লি।
হিথাংফমগী লমদা ২০১৪দগী ২০১৮ ফাওবগী মনুংদা চৎথোক-চৎশিন তৌবা চাদা ১৭ হেনগৎলে।
রুরেল হাউজিং সেক্তরগী মতাংদা প্রধান মন্ত্রীদা তমখি মদুদি ২০১৪দগী ২০১৮ ফাওবগী মনুংদা য়ুম ক্রোর অমদগী হেন্না শাখ্রে, অদুম ওইনমক মসিগা মান্নবা মতমদা হৌখিবা চহি মরিদা চাউরাক্না য়ুম লাখ ২৫ খক্তমক শাবা ঙমখি। য়ুম শাবা অমসুং মসিগা মরি লৈনবা লমশিংদা খোংজেল য়াংশিনবগী মরম্না থবক পীবা হেনগৎহল্লে। লনাই থিজিনবা অমগী মতুং ইন্না য়ুম শাবদা চংবা মতম অদু য়াম্না হন্থরে। ২০১৫-১৬কী মনুংদা য়ুম শাবদা নুমিৎ ৩১৪ চংলম্মি, অদুবু থবক অদুমক ২০১৭-১৮দা নুমিৎ ১১৪দা লোইশিনখ্রে। মহৌশাগী ওইবা খুদোংথিবশিংদগী ঙাকথোকপা ঙম্বা অসিগুম্বা অহোংবা য়ুম শাবদা হেন্না শাফু পীরি। মসিগীদমক্তা মখোয়গী দিজাইন তৌবদা হেন্না মীৎয়েং চংলি।
অর্বান হাউজিংগী মতাংদা অনৌবা শেমগৎ-শাগৎপগী তেক্নোলোজীশিং শিজিন্ননবা সরকারনা শাফু পীরি। প্রধান মন্ত্রী আৱাস য়োজনা (অর্বান) হৌরকপদগী হৌজিক ফাওবদা স্কিম অসিগী মখাদা য়ুম লাখ ৫৪গী অয়াবা পীখ্রে।
Reviewed the progress of key infrastructure sectors including roads, housing, railways, aviation and ports. https://t.co/1nRdaj2xrM— Narendra Modi (@narendramodi) August 3, 2018
Pace of road construction has increased significantly in the last four years. At the same time, more green technology is being used in building roads especially in rural areas.— Narendra Modi (@narendramodi) August 3, 2018
It is equally gladdening to see a remarkable rise in the digitisation of the transport sector.
You would be happy to know that in the railways sector there is significant addition in capacity and rolling stock. Impetus has been given to adding new lines, doubling and gauge conversion.— Narendra Modi (@narendramodi) August 3, 2018
In aviation, passenger traffic has grown by over 62% in four years.
In line with our commitment to ensure every Indian has a home, over a crore houses have been constructed from 2014 to 2018 in rural areas. This has boosted employment opportunities and given wings to people’s aspirations. The average time of construction has also dropped sharply.— Narendra Modi (@narendramodi) August 3, 2018


text:
২০২১, সেপ্তেম্বর ২৬কী নুমিদাংৱাইরমদা প্রধান মন্ত্রী, শ্রী নরেন্দ্র মোদীনা অনৌবা পার্লিয়ামেন্ত বিল্দিংগী মফম অদুদা ওন-সাইত ইন্সপেক্সন পাংথোকখ্রে অমদি হৌজিক হৌজিক শেম-শাবগী থবক চত্থরিবা অদু য়েংশিনখি৷
মফম অদুদা চত্থরিবা থবক অদুগী প্রোগ্রেস অদু প্রধান মন্ত্রীনা পুথোকখি, অমদি প্রোজেক্ত অদুদা অখন্নবা মীৎয়েং চংদুনা মতম চানা লোইশিন্নবা হায়খি৷ মফম অদুদা থবক শুরিবা শিন্মীশিংগা মহাক্কা উনদুনা ৱারি শানখি অমদি মখোয়গী নুংঙাই-য়াইফবা পুন্সিগী মতাংদসু হংখি৷ মখোয়না থমোই শেংনা অমসুং ইতিহাসিক ওইরবা মওংদা থবক তৌই হায়না মহাক্না ফোংদোকখি৷
মফম অদুদা থবক শুরিবা শিন্মী পুম্নমক মপুং পানা কোবিদ ভেক্সিন কাপথোকহনগদবনি হায়না প্রধান মন্ত্রীনা খঙহনখি৷ শিন্মী পুম্নমক্কী হকচাংশিং থা খুদিংগী ওইনা চেক-অপশিং পাংথোক্ননবা মহাক্না মখাতানা ওফিসিয়েলশিংদা হায়খি৷ শেম-শাবগী থবক অসি মপুং ফারবা মতমদা, মফম অসিদা থবক শুরিবা শিন্মী পুম্নমক্কী ওইনা দিজিতেল আর্কিব অমা শেমগৎলগনি, মসিদা মখোয়গী মমিং, মখোয়গী লৈফম, মখোয়গী পিকচর য়াওনা মখোয়গী পর্সোনেলগী ওইবা অকুপ্পা মরোলশিং অসি উৎলগনি অমদি শেম-শাবগী থবক অসি পাইখৎখিবদা মখোয়না লৌখিবা থৌদাং অদু মশক খঙবিগদবনি হায়না মহাক্না ফোংদোকখি৷ মখাতানা, মসিদা শিন্মীশিংনা লৌখিবা থৌদাং অমসুং শরুক য়াখিবা অদুগী মতাংদা শিন্মী পুম্নমক্তা সর্তিফিকেৎ অমমমসু পীগদবনি৷
প্রধান মন্ত্রীনা খঙহৌদনা চৎখিবা অদু সেক্যুরিতী দিতেল খ্বাইদগী য়ামদনা পাংথোকখিবনি৷ মফম অদুদা মহাক্না পুং অমা হেন্না লৈরমখি৷


text:
Category: সংস্থানগি পাও
মীতৈ লাইনিংগী মতাংদা মীফম পাঙথোকখ্রে
ইম্ফাল, অক্টোবর ২৪ : কংলৈপাক মনিপুর অসিদা মীতৈ লাইনিং য়োকখৎননবা হোৎরিবশিংনা অশেংবা পুয়া লৈরগদি নেশনেল আর্কাইভস, দিল্লীগী লেবোরেটোরিদা টেষ্ট তৌবদা অচঙব [...]
বাংলাদেশকী মিং চৎলবা লাইয়েকপা সাইরেম সুদর্শন সিংহনা লৈখিদবদা মায়কৈ কয়াদগী অৱাবা ফোঙদোক্নরকখি
সিলেট, ২৩ অক্টোবর : লাইয়েকপা ওজা সাইরেম সুদর্শন সিংহ(৫৯) ঙসি পুং ১২.০০ তাবা মতমদা সিলেট শিবগঞ্জ লৈকাইগী মশাগী য়ুমদা ইখঙ খঙহৌদনা হার্ট অ্যাটেকনা লৈখিদ্ [...]
পুয়া মৈ থাখিবগী নীংশিং থৌরম চম্না পাঙথোকখ্রে
ইম্ফাল, অক্টোবর ২২ : অকোম লুপ, কংলৈপাকনা লিশাং শিৎনা পাঙথোক্লম্বদগী পুয়া মৈ থাখিবগী অপুনবা নীংশিং লুপ (পুমানিল), কংলৈপাকনা হন্দক চহিগী ওইনা পুয়া মৈ [...]
মাইচৌ ৭কী মতিক ময়াই শৈথাবা ঈশৈ ফোঙখ্রে
ইম্ফাল, অক্টোবর ২০ : কংলৈ পুৱারীদা অচৌবা মফম কল্লিবা ইপু মাইচৌ ৭ কী মতিক ময়াই শৈথাবা ঈশৈ অমা ঙসি লুৱাংশংবম মখা লৈকাইদা লৈবা পান্থোইবী শঙলেনদা হৌনবী [...]
থানিলগী নুমিদাংৱাইরম অমা অমসুং মণিপুরী শৈরেংগী নুমিৎ থৌরম পাংথোকখ্রে
ইম্ফাল, অক্টোবর ২০ : লমদমসিগী মহৌশাগী ওইবা শৈহেক শৈশক লৈজরবসু ঙসিদি হৌরক্লিবা নহারোলশিংনা অতোপ্পা লমদগী পুরগা চাওখৎপদৌনা চত্থরক্লিবা মতমসিগী খোঙচৎ অ [...]
শৈরেংগী লাইরিক ‘মৈতাল অরাবগী ৱাকৎ’ ফোঙখ্রে
ইম্ফাল, অক্টোবর ২০ : ঈরমদম মীয়ামগী অপুনবা খোর্জ্জৈলুপ (ইমাখোল) অৱাং পোৎশংবমনা হাওরোংবম বেলা রানীনা ইবা শৈরেংগী লাইরিক ‘মৈতাল অরাবগী ৱাকৎ’ ঙসি এন জি কো [...]
কংলাদা মেরা মেন তোংবা, মেরা থাওমৈ থানবা অমদি মেরা য়েনখোং তম্বগী থৌরম পাঙথোকখ্রে
ইম্ফাল, অক্টোবর ২০ : ঙসি মেরা থাগী ১৫নি পানবা থানিল নুমিৎ ‘মেরা হৌচোংবা’ নুমীৎ অসিগী শরুক অমা ওইনা অয়ূক্তা সনা কোনংদগী লৈবাকসিগী নিংথৌ, ফম্নাইবা অমদি [...]
হিন্দু লাইশঙদা এটেক চত্থখিবগী থৌওং য়ানিংদবা ফোঙদোরক্লি
ওয়াশিংটন, অক্টোবর ১৯ : বাংলাদেশতা মাইনোরিটি কমিউনিটি ওইনা লৈরিবা হিন্দুশিংদা টার্গেট তৌরগা হন্দক পাঙথোকখিবা হিন্দুগী অচৌবা কুহ্মৈশিংগী মনুংদা অমা ওইরি [...]
মণিপুরদা ৪৯ শুবা শুমাং লীলা ফেষ্টিবেল ২০২১ গভর্নর লা গনেসননা হৌদোকখ্রে
ইম্ফল, অক্টোবর ১৮ : মণিপুরগী শুমাং লীলানা ষ্টেট অসিগী তোঙান তোঙানবা ফুরুপশিংগী মরক্তা মচিন মনাও ওইবা অমসুং মরুপ মপাং ওইহন্নবগীদমক অমত্তা ওইনা পূনশিনবা [...]
আর কে ভুবনস্নাগী য়াওনা লাইরিক ৩ ফোঙখ্রে
ইম্ফাল, অক্টোবর ১৮ : রাইটার্স ফোরাম ইম্ফালনা শীন্দুনা সাহিত্য একাডেমিক এৱার্দি রাজকুমার ভুবনস্নানা ইবা শৈরেং লাইরিক অমা য়াওনা পূন্না লাইরিক অহুম ফোঙ [...]


text:
ডি ই জি এসকী মরমদা
মেমোরেন্ডাম ওফ এসোসিয়েশন ওফ ডিস্ট্রিক্ট ই-গভর্ন্যান্স সোসাইটি
সোসাইটি মমিং:
ডিস্ট্রিক্ট ই-গভর্ন্যান্স সোসাইটি চুরাচান্দপুর
রেজিস্টার ওফিস :
সোসাইটিগী রেজিস্টার ওফিস অসি চুরাচান্দপুর জিলা হেড ক্বারটর দা ওইগনি।
কোনশিনগদবা মফম :
সোসাইটিনা কোনশিনগদবা মফমসি চুরাচান্দপুর জিলা পূম্নমক্কী ওইগনি।
সোসাইটিগী ওবজেক্টিভ:
- মনিপুর স্টেট ইনফোরমেশন টেকনোলজি সোসাইটি অমদি অতৈ স্টেক হোল্ডরশিংগা পুল্লগা ন্যাশনাল ই গভর্ন্যান্স প্লানগী কমন সার্ভিস সেন্টর,স্বান,স্টেট্ ডাটা সেন্টর, স্টেট সার্ভিস ডেলিভরি গেটৱে অমদি অতৈ ন্যাশনাল ই গভর্ন্যান্স প্রোগ্রামশিং ডিস্ট্রিক্ট তা পাইখৎপা।
- জিলা লৈঙাককী ষ্টাফশিং অমদি অতৈ এক্সেকিউটিভশিংবু কেপাসিটি বিল্ডিং তৌবা। দি ই জি এস অমদি এমসিটসকা পুন্না চৎমিন্নরগা টেকনিকেল সোলুশন পুরকতুনা সোফটৱের ডেভেলপ অমদি কস্টমাইজ তৌবা, টেকনিকেল সোলুশন পাইখৎপা।
- কমন সার্ভিস সেন্টর সাপোর্ট তৌদুনা জিলা পূম্বদা জি ২ সি সার্ভিসশিং ফংহনবা। মসিনা প্রজাগী সার্ভিসশিং খঙদোকলগা সার্ভিসশিং মরি লৈনবা ডিপার্টমেন্টসিংগা তান্নরগা সার্ভিস সেন্টর এজেন্সি হাইবদি জুম্ ডেভেলপর অমসুং উনিট্র্যান্স কা জি ২ সি সার্ভিসশিং অহানবা ওইনা পাইখৎপা।
- জি ২ সি সার্ভিসশিং ফংহনবা, মনিপুর সরকারনা স্বান, এস দি সি, সি এস সি অমদি স্টেট পোর্টাল/এস এস দি জি ন্যাশনাল ই গভর্ন্যান্স প্লানগী মাখাদা পাইখৎখরে। স্কিমশিং অসি মখাগী অসুম্না পাইখৎকনি:-
- জিলানা মপুং ওইবা শরুক ওইরগা প্রজাগী সার্ভিসশিং পুল্লপ ওইনা পীবা।
- সরকারগী সার্ভিসশিং পীবদা মতিক মগুন লৈনবা ইন্টিগ্রেটেড এপ্রোচ শিজিন্নগনি।
- জিলা লৈঙাকতা ক্যাপাসিটি বিল্ডিং পীরবাকান্দা সার্ভিস পীবা অসি এফিসিয়েন্সি অমদি অ্যাকাউন্টেবিলিটি হেন্গৎকনি।
- পিগদবা সার্ভিসশিং অসি অটোমেটেড ৱাৰ্ক ফ্লো অমা লৈগনি অমসুং মমুৎ তাবা প্রোসেস ডিজাইন অমা য়াওগদবনি।
- জিলা থাকতা সেন্ট্রল ডাটা রিপোসিটরি অমা শেমগনি অদুগা ডাটা অমদি ইনফোরমেশন অদু খোমজিনবা, হাপ্চিনবা, লৌথোকপা, শিজিন্নবা, অমসুং থাক খুদিংমক্তা পিথোক পিশিন তৌনবা।
- জি ২ সি সার্ভিস পিনবা ব্যাক এন্ড কম্পিউটরাইজেশন তৌবনা কোর ইনফ্রাস্ট্রাকচর হাইবদি সি এস সি, এস দি সি, স্বান অমসুং সার্ভিস ডেলিভরি গেটৱে মপুং ফানা শিজিন্নবা ঙমগনি।
- গভর্নমেন্ট ডিপার্টমেন্টশিং অশানবা মিৎয়েংদা ব্যাক এন্ড কম্পিউটরাইজেশন ম্যানেজ তৌবা, সুপরভাইজ তৌবা অমদি পাইখৎপা। স্টেট গভর্নমেন্ট/সেন্ট্রেল গভর্নমেন্ট তগী লাকপা ফিনান্সিয়াল সপোর্টশিংগী রিসিপ্ট অমদি উটিলাইজেশনবু কোরদিনেত, ম্যানেজ অমদি মোনিতর তৌবা।
- রাজ্য সরকারনা লেপ্পা চার্জশিং খোমগৎপা অমসুং হাইরিবাশিং অসি ওদিত তৌবা।
- ই-গভর্নেন্সকী কান্নবাশিং অসি খুঙ্গং খুঙ্গংদা পব্লিসিটি অমদি ক্যাম্পেইন টিভি, রেডিও, খবর, কনফরেন্স, সেমিনার, পব্লিক মিটিং, ব্যানর অমদি পোস্টর শিংগী খুথাংদা অৱেঅরনেস শনদোক্কদবনি।
গভর্নিং বোডি অসিগী মেম্বরশিংগী মমিং সেকশন ৫(ড) মনিপুর সোসাইটি রেজিস্ট্রেশন এক্ট, ১৯৮৯(মনিপুর এক্ট ন:১ ওফ ১৯৯০) আসি মখাদা পীরি:-
দি ই জি এস ষ্টাফ
দি ই জি এস অমদি সিএসসি ২.০ সপোর্ট তৌনবা মখাগী ষ্টাফ অনি অসি হাপ্লে।
- পিটর জি বিকলেন, ডিস্ট্রিক্ট ম্যানেজর
- মাইকেল পাউল হাওকিপ, ডিস্ট্রিক্ট ম্যানেজর


text:
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী মন্দলনা ফাইনান্সিএল ইমপ্লিকেসন লুপা করোর ৪৬০৭.৩০গা (সেন্ত্রেল সিয়র লুপা করোর ৩,০০০ অমসুং স্তেৎ সিয়র লুপা ১৬০৭.৩০ ওইনা) লোইননা ০১-০৪-২০২১দগী ৩১-০৩-২০২৬ ফাওবা নেস্নেল আয়ুশ মিসন (এন.এ.এম.) অসি সেন্ত্রেলী স্পোন্সর্দ স্কিম ওইনা মখা চত্থবদা অয়াবা পীখ্রে। মিসন অসি ১৫-০৯-২০১৪দা হৌদোকখিবনি।
আয়ুর্বেদ, সিধা, সোৱা রিগপা, উনানি অমসুং হোমিওপেথি (এ.এস.য়ু. এন্দ ঐচ) অসিগুম্বা ঙাকথোক্নবা, ফগৎহন্নবা অমসুং লায়েংনবা হেল্থকিয়রগী লৌশিংগী পুকৈ অমা ওইরিবা হীদাক লাংথক্কী ত্রেদিস্নেল সিস্তেমশিং অসি মশক তাক্লিবা লম্বা লৈত্রবা ভারতকী হেরিতেজ অমা লৈজৈ। ভারতকী হীদাক লাংথক্কী সিস্তেমশিংগী অফবা মগুনশিং মমিং ওইনা পল্লবদা মখোয়গী দাইভর্সিতী অমসুং ফ্লেক্সিবিলিতী; এক্সেসিবিলিতী; এফোর্দেবিলিতী, মীচম প্রজাশিংগী অচৌবা শরুক অমনা য়ান্নরবা; শেল চংবা হন্থবা অমসুং ইকনোমিক ভেল্যু হেনগৎলকপা, হায়রিবশিং অসিনা ঐখোয়গী মীয়ামগী অচৌবা শরুকশিংনা মথৌ তাবা হেল্থকিয়র ফংহন্নবা প্রোভাইদরশিং ওইবা য়াবগী অচৌবা মতিক ময়াই চেল্লি।
সেন্ত্রেলী স্পোন্সর্দ স্কিম ওইরিবা নেস্নেল আয়ুশ মিসন অসি ভারত সরকারগী আয়ুশ মন্ত্রালয়না আয়ুশ হোস্পিতালশিং অমসুং দিস্পেন্সরীশিং অপগ্রেদ তৌবগী খুত্থাংদা য়ুনিভর্সেল এক্সেস অমগা লোইননা শেল চংদবা আয়ুশ সর্ভিসশিং ফংহন্নবা, প্রাইমরী হেল্থ সেন্তরশিং (পি.ঐচ.সি.শিং), কম্ম্যুনিতী হেল্থ সেন্তরশিং (সি.ঐচ.সি.শিং) অমসুং দিস্ত্রিক্ত হোস্পিতালশিং (দি.ঐচ.শিং)দা আয়ুশ ফেসিলিতীশিং কো-লোকেসন তৌবা, আয়ুশ এজুকেস্নেল ইন্সতিত্যুসনশিং অপগ্রেদ তৌবগী খুত্থাংদা রাজ্যগী থাক্তা ইন্সতিত্যুস্নেল কেপাসিতী মপাঙ্গল কনখৎহনবা, অনৌবা ফমুং ৫০ থাবা ইন্তিগ্রেতেদ আয়ুশ হোস্পিতাল লিংখৎপা, আয়ুশ পব্লিক হেল্থ প্রোগ্রামশিং অমসুং আয়ুশ হেল্থ এন্দ ৱেলনেস সেন্তর ১২,৫০০ মথৌ তৌহন্দুনা আয়ুশ প্রিন্সিপলশিং অমসুং প্রেক্তিসশিংদা য়ুম্ফম ওইবা হোলিস্তিক ৱেলনেস মোদেল অমগী সর্ভিসশিং ফংহন্দুনা লাইনা লাইচৎকী অৱাবা হন্থহন্নবা অমসুং শেল হেন্না চাদিং তৌদনবা মীয়ামদা “সেল্ফ-কিয়র” ফংহন্নবা পান্দমশিং থম্বগা লোইননা ইমপ্লিমেন্ত তৌখি।
মিসন অসিনা লৈবাক অসিদা মরু ওইনা শোত্থরবা অমসুং অরাপ্পা মফমশিংদা আয়ুশ হেল্থ সর্ভিসশিং/এজুকেসনশিং ফংহন্নবা রাজ্য/য়ু.তি. সরকারশিংমা হোৎনরিবা অসি শৌগৎপগী খুত্থাংদা হেল্থ সর্ভিসশিংগী অহোবশিং অসি মেনখৎলি। এন.এ.এম.গী মখাদা অসিগুম্বা মফমশিংগী অখন্নবা মথৌ তাবশিংগী ওইনা মখোয়গী এন্যুএল প্লানশিংদা অহেনবা রিসোর্সশিং এলোকেসন তৌনবা অখন্নবা মীৎয়েং চংলি।
মিসন অসিদগী ফংলকপা য়াবা ফলশিং মখাদা পীরি:
- আয়ুশ সর্ভিস পীবা অমসুং হীদাক-লাংথকশিং অমসুং ত্রেন তৌবা মেনপাৱর হেন্না ফংহনদুনা হেল্থকিয়র ফেসিলিতীশিং হেনগৎহনবগী খুত্থাংদা আয়ুশ হেল্থকিয়র সর্ভিসশিংদা হেন্না এক্সেস ফংহনবা,
- নীংথিজনা ইক্বিপ তৌরবা আয়ুশ এজুকেস্নেল ইন্সতিত্যুসনশিংগী মশিং হেনগৎহনবগী খুত্থাংদা আয়ুশ এজুকেসন ফগৎহনবা,
- আয়ুশকী হেল্থকিয়র সিস্তেমশিং শিজিন্নদুনা তার্গেতেদ পব্লিক হেল্থ প্রোগ্রামশিংগী খুত্থাংদা কম্ম্যুনিকেবল/নন-কম্ম্যুনিকেবল দিজিজশিং হন্থহনবদা মীৎয়েং চংবা।


text:
হকশেল অমসুং য়াইফ-য়ুম্বাল মন্ত্রালয়
তুংদা থোরক্কদবা ৱেবশিংনা অঙাংশিংদা হেন্না শোকহনগদ্রা নত্ত্রগা শাথিবগী চাং হেনগৎলক্কদ্রা হায়বা অসি ৱাখলনা শাগৎপা ঙাক্তনি – দা. প্রভীন কুমার, দিরেক্তর, দিপার্তমেন্ত ওফ পেদিএত্রিক্স, লেদী হরদিঞ্জ মেদিকেল কোলেজ, নই দিল্লী
“মীরোনবী নুপী অমসুং খোমজিংলিবী মমাশিংনা কোবিদ ভেক্সিন কাপথোকপনা পুকনুংদা লৈরিবা ফীতস অমসুং নৌনা পোলকপদা ঙাইরিবা অঙাংবু তমথিরবা লাইনা অসিদগী ঙাকথোকপা ঙমহনগনি”
“হৌজিক ফাওবদা অহলশিংগা চাংদম্নবদা অঙাংশিংগী শীবগী চাং অসি নেম্মি অমসুং মসি অয়াম্বনা কোমোর্বিদিতীশিংগা লোইনবা অঙাংশিংদনা হেন্না উবা ফংই”
Posted On:
21 JUL 2021 2:53PM by PIB Imphal
দা. প্রভীন কুমার, দিরেক্তর, দিপার্তমেন্ত ওফ পেদিএত্রিক্স, লেদী হরদিঞ্জ মেদিকেল কোলেজ, নই দিল্লীনা কোবিদ-১৯না অঙাংশিংদা পীবা শাফু, মখোয়বু ঙাকশেনবগী মথৌ তাবা অমসুং মীরোনবী নুপী অমদি খোমজিংলিবী মমাশিং তীকা থাদোকপা য়াওনা তোঙান তোঙানবা হীরমশিংগী মতাংদা ফোঙদোকখ্রে।
লাইচৎ অসিনা করম্না অঙাংশিংগী পুক্নীং ৱাখল অমসুং হকচাংগী ফীভমদা শোকহনবগে? মসিনা মতম শাংনা পীবা শাফু অসি হন্থহন্নবা করি তৌবা মথৌ তাবগে?
লাইচৎ অসিনা অঙাংশিংগী পুক্নীং ৱাখল অমসুং হকচাংগী ফীভমদা শাথিনা শোকহনবা য়াই। মখোয় চহি অমা হেন্না য়ুমদগী হেন্দোক্তনা লৈরকখি। মসিগী মথক্তা ইমুং-মনুংদা অনা অয়েকশিং য়াওরকপা, মমা-মপাগী খুৎশুমল ফংলক্তবা অসিনা ৱাখল ৱাবা হেনগৎহনখি। অঙাংশিংদা সাইকোলোজিকেল দিস্ত্রেস (ৱাখল নুংঙাইতবা) অসি তোখাইবা মওং অমদা উৎথোরকপা য়াই, অঙাং-অঙাংগী ওইনা তোঙাল্লি। খরা অমনা তুমিন্না লৈবা য়াই অমরোমদা অতৈনা অশাউবা অমসুং হেন্না ফিংগৎপা য়াই।
মখোয়বু য়েংশিনবীরিবশিংনা অঙাংশিং লোইনবদা পুক্নীং ফাথবীবা মথৌ তাই অমসুং মখোয়গী পুক্নীং-ইহুলশিং খঙবীবা তাই। অপীকপা অঙাংশিংদা ৱাখল ৱাবগী খুদম-চাংদমশিং উৎলকপরা হায়না য়েংবীয়ু, কা হেন্না ৱাবা নত্ত্রগা ৱাখল নুংঙাইতবা, নীংথিনা চাদবা নত্ত্রগা তুমদবগী হৈনবীশিং লাকপা, অমসুং পুক্নীং চংবা ৱাৎলকপা হায়রিবশিং অসি ওইবা য়াই। ইমুং-মনুংশিংনা ৱাখল ৱাবা অসি থেংনবা ঙম্নবা অঙাংশিংবু থৌগৎপীবা অমসুং মখোয়গী খোইরাং-খোইশাউনবা হন্থহন্নবা হোৎনবীবসু মথৌ তাই।
অদোমগী ৱাখল্লোন্দা তুংদা থোরকপা য়াবা ৱেবনা অঙাংশিংদা হেন্না শোকহনগনি খনবরা? লৈবাক অসিনা পেদিএত্রিক পেসেন্তশিংদা ক্বালিতী কিয়র পীবগা মরী লৈননা তুংদা থোরকপা য়াবা কোবিদ-১৯গী ৱেব অমা হেক্তা থেংননবা করম্না শেম-শাবা মথৌ তাবগে?
ঐহোয় পুম্নমক্না খঙলে মদুদি কোবিদ-১৯ অসি অনৌবা ভাইরস অমনি মসি ম্যুতেৎ তৌবগী মতিক-ময়াই চেল্লী। তুংদা থোরক্কদবা ৱেবশিংনা অঙাংশিংদা হেন্না শোকহনগদ্রা নত্ত্রগা শাথিবগী চাং হেনগৎলক্কদ্রা হায়বা অসি ৱাখলনা শাগৎপা ঙাক্তনি। মীয়াম্না তুংদা থোরক্কদবা ৱেবশিংনা অঙাংশিংদা হেন্না শোকহনগনি হায়না খন্নরি মরমদি অহল অয়াম্বদি লাক্কদৌরিবা থা খরা অসিদা তীকা থাদোকখ্রগনি অমরোমদনা মতাং অসিদা অঙাংশিংগী ওইনা অয়াবা পীরবা ভেক্সিন অমত্তা ঐখোয়দা লৈতে।
মদু ওইরবসু ঐখোয়না ভাইরস অসিনা করম্না তৌরক্কনি অমদি তুংদা অঙাংশিংদা করম্না শোকহল্লকনি হায়বা ঙমদে, ঐখোয়গী অঙাংশিংবু লাইচৎ অসিদগী ঐখোয়না ঙাকথোকপা মথৌ তাই। য়ুমদা লৈরিবা অহলশিংনা কোবিদকা চুনবা চৎনা লোনচৎ ঙাক্না চৎপা তাই অমসুং লাইনা অসি মখোয়না পুশিল্লক্তুবা অতোপ্পা মীওইশিংদা শন্দোকপগী ওইথোকপশিং লৈবনা মসি হন্থহন্নবা মখোয়না মীয়ামগা পুনবা হন্থহনবা তাই। মসিগী মথক্তা অহল পুম্নমক্না তীকা থাদোক্কদবনি মসিনা অঙাংশিংবু ঙাকশেনবদা চাউনা কান্নবসু পুরক্কনি।
অমসুং হৌজিক্তি মীরোনবী নুপী অমদি খোমজিংলিবী মমাশিংগী ওইনসু ভেক্সিন ফংলে। মসিনা পুকনুংদা লৈরিবা ফীতস অমদি নৌনা পোকপদা ঙাইরিবা অঙাংশিংবু তমথিরবা লাইনা অসিদগী খরা মখৈদা ওইরবসু ঙাকথোকপা ঙমহনগনি।
কোবিদ-১৯গী অনিশুবা ৱেব অসিনা করম্না অঙাংশিংদা শোকহনখিবগে?
অনিশুবা ৱেব অসিনা অঙাংশিংদসু চপ-মান্ননা শোকহনখি। কোবিদ-১৯ অসি অনৌবা ভাইরস অমনি অমসুং মসিনা চহি কাংলুপ খুদিংমক্তা শোকহল্লি মরমদি ঐখোয়দা ভাইরস অসি ঙাকথোকচনবা নেচরেল ইম্ম্যুনিতী য়াওদে। এন.সি.দি.সি./আই.দি.এস.পি.গী দেশবোর্দকী মতুং ইন্না কোবিদনা নারবশিংগী মনুংদা চাউরাক্না চাদা ১২দি চহি ২০গী মখাদা লৈবা অনাবশিংনা ওইখি।
নৌনা পাঙথোকপা সর্ভেশিংনসু অঙাংশিং অমদি অহলশিংদা সেরোপোজিতিবিতী চপ-মান্ননা উৎখি। অদুম ওইনমক, অনিশুবা ৱেব অসিদা মীওই মশিং য়াম্না নারকখিবনা মরম ওইরগা অঙাংশিংগী ওইনসু নাবগী মশিং অসি অহানবা ৱেবকা য়েংনবদা হেন্না য়ামখি। হৌজিক ফাওবদা অঙাংশিংগী ওইনদি শীবগী চাং অসি অহলশিংগা য়েংনবদা নেম্মি অমসুং মসি অয়াম্বনা কোমোরবিদিতীশিংগা লোইনবা অঙাংশিংদনা হেন্না উবা ফংই।
অদোম্না পেদিএত্রিক পেসেন্তশিং, মরু ওইনা হোস্পিতেলাইকেসন মথৌ তাবশিংগী ওইনা লায়েং চত্থবদা থেংনখিবা খুদোংচাদাবশিং অদু করি-করিনো?
অয়াম্বনা ঐখোয়না কোবিদনা নারবা অঙাংশিংগীদমক্তা দেদিকেতেদ বেদশিংগী মশিং হেনগৎহন্দুনা অঙাংশিং য়েংশিনবা ঙমখি। অদুম ওইনমক অনিশুবা ৱেবকী পীক মনুংদা মকোক থোংবা দোক্তর, রেসিদেন্ত দোক্তর, স্তাফ নর্স অয়াম্বনা পোজিতিব ওইরকপনা খুদোংচাদবা খরা মায়োক্নখি। ঐখোয়না অনিশুবা ৱেবকী পীক মনুংদা রেফরেল পুম্নমক চন্নবা হোৎনবদা খুদোংচাদবশিংসু মায়োক্নখি।
এম.আই.এস.-সি হায়বা অসি করিনো? কন্দিসন অসিগী মতাংদা, এম.আই.এস.-সি. কেস লায়েংবা মতমদা অদোম্না থেংনখিবা শীংনবশিং অদুগী মতাংদা শন্দোক্না হায়বীয়ু? করিগুম্বা অদোম্না মমা-মপাশিংনা মসিগী লায়েংগী মতাংদা এৱের ওইবা মথৌ তাই হায়না খনবরা?
মল্তিসিস্তেম ইনফ্লেমেতরী সীন্দ্রোম (এম.আই.এস.) অসি অঙাংশিং অমদি এদোলেস্তেন্তশিংদা (চহি ০-১৯) থেংনবা অনৌবা সীন্দ্রোম অমনি। মসি অয়াম্বা শোকহল্লবা পোপুলেসন অদুদা কোবিদ-১৯না নাবগী পীক্কী মতুং পেসেন্তশিংনা চয়োল অনিদগী তরুক্কী মতুংদা রিপোর্ত তৌরকই।
ক্লিনিকেল কোর্স মখল অহুম থোক্না তাকই: ইনফ্লেমেতরী পেরামিতরশিং ৱাংখৎলকগা লোইননা লাইহৌ লেপ্পা লৈতনা তৌবা, প্রজেন্তেসন অমসুং শোক অসিগুম্বা ক্লাসিকেল কেৱাসকী দিজিজ, ইনোত্রোপিক মথৌ তাবগা লোইননা এল.ভি. দাইফঙ্কসন। এম.আই.এস-সি. দাইগ্নোসিস তৌনবগীদমক্তা এদভান্স ইনভেস্তিগেসনশিং মথৌ তাই। চীংনবা কেস পুম্নমক রিফর তৌদুনা ঐচ.দি.য়ু./আই.সি.য়ু. ফেসিলিতী লৈবা তর্সরী কিয়র হোস্পিতাল্দা য়েংশিনগদবনি। করিগুম্বা ঙন্না খঙদোকপা ঙম্লবদি কেস পুম্নমক লায়েংবা ঙম্মি।
*****
(Release ID: 1737549)
Visitor Counter : 36


text:
ঙাকশেল মন্ত্রালয়
ইন্দিয়ন এয়র ফোর্সনা এয়রবোর্ন রেস্ক্যু পোদ ফোর আইসোলেতেদ ত্রান্সপোর্তেসন (এ.আর.পি.আই.তি.) শেম শাখ্রে
Posted On:
08 JUN 2020 6:48PM by PIB Imphal
ইন্দিয়ন এয়র ফোর্সনা শেম শাদুনা এয়রবোর্ন রেস্ক্যু পোদ ফোর আইসোলেতেদ ত্রান্সপোর্তেসন (এ.আর.পি.আই.তি.) পুথোকখ্রে। মসিগী পোদ অসিনা অৱাংবা, তোঙান্নবা লৈবা অমসুং অরাপ্পা মফমশিংদগী কোবিদ-১৯গুম্বা য়াম্না লৌনগনবা লায়নানা নাবা মীওইশিং পুথোকপদা শিজিন্নগনি।
কোবিদ-১৯ অসি লায়চৎ ওইরে লাউথোক্লকপা মতমদা আই.এ.এফ.না কোবিদ-১৯না নারবা মীওই অমবু নোংথক্তা পুবা মতমদা মঙোন্দগী লৌননিংঙাই ওইরবা এরোসোল শন্দোক্লকপা থিংনবা পথাপ অমগী তঙাইফদবা লৈ হায়বসি খংখ্রবনি। অহানবা প্রোতোতাইপ অসি এ.এফ.কী বি.আর.দি. ৩দা শাখি অমসুং মতুংদা শেমদোক শেমজিন কয়া তৌখ্রে। প্রধান মন্ত্রীনা হায়রিবা “আত্মানির্ভর ভারত”পু শৌগৎলদুনা পোদ অসি শাবা মতমদা লমদমশিগী পোত্থোক খক্তমক শিজিন্নখি। লমদম অসিদা শাজরিবা পোদ অসি অমা শাবদা লুপা ৬০,০০০ খক চংই অমসুং মপান লমদগী পুশিল্লকপা অমদা লুপা লাখ হুম্ফু পীবা অদুগা চাংদম্নবদদি য়াম্না হোংলে।
সীস্তেম অসি এবিএসনগীদমক অয়াবা পীরবা পোৎশিংনা শাবা য়াম্না য়াঙবা অনাববু তোঙান্না থম্নবা পথাপ অমা ওইনা শেম শাখিবনি। মসিদা হৌজিক লৈরিবা মওংশিংদগী হেন্না চাউবা অমসুং ৱাংবা মনুং ফাওনা উবা ঙম্বা অমসুং শিজিন্নবা নুংঙাইবা কাস্ত পর্স্পেক্স য়াওদুনা শেংনা উনবগী মওংদা শাই। তোঙান্না লৈহন্নবা পথাপ অসিদা চান্নবা নুংশিৎ থোকফম মশিং, মেদিকেলগী ফিভম য়েংশিন্নবা খুৎলায়শিং অমসুং মনুংদা লৈগদৌরিবা অনাবগী বেন্তিলেতর অমসু য়াওই। মখা তানা এয়র ক্রু, গ্রাউন্দ ক্রু অমসুং নোংথক্তা অনাবা পুথোক পুশিন তৌরিবা হকশেলগী থৌমীশিংদা লায়না শন্দোকহন্দনবা আইসোলেসন চেম্বর অসিদা লেপ্তনা লেংদবা নেগেতিব প্রেসর থাদোকই। এ.আর.পি.আই.তি.না হাই ইফিসেন্সী পার্তিক্যুলেৎ এয়র (হেপা) ঐচ-১৩ ক্লাস ফিলতর শিজিন্নৈ অমসুং ত্রান্সপোর্ত বেন্তিলেতর শিজিন্নবা ইনবেসিব বেন্তিলেতর শিজিন্নবা য়াহল্লি। শেম শাবগী মওংসিদা লাইফ সপ্পোর্ত অমসুং মোনিতরিং তৌনবা খুৎলায়শিং (মলতিপেরা মোনিতর য়াওবা দেফিব্রিল্লেতর, পল্স ওক্সিমীতর, ইনফ্যুসন পম্পনচিংবা কয়া), হকশেলগী মীওইশিংনা শিজিন্নবা খুদাং শাংবা গ্লোবশিং অমসুং অকনবা পাৱর পেকসু য়াওই। শেম-শাবগী মওং অসি হান্নদগী ফগৎলক্লে অমসুং হকশেল অমসুং য়াইফ য়ুম্বাল মন্ত্রালয় (এম.ও.ঐচ.এফ.দবল্যু.), নেস্নেল এক্রেদিতেসন বোর্দ ফোর হোস্পিতালস অমসুং হেলথকেয়র প্রোবাইদর (এন.এ.বি.ঐচ.) অমসুং য়ু.এস.এ.গী সেন্তর ফোর দিজিজ কন্ত্রোল (সি.দি.সি.)না ফোংবা কাংলোনগী মতুং ইনবনি।
*****
(Release ID: 1630283)
Visitor Counter : 50


text:
ঐখোয়না নোংমগী পুন্সিদা শিজিন্নরিবা এনর্জি অমসুং পাৱরগী কমন ওইবা য়ুনিটশীং অসি মফমসিদা পীরি।
মখল-মখা কয়াগী এনর্জিগী মওং-মতৌ ওইরিবা লাইট, হিট, সাউন্দ, ইলেক্ট্রিকেল, ন্যুক্লিয়র, কেমিকেল অসিনচিংবগী মরমদা শন্দোক্না তাক্লি।
এনর্জি অসি মখল-মখা কয়াগী সোর্সশীংদগী লাকপনি। মখল মখা কয়াগী রিন্যুএবল অমসুং নন-রিন্যুএবল এনর্জিগী সোর্সশীং, মসি শীজিন্নফম, কান্নবা অমসুং কান্নদবশীংগী মতাংদা মফমসিদা নৈনরি।
তোপিক অসিনা হায়দ্রোজেননা ফ্যুএল অমা ওইবগী অমসুং মসিগী এপ্লিকেসনশীংগী বেসিকশীংগা মরি লৈনবা ইনফোর্মেসন পীরি।


text:
কমর্স অমসুং ইন্দস্ত্রী মন্ত্রালয়
য়ুনাইতেদ নেসন্সনা ইনভেস্ত ইন্দিয়াবু ইনভেস্তমেন্ত প্রোমোসন এৱার্দ ২০২০গী ৱিনর লাউথোকখ্রে
Posted On:
07 DEC 2020 7:20PM by PIB Imphal
য়ুনাইতেদ নেসন্স (য়ু.এন.সি.তি.এ.দি.)না ইনভেস্ত ইন্দিয়া-নেস্নেল ইনভেস্তমেন্ত প্রোমোসন এজেন্সী ওফ ইন্দিয়াবু- য়ুনাইতেদ নেসন্স ইনভেস্তমেন্ত প্রোমোসন এৱার্দ ২০২০গী ৱিনর লাউথোকখ্রে। এৱার্দ সেরেমোনী অসি ২০২০গী দিসেম্বর ৭তা জেনেভাদা য়ু.এন.সি.তি.এ.দি.গী হেদক্বার্তরদা পাংথোকখিবনি।
এৱার্দ অসিনা মালেম পুম্বদা ইনভেস্তমেন্ত প্রোমোসন এজেন্সী (আই.পি.এ.)শিংনা পাংথোকপা হেন্দোক থোইদোকপা থবকশিং অদুবু মশক খঙবী অমসুং মদুগীদমক্তা নুঙাইবা ফোংদোকই। মসিগীদমক খনগৎপা অসি ইনভেস্তমেন্ত প্রোমোসন এজেন্সী ১৮০না পাংথোক্লিবা থবকশিং অদুগী য়ু.এন.সি.তি.এ.দি.গী এসেসমেন্ততা য়ুম্ফম ওই।
কোবিদ-১৯ লাইচৎ অসিনা ইনভেস্তমেন্ত প্রোমোসন এজেন্সীশিংগী অনৌবা শিংনবা কয়া পোরক্লি, মসিনা মখোয়বু রুতিন ইনভেস্তমেন্ত প্রোমোসন অমসুং ফ়েসিলিতেশনদগী থবক্তগী ওনথোক্লগা ক্রাইসিস মেনেজমেন্ত, গোভর্নমেন্ত ইমের্জেন্সীগী নোতিফিকেশন তৌবা অমসুং একোনোমিক রিলীফকী ওইবা পাম্বৈশিং, ক্রাইসিস সপোর্ত সার্বিসশিংগী খুদোংচাবা পীবা, অমসুং লৈবাক অসিগী কোবিদ-১৯ বিজনেস রেসপোন্স এফর্তশিংদা শরুক য়াবদা মীৎয়েং চংবা। মসি পুম্নমক অসি এজেন্সীশিংনা মখোয়গী ওফিস থোং থিংলবা, থবক পুম্নমক ওনলাইনদা পাংথোকপা অমসুং স্তাফ পুম্নমক্না য়ুমদগী থবক শুনবা হায়রগা পাংথোকখিবনি। মার্চ ২০২০দা, য়ু.এন.সি.তি.এ.দি.না লাইচৎ অসিদা আই.পি.এ.শিংগী রেসপোন্স অদু য়েংশিন্নবা তীম অমা শেমখি। য়ু.এন.সি.তি.এ.দি.না আই.পি.এ. ওবসর্ভরগী এপ্রিল অমসুং জুলাই ২০২০গী চেফোংদা ইনভেস্তমেন্ত প্রোমোসন এজেন্সীশিংগী হেন্দোক থোইদোকপা থবক অদু উৎখি। লাইচৎ অসিগা মরী লৈননা আই.পি.এ.না পাংথোক্লিবা থবকশিংনা য়ুনাইতেদ নেসন্স ইনভেস্তমেন্ত প্রোমোসন এৱার্দ ২০২০ খনগৎপগী য়ুম্ফম ওইখি।
য়ু.এন.সি.তি.এ.দি.না মখোয়গী চেফোংদা ইনভেস্তন্ত ইন্দিয়াগী হেন্দোক থোইদোকপা নিয়মশিং, লাইচৎ অসিগীদমক্তা খুদম ওইনা বিজনেস ইম্যুনিতী প্লেতফোর্ম, এক্সক্লুসিব ইনভেস্তমেন্ত ফোরম ৱেবিনার সিরিজ, সোসিয়েল মীদিয়াদা পাউ খঙহনবা অমসুং কোবিদ রেসপোন্স তীমশিং (খুদম ওইনা বিজনেস অমুক হন্না হৌগৎপা, স্তেকহোল্দর আউতরিচ অমসুং সপ্লায়র আউতরিচ)শিংগী মরমদসু খংহনখি। ইনভেস্ত ইন্দিয়ানা য়ু.এন.সি.তি.এ.দি.গী অৱাংবা থাক্কী মীফমশিংদা ইনভেস্তমেন্ত প্রোমোশন, ফেসিলিতেশন অমসুং রিতেন্সনগীদমক্তা শিজিন্নবা তুং কোইনগী ওইবা স্ত্রেতেজীশিং অমসুং প্রক্তিসশিং অদুগী মতাংদসু ময়ামদা খঙহনখি।
য়ুনাইতেদ নেসন্স ইনভেস্তমেন্ত প্রোমোসন এৱার্দ অসি ইনভেস্তমেন্ত প্রোমোসন এজেন্সীীশিংগী খ্বাইদগী য়াম্না পাম্নবা এৱার্দনি। য়ু.এন.সি.তি.এ.দি. অসি সেন্ত্রেল এজেন্সী অমনি, অসিনা আই.পি.এ.গী থবকশিং অমসুং মালেমগী ওইনা খ্বাইদগী ফবা প্রক্তিসশিং অদুবু য়েংশিল্লি। জর্মনি, সাউথ কোরিয়া অমসুং শিঙ্গাপুরনা অসিগী অৱার্দ অসিগী হান্নগী ৱিন্নরশিংনি।
ইনভেন্ত ইন্দিয়াগী এম.দি. অমসুং সি.ই.ও. শ্রী দিপক বাগ্লানা হায়খি, “এৱার্দ অসি ইকাইখুম্নজরিবা প্রধান মন্ত্রীগী ইন্দিয়াবু ময়ামগী ইনভেস্তমেন্ত তৌবগী খ্বাইদগী হেন্না পাম্নবা মফম অমা ওইহন্নবগী পান্দম অদুগী খুদম অমনি। অসি লাইনা হিংবা, লাইনা বিজনেস তৌবা অমসুং আত্মানির্ভর ভারতকী অমা শেম্নবগী মতাংদা থম্লিবা মহাক্কী মীৎয়েং অদুগী খুদম-চাংদম্নি।”
*****
(Release ID: 1683887)
Visitor Counter : 40


text:
য়ুমলৈ-কৈরৈ মন্ত্রালয়
এম.ঐচ.এ.না অমুক হন্না হাংদোক্নবগী অনৌবা চৎন-কাঙলোনশিং থোকখ্রে
রাজ্যশিং য়ু.তি.শিংদা স্কুলশিং হাংবগী মতাংদা ৱারেপ লৌজবা য়ারগনি
কন্তেনমেন্ত জোনশিংগী মপালদা অহেনবা থবক থৌরমশিং হাংবা য়ারগনি
ওক্তোবর ৩১, ২০২০ ফাওবা কন্তেনমেন্ত জোনশিংদা লোকদাউন চৎনখিগনি
Posted On:
30 SEP 2020 7:56PM by PIB Imphal
গৃহ মন্ত্রালয় (এম.ঐচ.এ.)না ঙসি কন্তেনমেন্ত জোনশিংগী মপালদা অহেনবা থবক থৌরমশিং অমুক হন্না হৌবা য়ানবা অনৌবা গাইদলাইনশিং থোকখ্রে। ওক্তোবর ১, ২০২০দগী চৎনবা হৌগদবা গাইদলাইনশিং অসিদা থবক থৌরমশিং অমুক হন্না হৌহন্নবগী থবক মখা চত্থখ্রে। ঙসি থোকখিবা অনৌবা গাইদলাইনশিং অসি রাজ্যশিং অমসুং য়ু.তি.শিংদগী ফংলকপা ফীদবেক অমসুং মরী লৈনবা কেন্দ্রগী মন্ত্রালয়শিং অমসুং বিভাগশিংগা লোয়ননা পাঙথোকখিবা খন্ন-নৈনবশিংদা য়ুম্ফম ওইখি।
অনৌবা গাইদলাইনশিং অসিগী মরু ওইবা ৱারোলশিং
কন্তেনমেন্ত জোনশিংগী মপালদা লৈবা মফমশিংদা ওক্তোবর ১৫, ২০২০দগী অয়াবা পীরবা থবক থৌরমশিং
• সিনেহোলশিং/থিএতরশিং/মল্তিপ্লেক্সশিং অসি মখোয়গী লৈরিবা সীৎকী চাং অদুগী ৫০% ফাওবদং ফমহন্দুনা হাংবা য়ারগনি, মসিগীদমক ইনফোর্মেসন অমসুং বোর্দকাস্তিং মন্ত্রালয়বা এস.ও.পি. থোক্কনি।
• বিজিনেস তু বিজিনেস (বি২বি) একজিবিসনশিং হাংবা য়ারগনি মসিগীদমক কম্মর্স বিভাগনা এস.ও.পি. থোক্কনি।
• শান্নরোয়শিং ত্রেন তৌবদা শীজিন্নবা স্বিমিং পুলশিং হাংবগী অয়াবা পীখ্রে, মসিগীদমক য়ুথ এফিয়র্স অমসুং স্পোর্তস মন্ত্রালয় (এম.ও.ৱাই.এ.অমসুং এস.)না স্তেন্দর্দ ওপরেতিং প্রোসিজর (এস.ও.পি.) থোক্কনি।
• এন্তর্তেনমেন্ত পার্কশিং অমসুং মান্নবা মফমশিং হাংবগী অয়াবা পীখ্রে, মসিগীদমক হকশেল অমসুং য়াইফ য়ুম্বাল মন্ত্রালয়না এস.ও.পি. থোক্কনি।
স্কুলশিং, কোলেজশিং, এজুকেসন ইন্সতিত্যুসনশিং অমসুং কোচিং ইন্সতিত্যুসনশিং হাংবা
• স্কুলশিং অমসুং কোচিং ইন্সতিত্যুসনশিং অমুক হন্না হাংবগী মতাংদা, রাজ্য/য়ু.তি. সরকারশিংনা ওক্তোবর ১৫, ২০২০গী মতুংদা তাঙ্কক নাইবা মওংদা ৱারেপশিং লৌজবা য়ারগনি। ৱারেপ অসি ওইরিবা ফীভম অসিগী মওং য়েংলগা অমদি মখাদা পীরিবা ৱাফমশিং অসি ঙাক্না চৎপগী মতুং ইন্না মরী লৈনবা স্কুল/ইন্সতিত্যুসনগী মেনেজমেন্তগা লোয়ননা খন্ন-নৈনরগা লৌগনি:
o ওনলাইন/দিস্তেন্স লর্নিং অসি তাকপী-তম্বীবগী খ্বাইদগী ফবা মওং ওইনা লৌদুনা মখা চত্থগনি অমসুং থৌগৎকদবনি।
o ওনলাইন ক্লাসশিং তৌরিবা স্কুলশিংগী মহৈরোয়শিংনা মশা স্কুলদা চৎপগী মহুৎ ওনলাইন ক্লাস য়াওবা পাম্লবদি, মখোয়দা অয়াবা অদু পীগদবনি।
o মহৈরোয়শিংনা মমা-মপাশিংগী অইবা অয়াবা য়াওরবা খক্তদা স্কুলশিং/ইন্সতিত্যুসনশিং কাবা য়াগনি।
o এতেন্দেন্স লৌরোইদবনি অমসুং মমা-মপাগী অয়াবগী মখা পোনগদবনি।
o মফম অদুগী মথৌ তাবশিং অদু য়েংলগা ভারত সরকারগী এজুকেসন মন্ত্রালয়গী দিপার্তমেন্ত ওফ স্কুল এজুকেসন এন্দ লিতরেসী (দি.ও.এস.ই.এল.)না থোকপা এস.ও.পি.শিংদা য়ুম্ফম ওইরগা স্কুলশিং/ইন্সতিত্যুসনশিং অমুক হন্না হাংবগী হকশেল অমসুং চেকশিল থৌরাংশিংগী মতাংদা রাজ্যশিং.য়ু.তি.শিংনা মখোয় মশাগী এস.ও.পি. শেমজগনি।
o হাংবা য়ারবা স্কুলশিংনা রাজ্যশিং/য়ু.তি.শিংগী এজুকেসন বিভাগশিংনা থোকপা এস.ও.পি.শিং শোইদনা ঙাক্লগা চৎকদবনি।
• মফম অদুগী ওইরিবা ফীভমগী এসেসমেন্ত পাঙথোকপদা য়ুম্ফম ওইরবা গৃহ মন্ত্রালয় (এম.ঐচ.এ.)গা লোয়ননা খন্ন-নৈনরবা মতুংদা এজুকেসন মন্ত্রালয়গী দিপার্তমেন্ত ওফ হায়র এজুকেসন (দি.ঐচ.ই.)না কোলেজশিং/হায়র এজুকেসন ইন্সতিত্যুসনশিং হাংবগী মতমগী মতাংদা ৱারেপ অমা লৌবা য়াগনি।ওনলাইন/দিস্তেন্স লর্নিং অসি তাকপী-তম্বীবগী খ্বাইদগী ফবা মওং ওইনা লৌদুনা মখা চত্থগনি অমসুং থৌগৎকদবনি।
o অদুম ওইনমক, লেবোরেতরী/এক্সপিরিমেন্তগী থবকশিং মথৌ তাবা সাইন্স অমসুং তেক্নোলোজীগী লমদা লৈরিবা রিসর্চ স্কোলরশিং (পিঐচ.দি.) অমসুং পোস্ত-গ্রেজ্যুৎ মহৈরোয়শিং খক্তগী ওইনা হায়র এজুকেসন ইন্সতিত্যুসনশিং ওক্তোবর ১৫, ২০২০দগী মখাদা পীরিবা অসুম্না হাংবা য়াগনি:
i. কেন্দ্রনা শেন্থং পীথবা হায়র এজুকেসন ইন্সতিত্যুসনশিংগী ওইনদি, ইন্সতিত্যুসন অদুগী হেদনা সাইন্স অমসুং তেক্নোলোজীগী লমদা লৈরিবা রিসর্চ স্কোলরশিং (পিঐচ.দি.) অমসুং পোস্ত-গ্রেজ্যুৎ মহৈরোয়শিংগী তশেংনা লেবোরেতরী/এক্সপিরিমেন্তগী থবকশিং মথৌ তাই হায়না মশানা খঙহনজগদবনি।
ii. অতোপ্পা হায়র এজুকেসন ইন্সতিত্যুসনশিংগী ওইনদি খুদম ওইনা রাজ্যগী য়ুনিবর্সিতীশিং, লনাই য়ুনিবর্সিতীশিং অসিনচিংবনা মশা মশাগী রাজ্য/য়ু.তি. সরকারশিংনা লৌখিবা ৱারেপকী মতুং ইন্না লেবোরেতরী/এক্সপিরিমেন্তগী থবকশিং মথৌ তাবা সাইন্স অমসুং তেক্নোলোজীগী লমদা লৈরিবা রিসর্চ স্কোলরশিং (পিঐচ.দি.) অমসুং পোস্ত-গ্রেজ্যুৎ মহৈরোয়শিং খক্তগী ওইনা হাংবা য়াগনি।
মী তিনবগী চৎন-কাঙলোন
• কন্তেনমেন্ত জোনশিংগী মপানদ মীওই ১০০ তিনবা য়াবগা লোয়ননা খুন্নাইগী/ একাদেমিক/ শান্ন-খোৎনবী/ এন্তর্তেনমেন্ত/ নাৎকী/ ধর্মগী/রাজনিতীগী ওইবা থৌরমশিং অমসুং অতোপ্পা মী পুনবা য়াবগী অয়াবা হান্না পীখ্রে। হৌজিক্তি ওক্তোবর ১৫, ২০২০গী মতুংদগী কন্তেনমেন্ত জোনশিংগী মৱালদা রাজ্য/য়ু.তি. সরকারনা অসিগুম্বা মী তিনবশিং অসি মীওই ১০০দগী হেন্না তিনহনবগী অয়াবা অদু পীজবা য়ারগনি, অদুবু মখাদা পীরিবা ৱাফমশিং অসিদি ঙাক্না চৎকদবনি:
- কা মনুংশিং, মী ২০০দগী হেন্না তিলহন্দবগা লোয়ননা হোলগী কেপাসিতীগী খ্বাইদগী য়াম্লবদা ৫০% অয়াবা পীগনি। ফেস মাস্কশিং উপ্পা, সোসিএল দিস্তেন্সিং ঙাকপা, থর্মেল স্কেনিং অমসুং হেন্দ ৱাশ নত্রগা সেনিতাইজর থম্বা মেন্দেতরী ওইহনগদবনি।
- অহাংবা মফমশিংদা লম্পাক্কী/অহাংবগী সাইজ য়েংলগা অমসুং সোসিএল দিস্তেন্সিং চেকশিন্না য়েংবা, ফেস মাস্কশিং উপ্পা মেন্দেতরী ওইহনবা, থর্মেল স্কেনিং অমসুং হেন্দ ৱাশ নত্রগা সেনিতাইজর থম্বা মেন্দেতরী ওইহনগদবনি।
অসিগী মীয়াম তিনবা অসিনা কোবিদ-১৯ শন্দোক্তনবা রাজ্য/য়ু.তি. সরকারশিংনা অসিগুম্বা মীয়াম তিবা অসি য়েংশিন্নবা এস.ও.পি.শিং অকুপ্পা ৱারোলশিং ইসু তৌগদবনি অমসুং হাবরিবা অসি অকনবা মওংদা চৎনহনগদবনি।
- মখাগী অসি নত্তনা থবক থৌরম খুদিংমক কন্তেনমেন্ত জোনশিংগী মপান্দা অয়াবা পীগনি:
- এম.ঐচ.এ.না অয়াবা পীবা পেসেঞ্জরশিংগী ইন্তরনেস্নেল ত্রাভেল
- ওক্তোবর ৩১, ২০২০ ফাওদা কন্তেনমেন্ত জোনশিংদা লোকদাউন অকনবা মওংদা ইমপ্লিমেন্ত তৌখিগনি।
- কন্তেনমেন্ত জোনশিং অসি দিস্ত্রিক ওথোরিতীশিংনা শন্দোকপগী চেন অদু লেপহন্নবা পান্দমগা লোয়ননা এম.ও.ঐচ.এফ.দবল্যু.গী গাইদলাইনশিং চৎনরগা মাইক্রো লেভেলদা খাইদোক্কনি। মসিগী কন্তেনমেন্ত জোনশিং অসিদা অকন্নবা লাকশিন্নবা খোঙথাংশিং লৌখৎকনি অমসুং তঙাই ফদবা থবক থৌরমশিং খক্তমক য়াহনগনি।
- কন্তেনমেন্ত জোনশিংগী মনুংদা অকনবা পেরিমিতর কন্ত্রোল ঙাক্না চৎকনি অমসুং তঙাই ফদবা থবক থৌরমশিং খক্তমক য়াহনগনি।
- কন্তেমেন্ত জোনশিং অসি রাজ্যশিং/য়ু.তি.শিংনা মরী লৈনবা দিস্ত্রিক্ত কলেক্তরশিংগী ৱেবসাইৎশিংদা খংহনগনি অমসুং ই-পাউ অসি এম.ও.ঐচ.এফ.দবল্যু.দা শিয়র তৌগনি।
কন্তেনমেন্ত জোনশিংগী মপান্দা রাজ্যশিংনা লোকেল লোকদাউন অমত্তা থম্বা য়ারোই
- রাজ্য/য়ু.তি. সরকারশিংনা কেন্দ্র সরকারগা মাংজৌননা তান্নরমদনা কন্তেনমেন্ত জোনশিংগী ৱাংমদা লোকেল লোকদাউন অমহেক্তা (রাজ্য/জিলা/সব-দিবিজন/শহর/খুঙ্গংগী থাক্তা) থম্বা য়ারোই।
ইন্তর স্তেৎ অমসুং ইন্ত্রা স্তেৎ চৎথোক চৎশিন্দা অথিংবা থম্লোই
- ইন্তর স্তেৎ অমসুং ইন্ত্রা স্তেৎতা মী চত্থোক চৎশিন অমসুং পোৎ-চৈ পুথোক পুশিন্দা অথিংবা থম্লোই। মসিগী চত্থোক চৎশিনশিং অসিগী তোঙান্না পর্মিসন/অয়াবা/ই-পর্মিৎ লৌবগী মথৌ তাদে।
কোবিদ-১৯ মেনেজমেন্তকী নেস্নেল দিরেক্তিবশিং
- কোবিদ-১৯ মেনেজমেন্তকী নেস্নেল দিরেক্তিবশিং অসি সোসিএল দিস্তেন্সিং ঙাক্না থম্নবা মীয়েংগা লোয়ননা লৈবাক পুম্বদা মখাতানা চৎনখিগনি।
দুকানশিংনা কস্তমরশিংগী মরক্তা ফিজিকেল দিস্তেন্সিং মতিক চানা ঙাক্না থমহনবা মথৌ তাই। এম.ঐচ.এ.না নেস্নেল দিরেক্তিবশিং ফজনা ইপ্লিমেন্তেসন তৌবা য়েংশিনগনি।
নারকপা য়াবা মীওইশিং ঙাক-শেনবা
- নারকপা য়াবা মীওইশিং হায়বদি চহি ৬৫গী মথক্কী মীওইশিং, কো-মোর্বিলিতী ওইবা মীওইশিং, মশা ৱাই শঙদবা নুপীশিং অমসুং চহি ১০গী মখাগী অঙাংশিং তঙাই ফদবা পোৎলমশিং লৈবা অমসুং হকশেলগী ওইবা হীরমদা নত্তনা য়ুমদা লৈনবা খংহল্লি।
অরোগ্য সেতু শিজিন্নবা
- অরোগ্য সেতু মোবাইল এপ্লিকেসন অসি মখাতানা শিজিন্ননবা পুক্নিং থৌগৎকনি।
*****
(Release ID: 1660477)
Visitor Counter : 56
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
জমশেদপুর, অক্টোবর ০৩ : ঝারখন্ডগী সিটি জমদেশপুরদা থা অসিগী ১দগী হৌখিবা ৪০ শুবা এনটিপিসী সিনিয়র (মেন এন্ড উইমেন) নেশনেল আর্চারি চেম্পিয়নশিপতা মণিপুরগী
জমশেদপুর, অক্টোবর ০৩ : ঝারখন্ডগী সিটি জমদেশপুরদা থা অসিগী ১দগী হৌখিবা ৪০ শুবা এনটিপিসী সিনিয়র (মেন এন্ড উইমেন) নেশনেল আর্চারি চেম্পিয়নশিপতা মণিপুরগী আর্চারশিংনা গোল্ড মেডেল ২, সিলভার ১ অমসুং ব্রোঞ্জ ৪ ফংবা ঙমখ্রে। মণিপুর ষ্টেট রিপ্রেজেন্ট তৌদবা অতোপ্পা য়ুনিটশিংদগী শরুক য়ারিবা মণিপুরী আর্চারশিংনসু ফজদুনা মেডেল কয়া ফংবা ঙমখি। নুপীগী টিম ইভেন্টকী ইন্দিয়ান রাউন্ড কম্পিটিশনদা মণিপুরগী ওক্রম নাওবী চনু, মোইরাংথেম বেবী, লোংজম তোমথিনঙানবী অমসুং ৱাংখেম মলেশ্বরীনা গোল্ড মেডেল ফংখি। ইভেন্ট অদুদা ঝারখন্ড অমসুং মহারাষ্ট্রনা সিলভার অমসুং ব্রোঞ্জ লৌখি।
নুপাগী মিটার ৫০গী কম্পিটিশনদা মণিপুরগী সাপম রোবর্টনা পূন্না পোয়েন্ট ৩৬০গী মনুংদা ৩৩০ফংলগা গোল্ড মেডেল ফংখি। হায়রিবা ইভেন্ট অদুদা মিজোরামগী রাম সোরেন অমসুং মহারাষ্ট্রগী দিগম্ভর হনুমান্ত চাৱাননা মথংশিৎনা সিলভার অমসুং ব্রোঞ্জ লৌখি। নুপীগী মিটার ৫০গী কম্পিটিশনদা মণিপুরগী ওক্রম নাওবী চনুনা অপূনবা পোয়েন্ট ৩৬০ গী মনুংদা ৩১৪ ফংলগা সিলভার লৌখি। অতোপ্পা মণিপুরগী আর্চার মোইরাংথেম বেবীনা পোয়েন্ট ৩১৩দা ব্রোঞ্জ ফংলগা ইভেন্ট অদুগী গোল্ড মেডেল অদুনা ঝারখন্ডগী অস্রিতা বিরুলিনা পোয়েন্ট ৩১৫ ফংলগা লৌখিবনি।
নুপীগী ইলিমিনেসন রাউন্ডদা মণিপুরগী ওক্রম নাওবী চনুনা ব্রোঞ্জ মেডেল লৌখি। ইভেন্ট অদুদা এ আই পি এস সী বিগী পল্লবী বোরোন গোল্ড লৌরগা ঝারখন্ডগী অনকু কুমারীনা সিলভার ফংখি। নুপীগী মিটার ৫০ কম্পিটিশনদা মণিপুরগী মোইরাইথেম বেবীনা পোয়েন্ট ৩৬০গী মনুংদা ৩১৪ ফংলগা ব্রোঞ্জ লৌখি। ইভেন্ড অদুদা এ আই পি এস বিগী মায়কৈদগী শরুক য়ারকখিবা মণিপুর মচা হুইদ্রোম রাজ পিয়ারিনা গোল্ড ফংখি। অদুগা উত্তর প্রদেশকী সুনিতা ভরদ্বাজনা সিলভার লৌখি।
নুপাগী মিটার ৩০গী ইভেন্টতা এ আই পি এস সী বিগী পি হেরোবানা পূন্না পোয়েন্ট ৩৬০ লৈবগী মনুংদা পোয়েন্ট ৩৩৪ ফংলগা ব্রোঞ্জ মেডেল লৌবা ঙমখি। ইভেন্ট অদুগী ওইনা মিজোরামগী রাম সোরেননা পোয়েন্ট ৩৩৯দা গোল্ড অদুগা ঝারখন্ডগী গোল্ডি মিশ্রানা পোয়েন্ট ৩৩৫ ফংলগা সিলভার লৌখি।
পি হেরোবানা নুপাগী ইন্দিভিজুয়েল রাউন্ডদা সিলভার মেডেল ফংলগা মণিপুরগী মুতুম চিঙ্খৈ মৈতৈনা ব্রোঞ্জ লৌখি। লোয়ননা ইভেন্ট অদুগী গোল্ড অদুনা এস এস সী বিগী সুরেশ কুমার গুরুংনা ফংখি। নুপাগী টিম ইভেন্টতা মণিপুরগী সাপম রোবর্ট, মুতুম চিঙ্খৈ মৈতৈ, চিংঙাখম নেলসন অমসুং হুইদ্রোম বিজেন্দ্রনাথনা ব্রোঞ্জ মেডেল ফংবা ঙমখি। গোল্ড অদুনা এস এস বিনা লৌখি।
সোর্স: হইয়েন লানপাউ


text:
রসিয়ান ফেদরেসনগী রাস্ত্রপতি!
ঐগী নুংশিরবা মরুপ রাস্ত্রপতি পুতিন!
অথোইবশিং!
ইস্তর্ন ইকনমিক ফোরমদা শরুক য়াবিরিবা পুম্নমক!
খুরুমজরি!
ইস্তর্ন ইকনমিক ফোরমসিদা ৱা ঙাঙবা ফংবদা ঐঙোন্দা নুংঙাইবা পোকই অমদি মসিগীদমক্তা রাস্ত্রপতি পুতিনবু থাগৎচরি।
মরূপশিং!
ভারতকী পুৱারী অমসুং খুন্থোক্লোন্দা ‘সঙ্গম’ হায়বা ৱাহৈসিগী তোপ তোপ্পা ৱাহন্থোক অমা লৈ। মসিগী ৱাহন্থোক্তি ইতিনফম, নৎত্রগা তুরেলশিং, মীয়াম নৎত্রগা ৱাখল্লোনশিং পুনশিল্লকপদুনি। ঐগী মীৎয়েঙদা ভ্লাদিভোস্তোক অসি য়ুরেসিয়া অমসুং পেসিফিক্কী তশেংবা ইতিনফম অমনি। রসিয়ান ফার ইস্তকী চাউখৎ থৌরাংগীদমক রাস্ত্রপতি পুতিনগী মীৎয়েংবু ঐনা তরাম্না ওকচরি। হায়রিবা মঙলানসি মঙফাওনহনবদা ভারতনা রসিয়াগী থাজনিংঙাই ওইরবা খোঙবু অমা ওইনা লেপকনি। ইং ২০১৯দা ঐনা ফোরম অসি য়াওননবা ভ্লাদিভোস্তোক্তা চৎপা মতমদা, “এক্ত ফার ইস্ত পোলিসী” অমগীদমক ভারতকী ফিরেপ ঐনা লাউথোক্লমখি। হায়রিবা পোলিসী অসি ঐখোয়গী রসিয়াগা লৈনরিবা “স্পিসিএল অমদি প্রিভিলেজ স্ত্রেতেজিক পার্ত্নরসিপ’কী মরুওইবা শরুক অমনি।
এক্সেলেন্সী!
রাস্ত্রপতি পুতিন, ২০১৯দা ঐনা লাক্লমবদা ভ্লাদিভোস্তোক্তগী জ্ভেজদা ফাওবা হি তোংমিন্নবদা ইবানি শান্নখিবা ৱারী য়াম্না কুপ্না নীংশিংলি। অদোম্না জ্ভেজদাদা লৈবা মতমগা চুনরবা জহাজ শাফম উৎখি অমদি হায়রিবা এন্তরপ্রাইজ অসিদা ভারতনা শরুক য়াহন্নিংবগী অপামবা ফোঙদোকখি। ঙসি ভারতকী খ্বাইদগী চাউবা সিপ য়ার্দশিংগী মরক্তগী মজাগোন দোক লিমিতেদনা মালেমগী খ্বাইদগী মরুওইবা লল্লোন ইতিক্কী জহাজ খরা শাবদা ‘জ্ভেজদা’গা খোঙবু ওইরগনি হায়বা ৱাফমসিদা নুংঙাইবা পোকই। ভারত অমসুং রসিয়া গগনয়ান প্রোগ্রামগী খুত্থাঙদা স্পেস এক্সপ্লোরেসনগী খোঙবু ওইরি। ভারত অমসুং রসিয়ানা নোর্দর্ন সী রুতপু মালেমগী লল্লোন ইতিক্কীদমক হাংদোকপদা খোঙবুসু ওইমিন্নগনি।
মরূপশিং!
ভারত অমসুং রসিয়াগী মরু মপাং ওইবগী মরী মতমগী চাংয়েং কয়া লান্দুনা লাক্লবনি। হন্দক্তা কুইদ্রিঙৈদা, কোবিদ-১৯ লাইচৎ মনুংদা, ভেক্সিনগী মতাঙদা য়াওনা লৈনখিবা তেংবাংনবগী চাউরবা থৌওংদুদা মসি উখ্রবনি। লাইচৎ অসিনা ঐখোয়গী নাকল অনিগী ওইবা মরীদা হকশেল অমসুং ফার্মা সেক্তরগী মরুওইবা উহল্লে। ইনর্জী অসি ঐখোয়গী স্ত্রেতেজিক পার্ত্নরসিপ অসিগী অতোপ্পা অচৌবা য়ুম্বী অমনি। ভারত-রসিয়া ইনর্জী পার্তনরসিপ্না মালেমগী ইনর্জীগী কৈথেলদা তংদু লৈতাবা ফীভম পুরকপা ঙমগনি। ঐগী পেত্রোলিয়ম অমসুং নেচরেল গৃআস মন্ত্রী মিস্তর হরদীপ পুরি ফোরম অসিদা ভারতকী মহুৎ শিন্দুনা ভ্লাদিভোস্তোক্তা লৈরি। ভারতকী শিন্মী কয়া অমুর রিজন্দা, য়মলদগী হৌরগা ভ্লাদিভোস্তোক ফাওবা অমদি চেন্নাইদা অচৌবা গ্যাস প্রোজেক্তশিংনা থবক তৌরি। ঐখোয়না ইনর্জী অমসুং লল্লোন ইতিক্কী থোং অমগী মঙলান মঙলি। চেন্নাই-ভ্লাদিভোস্তোক মেরিতাইম কোরিদোর নীংথিনা চঙশিল্লিবসিদা ঐ নুংঙাইবা ফাওই। হায়রিবা কন্নেক্তিভিতী প্রোজেক্ত অসিগা ইন্তরনেসনেল নোর্থ-সাউথ কোরিদোরগা অনিসিনা ভারত অমসুং রসিয়াবু হেন্না নকশিন্নহল্লগনি। লাইচৎকা মরী লৈনবা অথিংবা কয়া লৈদুনসু হীরম কয়াদা ঐখোয়গী লল্লোন ইতিক্কী মরী হেন্না মপাঙ্গল কনখৎহন্নবা খোঙজেল য়াঙনা চঙশিনখি। মসিদা ভারতকী স্তীল ইন্দস্ত্রীদা কোকিং কোইলা মতম শাংনা পীননবা ৱাফম য়াওরি। ঐখোয়না এগ্রো ইন্দস্ত্রী, সেরামিক্স, স্ত্রেতেজিক অমসুং র্যার আর্থ মিনরেল অমসুং দাইমন্দগী লমদা অনৌবা খুদোংচাবশিং থিবগী ৱাফমসু য়াওরি। সাখা-য়াকুতিয়া অমসুং গুজরাত্তগী দাইমন্দ মীহুৎশিংনা ফোরম অসিগী শরুক অমা ওইনা তোখাইনা ৱারী ৱাতায় শানরিবসিদা ঐ নুংঙাইবা ফাওই। ২০১৯দা লাউথোকখিবা দোলর বিলিয়ন ১গী সোফ্ত ক্রেদিত লাইন অসিনা লৈবাক অনিগী লল্লোন ইতিক্কী খুদোংচাবা কয়া শেগৎকনি হায়না ঐনা চপ চানা থাজৈ।
রসিয়ান ফার-ইস্ত অমসুং ভারতকী মরী লৈনবা স্তেতশিংদা লৈরিবা খ্বাইদগী মরুওইবা স্তেকহোল্দরশিং চপ মান্নবা ফম্পাক অমদা পুশিল্লকপা অসি কান্নবা অমনি। ২০১৯দা ভারতকী মরুওইবা স্তেতশিংগী মুখ্য মন্ত্রীশিংনা মফমসিদা লাকপদা কান্নরবা খন্ন-নৈনখিবা অদু ঐখোয় মাঙদা চঙশিনবা তাই। রসিয়ান ফার-ইস্তকী রিজন ১১গী গভর্নরশিংবু অথুবা মতমদা ভারত্তা লাক্নবা ঐনা পাউকৎচরি।
মরূপশিং!
ঐনা ২০১৯দা ফোরম অসিদা হায়খিবদুনি, ভারতকী হৈ-শিংলবশিংনা মালেমগী মচাক মথুম মরাং কায়না লৈবা মফম কয়াগী চাউখৎ খোঙজেলদা থৌদাং কয়া লৌখ্রে। ভারত্তা হৈ-শিংলবা অমদি মপুক্নিং লুপ্পা ৱর্কফোর্স লৈ অদুগা ফার-ইস্ত অসিদনা মচাক মথুম মরাং কায়না ফংই। মরম অসিনা রসিয়ান ফার ইস্তকী চাউখৎ খোঙজেলদা ভারতকী হৈ-শিংলবশিংনা লৌবা য়াবা থৌদাং য়াম্না চাউনা লৈ। ফোরম অসি পাঙথোক্লিবা ফার ইস্তর্ন ফেদরেল য়ুনিভর্সিতী অসি মশিং অসুম অসুম য়ামখৎলক্লিবা ভারতকী মহৈরোয়শিংগী ময়ুম ওইরক্লি।
এক্সেলেন্সী!
রাস্ত্রপতি পুতিন, ফোরম অসিদা ঐবু ৱা ঙাঙনবগী খুদোংচাবা পীবিবগীদমক্তা ঐনা অদোমবু অমুক্কা হন্না থাগৎচরি। অদোম মতম পুম্নমক্তা ভারতকী অথোইবা মরূপ অমা ওইদুনা লাক্লি অমদি অদোমগী লমজিং মখাদা ঐখোয়গী স্ত্রেতেজিক পার্ত্নরসিপ অসি অসুম অসুম মপাঙ্গল কনখৎলক্লি। ইস্তর্ন ইকনমিক ফোরমদা শরুক য়ারিবা পুম্নমক মায় পাকপা ওইবিয়ু হায়না ঐনা থৌনিজরি।
স্পাসিবা!
থাগৎচরি!
ঙমখৈ লৈতনা থাগৎচরি!


text:
মন্ত্রীমন্দল
এপারেল/গার্মেন্তশিং অমসুং মেদ-অপশিং এক্সপোর্ত তৌবদা রিবেত ওফ স্তেত এন্দ সেন্ত্রেল তেক্সেস এন্দ লেবিস(আর.ও.এস.সি.তি.এল.) মখাতানা লৈহন্নবা সরকারনা অয়াবা পীখ্রে
হৌজিক লৈরিবা চাং অসিদা আর.ও.এস.সি.তি.এল. ২০২৪গী মার্চ ৩১ ফাওবা শাংদোক্লগনি
স্তেবল ওইবা অমসুং প্রেদিক্তেবল পোলিসী রিজিম অমা লৈহল্লগনি
গ্লোবেল্লী কম্পিতিতিব ইন্দিয়ন তেক্সতাইলশিং এক্সপোর্ত তৌবা হেনগৎহল্লগনি
স্তার্তঅপশিং অমসুং এন্তরপ্রিনরশিংনা এক্সপোর্ত তৌবা হেনগৎহল্লগনি
থবক লাখ কয়া ফংহল্লগনি অমসুং ইকোনোমিক গ্রোথ লৈহল্লগনি
Posted On:
14 JUL 2021 3:56PM by PIB Imphal
প্রধান মন্ত্রী শ্রী নরেন্দ্র মোদী জিনা থৌবুরেল ওইদুনা ফমখিবা য়ুনিয়ন কেবিনেতনা এপারেল/গার্মেন্তশিং(চেপ্তর-৬১ অমসুং ৬২) অমসুং মেদ-অপশিং(চেপ্তর-৬৩) রিমিসন ওফ দ্যুতীস এন্দ তেক্সেস ওন এক্সপোর্তেদ প্রদক্স(আর.ও.দি.তি.ই.পি.) স্কিমগী মনুং চলহন্দনা এক্সপোর্ত তৌনবা তেক্সতাইল মন্ত্রালয়না ২০১৯গী মার্চ ৮দা থোকখিবা নোতিফিকেসন অদুগী মতুং ইন্না রিবেত ওফ স্তেত এন্দ সেন্ত্রেল তেক্সেস এন্দ লেবিস (আর.ও.এস.সি.তি.এল.) মমাংগী মতমদা লৈরম্লিবা রেত অদু থমদুনা মখা চত্থনবা অয়াবা পীখ্রে৷ স্কিম অসি ২০২৪গী মার্চ ৩১ ফাওবা শাংদোক্লগনি৷ হিরম অসিগী মতাংদা খঙহল্লকদৌরিবা নুমিৎ অদুদগী হৌদুনা কম্মর্স দিপার্তমেন্তনা ফাইনেলাইস তৌখ্রবা অতোপ্পা প্রদক্তশিং অদুগা লোইননা আর.ও.এস.সি.তি.এল.গী মনুং চন্দনা আর.ও.দি.তি.ই.পি.গী মখাদা লৈরিবা অতোপ্পা তেক্সতাইল প্রদক্তশিংনা (চেপ্তর-৬১, ৬২ অমসুং ৬৩ য়াওদনা) কান্নবা অসি লৌবা য়ারগনি৷
এপারেল/গার্মেন্তশিং অমসুং মেদ-অপশিংগীদমক আর.ও.এস.সি.তি.এল. মখা চত্থরকপা অসিনা মেকানিজম অমা হেক্তদা হৌজিক হৌজিক হন্দোক্তনা লৈরিবা এম্বেদেদ তেক্সশিং/লেবিস পুম্নমক হন্দোক্তুনা প্রদক্তশিং অসি গ্লোবেল্লী কম্পিতিতিব ওইহল্লগনি হায়না পানরি৷ মসিনা স্তেবল অমসুং প্রেদিক্তেবল পোলিসী রিজিম অমা ওইহল্লগনি অমসুং ইন্দিয়ন তেক্সতাইল এক্সপোর্তরশিংদা লেবেল প্লেইং ফিল্দ অমা ফংহল্লগনি৷ মখাতানা, মসিনা স্তার্তঅপশিং অমসুং এন্তরপ্রিনরশিংনা প্রদক্তশিং এক্সপোর্ত তৌবা হেনগৎহল্লগনি অমসুং থবক লাখ কয়া ফংহল্লগনি৷
এক্সপোর্তেদ প্রদক্তশিং তেক্স রিফন্দ তৌবা
এক্সপোর্তরশিংগী মালেমগী মার্কেৎতা লেবেল প্লেইং ফিল্দ অমা লৈহন্নবা তেক্সশিং অমসুং দ্যুতীশিং এক্সপোর্ত তৌরোইদবনি হায়বসি মালেম অসিনা য়ানরবা ৱাফম্নি৷ অসিগীসু মথক্তা, হান্না রিফন্দ তৌখ্রবা দ্যুতীশিং অমসুং জি.এস.তি. ইম্পোর্ত তৌননবা, এক্সপোর্তরশিংদা রিফন্দ তৌদ্রিবা কেন্দ্র, রাজ্য অমসুং লোকেল গভর্মেন্তনা লৌবা অতোপ্পা তোঙান তোঙানবা তেক্সশিং/দ্যুতীশিং লৈ৷ হায়রিবা তেক্সশিং অমসুং লেবিসশিং অসি এক্সপোর্ত তৌগদৌরিবা প্রদক্ত অদুগী মমলদা হাপচিল্লি৷ অসিগুম্বা তেক্সশিং অমসুং লেবিসশিং হাপচিল্লকপা অসিনা ইন্দিয়ন এপারেল অমসুং মেদ-অপশিংগী মমল ৱাংখৎহল্লে অমসুং পোত্থোকশিং অসি মালেমগী মার্কেৎতা কম্পিত তৌবা মতমদা অরুবা ফিভম অমদা লৈহল্লে৷
তেক্সশিং অমসুং লেবিসশিং রিফন্দ তৌদ্রিবা অমসুং দাইরেক্লী অমসুং ইন্দাইরেক্লী তেক্সকী মনুং চল্লিবা দ্যুতীশিং, সেসশিং অদুদি মখাদা পীরি:-
১. পোৎ-চৈশিং পুথোক-পুশিন তৌবদা, পৱার পুথোকপদা অমসুং ফার্ম সেক্তরদা শিজিন্নরিবা ফ্যুলদা লৌরিবা সেন্ত্রেল অমসুং স্তেত তেক্সেস, দ্যুতীশিং অমসুং সেসশিং৷
২. মন্দি তেক্স
৩. প্রদক্সন চেনগী লেবেল পুম্নমক্কী ইলেক্ত্রিসিতী চার্জতা দ্যুতী লৌবা
৪. স্তাম্প দ্যুতী
৫. ইম্প্যুত খুদম ওইনা তিল হিদাকশিং, হারনচিংবদা থিরিবা জি.এস.তি.৷
৬. অনরেজিস্তর দিলরনচিংবদগী পোৎ-চৈ লৈবদা থিরিবা জি.এস.তি.৷
৭. কোইলাদা নত্রগা অতোপ্পা প্রদক্তশিংদা লৌরিবা সেস
লৌরিবা তেক্সশিং, সেসশিং অমসুং দ্যুতীশিং অসি রিফন্দ তৌবগী তঙাই ফদবা অদু খঙলদুনা, তেক্সতাইল মন্ত্রালয়না ২০১৬তা রিবেত ওফ স্তেত লেবিস(আর.ও.এস.এল.) হায়না মমিং লৌবা স্কিম অমা লোঞ্চ তৌখি৷ স্কিম অসিদা, তেক্সতাইল মন্ত্রালয়গী বদজেৎ অদু শিজিন্নদুনা এপারেল, গার্মেন্ত অমসুং মেদ-অপশিংগী এক্সপোর্তরশিংদা লৈরিবা তেক্সশিং অমসুং লেবিসশিং অদু রিফন্দ তৌখ্রে৷ ২০১৯দা, তেক্সতাইল মন্ত্রালয়না রিবেত ওফ স্তেত এন্দ সেন্ত্রেল তেক্সেস এন্দ লেবিস(আর.ও.এস.সি.তি.এল.) হায়না মমিং থোনবা অনৌবা স্কিম অমা ফোংখি৷ মসিগী স্কিম অসিগী মখাদা, এক্সপোর্তেদ প্রদক্তা য়াওরিবা তেক্সশিং অমসুং লেবিসশিংগী ভেল্যুগীদমক এক্সপোর্তরশিংদা দ্যুতী ক্রেদিৎ স্ক্রিপ অমা ইসু তৌখি৷ এক্সপোর্তরশিংনা ইক্ব্যুইপমেন্ত, মেছিনরী নত্রগা অতোপ্পা ইম্প্যুত ইম্পোর্ত তৌনবগী বেসিক কস্তম্স দ্যুতী থিবা মতমদা মসিগী স্ক্রিপ অসি শিজিন্নবা য়াগনি৷
আর.ও.এস.সি.তি.এল. লোঞ্চ তৌরবা চহি অমগী হেক মতুংদা, লাইনা-লাইচৎ লাকখ্রে অমসুং মসিনা মরম ওইদুনা এক্সপোর্তরশিংগীদমক স্তেবল পোলিসী রিজিম খরা ফংহনবগী তঙাই ফদবা লৈখ্রে৷ তেক্সতাইল ইন্দস্ত্রীদা, বাইয়রশিংনা লোঙ্গ তর্ম ওর্দরশিং তৌই অমসুং এক্সপোর্তরশিংনা মখোয় মখোয়গী থবক থৌরমশিং অদু মাংজৌননা প্লান তৌগদবনি, প্রদক্তশিং এক্সপোর্ত তৌনবগী লৈরিবা পোলিসী অসি স্তেবল ওইগদবনি৷ ৱাখল্লোন অসি থমদুনা, তেক্সতাইল মন্ত্রালয়না আর.ও.এস.সি.তি.এল. স্কিম অসি মখাতানা ২০২৪গী মার্চ ৩১ ফাওবা তোখায়না ইন্দিপেন্দেন্ত ওইবা স্কিম অমা ওইনা শাংদোক্নবা ৱারেপখি৷
আর.ও.এস.সি.তি.এল. স্কিম মখা চত্থরকপা অসিনা অহেনবা ইনবেস্তমেন্তশিং লাকহনবদা মতেং পাংলগনি অমসুং মীওই কয়া অমদা মরু ওইনা নুপীশিংদা থবক লাখ কয়া দাইরেক্লী অমসুং ইন্দাইরেক্লী ফংহল্লগনি৷
******
(Release ID: 1735752)
Visitor Counter : 31
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
পরিক্ষা পে চর্চাগী ৪শুবা ইদিসনদা ঙসি ভর্চ্যুএল মোদ ওইনা প্রধান মন্ত্রী শ্রী নরেন্দ্র মোদীনা মহৈরোইশিং, ওজাশিং অমসুং মমা-মপাশিংগা ৱারী শানখ্রে। মিনিৎ মরফুদ্রা হেন্না চত্থখিবা ৱারী ৱাতাই শানবা অদুদা মহৈরোইশিং, ওজাশিং অমসুং মমা-মপাশিংনা তোঙান তোঙানবা হীরমশিংদা প্রধান মন্ত্রীদগী কান্নরবা পাউতাকশিং লৌখি। চহি অসিদসু লৈবাক কয়াদগী মহৈরোইশিং অমসুং মপাল লৈবাক্তা লৈবা ভারতকী মহৈরোইশিংনা থৌরম অসিদা শরুক য়াখি।
চহি অসিগী ৱারী ৱাতাই শাবা অসি পরিক্ষা পে চর্চাগী অহানবা ভর্চ্যুএল ইদিসনন হায়না ফপঙদোক্লদুনা প্রধান মন্ত্রীনা কোরোনানা অনৌবা ইন্নোবেসন কয়া পুথোকহনখি অসুং মহৈরোইশিংগা হকথেংননা উন্নবা ফংদবগী নুংঙাইদবা লৈজরবসু চহি অসিগী পরিক্ষা পে চর্চাদা লেপ্পদি য়ারোই হায়না ফোঙদোকখি। মহাক্না হায় পরিক্ষা পে চর্চা অসি পরিক্ষাগী মতাংদা খন্ন-নৈনবতা নত্তনা মসি ইমুং-মনুংগী মীওইশিং অমসুং মরুপশিংগী মরক্তা নুংঙাইবা মওংদা অমসুং অনৌবা থাজবগা লোইননা ৱারী ৱাতাই শানবা থৌরম অমনি।
ये 'परीक्षा पे चर्चा' है, लेकिन सिर्फ़ परीक्षा की ही चर्चा नहीं है! #PPC2021 pic.twitter.com/n5BUsjjKVC— PMO India (@PMOIndia) April 7, 2021
অন্ধ্রা প্রদেশতগী মহৈরোই এম. পল্লভি অমসুং কুৱালা লুমপুরদগী অর্পন পান্দেনা প্রধান মন্ত্রীদা পরিক্ষাগী অকীবা অসি করম্না হন্থহনগনি হায়বগী মতাংদা ৱাহং হংখি। শ্রী মোদীনা হায় অকীবা অসি মরু ওইনা পরিক্ষানা পুম্নমক্নি অমসুং মসিদা পুন্সি লোইরে হায়না লৌবগী ৱাখল্লোন মহৈরোইশিংদা পোকহনবনা ওইহনবনি। প্রধান মন্ত্রীনা হায় পুন্সি অসি য়াম্না শাংঙি অমসুং মসিদি শুপ্নগী পুন্সিগী তাঙ্কক অমনি হায়না ফোঙদোকখি। মহাক্না মমা-মপাশিং, ওজাশিং অমসুং মরুপ-মপাংশিংনা মহৈরোইশিংদা প্রেসর পীদনবা পাউতাক পীখি। মহাক্না হায় পরিক্ষাশিং অসি কনাগুম্ববু চাংয়েং তৌনবা শুপ্নগী অফবা তাঞ্জা অমা ওইনা লৌগদবনি অমসুং মসি হিংবা নত্ত্রগা শীবগী তানফম অমা ওইনা ওন্থোকপা তৌরোইদবনি। মহাক্না হায় মখোয়গী মচাশিংগা লোইনবা মমা-মপাশিংনদি মচাগী মপাঙ্গল অমসুং অশোনবা অদু মুন্না খঙঙি।
M Pallavi and Arpan Pandey ask PM @narendramodi how can we reduce fear?— PMO India (@PMOIndia) April 7, 2021
This is how the PM responded... pic.twitter.com/ZWWbPg7T3r
অরুপা চেপ্তরশিং অমসুং সবজেক্তশিংগী মতাংদা প্রধান মন্ত্রীনা সবজেক্ত খুদিংমক চপ মান্না মরু ওইনা লৌনবা অমসুং মহৈরোই অদুগী ইনর্জীবু সবজেক্তশিং অসুদা চপ মান্ননা য়েন্থোক্নবা পাউতাক পীখি। প্রধান মন্ত্রীনা পরিক্ষাশিংদা অরাইবা ৱাহংশিং হান্না পাউখুম পীবা হায়বা অসিগী মতাংদা ৱাখল্লোন খরা খজিক খেৎনৈ হায়না ফোঙদোকখি। খ্বাইদগী অরুবা শরুক অদু হান্না ‘ৱাখল থোক্লিঙৈদা’ পাউখুম পীন্নবা হোৎনগদবনি অমসিং মসিনা অরাইবশিং অদু হেন্না লাইথোকপা ওইনা ফাওহনগনি হায়না ফোঙদোকখি। মহাক্না প্রধান মন্ত্রী অমসুং মমাংদা মুখ্য মন্ত্রী ওইরিঙৈদা তৌখিবা মহাক্কী থবক্তা মহাক্না অয়ুক্তা ৱাখল থোক্লিঙৈদা অরুবা সমস্যাশিং হান্না থেংনৈ হায়না ফোঙদোকখি। মহাক্না সবজেক্ত খুদিংমক্তা মকোক থোংবা ওইদবা য়াদে হায়বা লৈতে, অখন্নবা সবজেক্ত অমদা কন্না হোৎনবা মীওই কয়া চাউনা মাই পাকখি হায়নসু ফোঙদোকখি। মহাক্না লতা মঙ্গেশকরনা মহাক্কী পুন্সি চুপ্পা ঈশৈদা খক্তা মাইপুননা হোৎনখিবা অদু খুদম অমা ওইনা পীখি। প্রধান মন্ত্রীনা মখা তারদুনা হায় সবজেক্ত অমা অরুবা ওইবনা অরোইবা নত্তে অমসুং কনাগুম্বা অমনা অরুবা সবজেক্তশিংদগী মাই লৈদুনা চেনবা তৌরোইদবনি।
Free time is the best opportunity to learn new skills. #PPC2021 pic.twitter.com/t9GPgjk7wm— PMO India (@PMOIndia) April 7, 2021
প্রধান মন্ত্রীনা অহাংবা মতমগী কান্নবগী মতাংদা শাংনা ৱা ঙাংখি। মহাক্না হায় অহাংবা মতম অসি মরু ওইনা লৌগদবনি মরমদি মসি য়াওদ্রবদি পুন্সি অসি রোবোৎ অমগুম্না ওইরমগনি। কনাগুম্বনা অহাংবা মতম ফংবা মতমদা মদুবু হেন্না লুম্না লৌই। হেন্না মরু ওইনা, প্রধান মন্ত্রীনা ঐখোয়না অহাংবা মতমদা চাবা ফত্তবা পোৎশিং চাদনবা চেকশিন্নবা চেকশিনৱা থমখি। পোৎলমশিং অসিনা অদোমবু ৱাখল ইংনা লৈবগী মহুৎ ৱাহনগনি। অহাংবা মতম অসি অনৌবা স্কিলশিং তমশিন্নবা খ্বাইদগী অফবা তাঞ্জবা অমনি। অহাংবা মতম অসি মীওই অমগী তোপ-তোপ্পা গুনশিং অদু পুথোক্নবা থবক-থৌরমশিংদা শিজিন্নগদবনি হায়না মহাক্না ফোঙদোকখি।
बच्चे बड़े स्मार्ट होते हैं।— PMO India (@PMOIndia) April 7, 2021
जो आप कहेंगे, उसे वो करेंगे या नहीं करेंगे, यह कहना मुश्किल है, लेकिन इस बात की पूरी संभावना होती है कि जो आप कर रहे हैं, वो उसे बहुत बारीक़ी से देखता है और दोहराने के लिए लालायीत हो जाता है। #PPC2021 pic.twitter.com/Mrk8zuooQE
প্রধান মন্ত্রীনা ওজাশিং অমসুং মমা-মপাশিংদা অঙাংশিং অসি য়াম্না স্মার্ত ওই হায়না ফোঙদোকখি। মখোয়না মথক থোংবশিংনা হায়বা-ঙাংবদগীদি মথক থোংবশিংনা তৌবা লমচৎ-শাজৎ অদু য়েংদুনা মতৌ তম্মি। মরম অসিনা ঐখোয়না খুন্নাই অসিগী ৱাখল্লোন অসি ঐখোয়গী লমচৎ-শাজৎতগী হৌগদবনি। মথক থোংবশিংনা মখোয়না পামজরিবশিং অদুগুম্বা হিংদুনা ইথিল পীনবা হোৎনগদবনি।
Positive motivation augers well for growth and development of youngsters. #PPC2021 pic.twitter.com/ZsapitURgu— PMO India (@PMOIndia) April 7, 2021
প্রধান মন্ত্রীনা অফবা ইথিল পীবগী মথৌ তাবা অমসুং ফত্তবা ইথিল পীদুনা অঙাংবু অকীপা পোকহন্দনবা চেকশিনবা তাই হায়না ফোঙদোকখি। মথক থোংবশিংনা থৱায় য়াওনা হোৎনরবদি অঙাংশিংনা মদুদা মঙাল অমা উই মরমদি মখোয়না মথক থোংবশিংগী ফীদমনিংঙাই ওইবা লমচৎ-শাজৎ অদুবু উরি। মহাক্না হায়, “অফবা ইথিলনা নহারোলশিংগী গ্রোথ অমসুং দিবেলপমেন্দা লৈহল্লি”। ইথিল পীবগী অহানবা শরুক অসি ত্রেনিংনা ওই অমসুং ত্রেন তৌরবা ৱাখল অমনা ইথিল পী হায়না মহাক্না ফোঙদোকখি।
We must resolve to achieve our dreams. #PPC2021 pic.twitter.com/6TtPcjq4qd— PMO India (@PMOIndia) April 7, 2021
শ্রী মোদীনা মহৈরোইশিংদা মখোয়গী মঙলানশিং মঙফাওনবা ঙম্নবা অচেৎপা ফীরেপ লৌনবা পাউতাক পীখি। মখোয়না সেলেব্রিতী কলচর অসিগী অরং-অরাক্তা মীৎ থকলোইদবনি। মহাক্না হায় খোঙজেল য়াংনা হোংলক্লিবা মালেম অসিনা খুদোংচাবা কয়া পুরক্লি অমসুং খুদোংচাবশিং অসি লৌহৌনবা খঙনিংবা পোকপা হেনগৎনবা হোৎনবা তঙাই ফদে। ক্লাস ১০ অমসুং ১২ তম্লিবা মহৈরোইশিংনা থবকশিংগী মওং খঙনবা মখোয়গী পুন্সিগী অকৌবদা তৌরিবশিং অমসুং অনৌবা অহোংবশিং য়েংবা হৌগদবনি অমসুং মখোয় মশাবু ত্রেনিং পীবা অমসুং স্কিল লৈহনবা হৌগদবনি। মহৈরোই অমনা মখোয়গী পুন্সিদা মরু ওইবা ফীরেপ ওইহন্নিংলিবা ফীরেপ অদু জিরোয়িং তৌবা মথৌ তাই হায়না মহাক্না ফোঙদোকখি। মদু তৌরবা মতমদা লম্বী অদু ময়েক শেংলক্কনি হায়না শ্রী মোদীনা ফোঙদোকখি।
Involve, internalize, associate and visualize. #PPC2021 pic.twitter.com/PeP9OBvksb— PMO India (@PMOIndia) April 7, 2021
প্রধান মন্ত্রীনা অফবা চিঞ্জাক্কী তঙাই ফদবা অমসুং নাৎকী ওইবা চিঞ্জাক্কী কান্নবশিং অমসুং মহাওশিং খঙনবসু হায়খি।
নীংশিবা ৱাবগী সমস্যাগী মতাংদা প্রধান মন্ত্রীনা ‘শরুক য়াশিল্লু, মনুং ফাওনা খঙনবা হোৎনৌ, মরী লৈনহল্লু অমসুং উবা ঙম্নবা হোৎনৌ’ হায়বা ফোর্ম্যুলা অসি পীখি। মহাক্না হায় মনুং ফাওনা খঙলবা অমসুং ৱাখলগী শরুক ওইখ্রবা হীরমশিং অদুদি কাউবা লৈররোই। কনাগুম্বনা চিনফা পুবগী মহুৎ মনুং ফাওনা খঙনবা হোৎনগদবনি।
All your tension must be left outside the examination hall. #PPC2021 pic.twitter.com/XjhtAuLzrh— PMO India (@PMOIndia) April 7, 2021
প্রধান মন্ত্রীনা মহৈরোইশিংদা ৱাখল নুংঙাইনা পরিক্ষা থানবা হায়খি। শ্রী মোদীনা হায়, “নখোয়গী অৱাবা ৱাখল পম্নমক পরিক্ষাগী হোলগী মপান্দা থনমগদবনি”। মহাক্না মহৈরোইশিংদা শেম-শাবা অমসুং অতোপ্পা অৱাবা ৱাখলশিংগী মরমদা নুংনাংবা পোক্তবা খ্বাইদগী অফবা মওংদা পাউখুমশিং পীবদা মীৎয়েং থম্নবা পাউতাক পীখি।
Coronavirus forced social distancing, but it has also strengthened emotional bonding in families. #PPC2021 pic.twitter.com/R1yit0x2mA— PMO India (@PMOIndia) April 7, 2021
লাইচৎ অসিগী মতাংদা প্রধা মন্ত্রীনা হায় “কোরোনাভাইরসনা নমদুনা সোসিএল দিস্তেন্সিং তৌহনখি অদুবু মসিনা ইমুং-মনুংশিংদা নুংশিনবগী মরীদি চেৎশিনহনখি”। মহাক্না হায় করিগুম্বা ঐখোয়না লাইচৎকী মনুংদা অমাংবা কয়া লৈরবসু ঐখোয়না পোৎশকশিংগী মওংদা অমসুং পুন্সিগী মরীশিংদা কান্নবা কয়া ফংখি। ঐখোয়না পোৎশক অমবু নত্ত্রগা কনাগুম্বা অমবু কৈশু লৈতনা কনদবগী কান্নবা অদুসু খঙখি। কোরোনাগী মতম অসিনা ঐখোয়দা ইমুং মনুংগী ভেল্যু অমসুং মসিনা অঙাংশিংগী পুন্সিশিং শেম্বদা মখোয়গী থৌদাং অদু খঙহনখি।
अपने बच्चे के साथ उसकी generation की बातों में, उतनी ही दिलचस्पी दिखाइएगा, आप उसके आनंद में शामिल होंगे, तो आप देखिएगा generation gap कैसे खतम हो जाती है। #PPC2021 pic.twitter.com/zM4LLLdEZ9— PMO India (@PMOIndia) April 7, 2021
প্রধান মন্ত্রীনা হায় করিগুম্বা মথক থোংবশিংনা অঙাং অদুগী অমসুং মহাক্কী জেনরেসনগী সমস্যাশিংদা পুক্নিং চংবা উৎলবদি জেনরেসন গেপ অদু মাংখিগনি। অমনা অমগা পাও ফাওননবা অমসুং খঙনবা অহলশিং অমসুং অঙাংশিংগী মরক্তা অরোৎপা লৈহনদবা তাই। অঙাংশিংবু অরোৎপা লৈতনা এপ্রোচ তৌগদবনি অমসুং মখোয়গা লোইনরবা মতুংদা ঐখোয়না হোংদোকপা ঙম্বসু মথৌ তাই।
What you study cannot be the only measure of success and failure in your life.— PMO India (@PMOIndia) April 7, 2021
Whatever you do in life, they will determine your success and failure. #PPC2021 pic.twitter.com/WgTcG9GTIn
প্রধান মন্ত্রীনা “অদোমনা তম্লিবা অদু খক্তনা অদোমগী পুন্সিগী মাই পাকপা অমসুং মাইথীবা ওনবা য়ারোই। অদোমনা পুন্সিদা তৌরিবা খুদিংমক্না অদোমগী মাই পাকপা অমসুং মাই থীবা অদু লেপকনি।“ হায়না ফোঙদোকখি। মরম অসিনা অঙাংশিংনা মীয়ামগী, মমা-মপাশিংগী অমসুং খুন্নাইগী প্রেসর অসিদগী নান্থোক্কদবনি।
Let us make 'Vocal for Local' our mantra for life. #PPC2021 pic.twitter.com/NHJwwLtm7N— PMO India (@PMOIndia) April 7, 2021
প্রধান মন্ত্রীনা মহৈরোইশিংদা ‘ভোকেল ফোর লোকেল’গী কেম্পেন্দা শরুক য়ান্নবা ফোঙদোকখি। মহাক্না হায় মহৈরোইশিংনা চাংয়েং অসিদা চাদা চামা ফংদুনা মাই পাক্নবা অমসুং ভারতবু আত্মনির্ভর ওইহন্নবা অপাম্বা ফোঙদোকখি। প্রধান মন্ত্রীনা অঙাংশিংদা নীংতম ইহৌগী থৌদোকশিংগী মতাংদা ই-পাউ খোমজিন্দুনা অমসুং মখোয়গী মরমদা ইরক্তুনা অজাদি কা অমৃত মহোৎসবতা শরুক য়ানবসু হায়খি।
প্রধান মন্ত্রীনা মখাদা পীরিবা মহৈরোইশিং, ওজাশিং অমসুং মমা-মপাশিংদগী হংলকপা ৱাহংশিংগী পাউখুম পীখি। এম. পল্লভি, গভর্নমেন্ত হায় স্কুল, পোদিলি, প্রকাসম, অন্ধ্র প্রদেশকী; অর্পন পান্দে - গ্লোবেল ইন্দিয়া ইন্তরনেস্নেল স্কুল, মলেসিয়া; পন্যোসন্যা – বিবেকানন্দা কেন্দ্র বিদ্যালয়, পাপুমপরে, অরুনাচল প্রদেশ; কুমারী বিনীতা গর্গ (ওজা), এস.আর.দি.এ.ভি. পব্লিক স্কুল, দয়ানন্দ ভিহার, দিল্লী; নীল অনন্থ, কে.এম. – শ্রী অব্রাহম লিংদোম, বিবেকানন্দা কেন্দ্র বিদ্যালয় মেত্রিক, কন্যাকুমারী, তামিল নাদু; আক্ষে কেকৎপুরে (মপা) – বেঙ্গলুর, কর্নাতকা; প্রভীন কুমার, পত্না, বিহার; প্রতিভা গুপ্তা (মমা), লুধিয়ানা, পঞ্জাব; তানে, মপাল লৈবাক্কী মহৈরোই, সমিয়া ইন্দিয়ন মোদেল স্কুল কুৱেৎ; অশ্রাফ খান – মুসোরী, উত্তরাখন্দ; অমরিতা জেন, মোরাদবাদ, উত্তর প্রদেশ; সুনিতা পোল (মমা), রাইপুর, ছত্তিসগর; দিব্যাঙ্কা পুশকর, রাজস্থান; সুহান সেহগল, অলকোন ইন্তরনেস্নেল, মায়ুর ভিহার, দিল্লী; ধর্ভি বোপৎ - গ্লোবেল মিসন ইন্তরনেস্নেল স্কুল, অহমদবাদ; ক্রিশ্তী সাইকিয়া – কেন্দ্রিয়া বিদ্যালয় আই.আই.তি. গুৱাহাতি অমসুং শ্রীয়ান রোই, সেন্ত্রেল মোদেল স্কুল, বরাকপুর, কোলকতা।
Click here to read full text speech


text:
ঙাকশেল মন্ত্রালয়
মিসন সাগর : আই.এন.এস. কেসরি মোরিসসকী লুইস হিথাংফমদা হল্লকখ্রে
Posted On:
14 JUN 2020 7:16PM by PIB Imphal
মিসন সাগরগী শরুক অমা ওইনা, ইন্দিয়ন নেভীগী জহাজ কেসরিনা মহাক্কী মমাংগী লুইস হিথাংফম খোংচৎতা ২০২০গী মে ২৩দা থম্লম্বা ইন্দিয়ন নেভীগী মেদিকেল তিম লৌরুনবগীদমক ২০২০গী জুন ১৪দা মোরিসসকী হিথাংফমদা হল্লকখ্রে৷ স্পিসিয়েলিস্ত দোক্তরশিং অমসুং পেরামেদিকেলশিং য়াওরিবা মীওই ১৪না শাবা মেদিকেল তিম অদুনা কোবিদ-১৯ লাইচৎ থেংনবদা মতেং পাংনবগী ৱাখল্লোনদা অমসুং লাইনা শন্দোকপা থিংবদা অমসুং পুন্সিগী খুদোংথিবশিং হন্থহনবদা মতেং পাংনবগীদমক্তা হৈ শিংলবা মীওই কয়া লুইস হিথাংফমদা থুংখিবনি৷
মখোয়না লুইস হিথাংফমদা থুংলবা মতুংদা তিম অদুনা তোঙান তোঙানবা হেল্থকেয়রগী খুদোংচাবশিং মরু ওইনা রিজনেল অনা-লাইয়েংশঙশিং, ফ্লু ক্লিনিকশিং, ই.এন.তি. অনা-লাইয়েংশঙ (মাউরিতস্তা লৈবা কোবিদ লাইয়েংফম ওন্থোকখ্রবা অনা-লাইয়েংশঙ), ক্বারেন্তিন সেন্তর, সেন্ত্রেল হেল্ফ লেবোরেতরী (মোরিসস্তা লৈবা কোবিদ তেস্ত তৌফম) অমসুং ভিক্তোরিয়া অনা-লাইয়েংশঙদা লৈরিবা সামু (ইমর্জেন্সী মেদিকেল সর্ভিস) ময়াই লোইশঙ অমসুং কন্ত্রোল সেন্তর অসিদা চৎখ্রে৷ তিম অদুনা লেবেল খুদিংমক্তা লৈরিবা হেল্থকেয়র লান্থেংনরিবশিংগা তাথোক তাশিন তৌখ্রে অমসুং কোবিদ-১৯ লাইয়েংবদা করম্বা খ্বাইদগী ফবা থবকশিং তৌগদগে হায়বা হিরম অসিদা য়াম্না চেকশিন্না তাথোক তাশিন তৌখ্রে৷ মরু ওইবা হিরম খুদম ওইনা খুৎ-শা নালহনবা, স্ক্রিন্নিং অমসুং ত্রিয়েজ, দিসইনফেক্তেন অমসুং পি.পি.ই.শিং অসিদা দিমোন্সত্রেসন অমসুং ৱর্কসোপশিং পাংথোকখ্রে অমসুং মীফম অদুদা মীয়াম্না পিরকখিবা রেস্পোন্স অদুসু অদুক্কি মতিক পুক্নিং থৌগৎনিংঙাই ওইরম্মী৷ হেল্থ কেয়র ৱাকরশিংনা তুংদা শিজিন্ননবগীদমক দোকুমেন্ত অনি ‘কোদিব-১৯ লাকশিন্নবা অমসুং থেংন্নবা’ অমসুং ‘হেল্খ কেয়র ৱর্করশিংবু ত্রেনিং পিনবা মওং’ য়াওরিবা পি.দি.এফ. মখলশিং অদু তিম অদুনসু পীখ্রে৷ দিপুতী হাই কম্মিস্নর, শ্রী. জনেশ কেননা ইন্দিয়ন নেভীগী কেসরি জহাজ অসি থুংদ্রিঙৈগী মমাংদা ইন্দিয়ন নেভীগী মেদিকেল তিমগা ৱারি ৱাতাই শান্নখ্রে৷
কোবিদ-১৯ লাইচৎ অমসুং মসিদা থোক্লকপা য়াবা খুদোকথিবশিং থেংন্ননবা লৈবাক অনিগী মরক্তা লৈরম্লিবা মরী অসি হেন্না ফগৎনবা অমসুং মফম অদুদা ইহান হানবা রেস্পোন্দর অমা ওইনা মিসন সাগর অসি লাকখিবনি৷ প্রধান মন্ত্রীগী সেকুরিতী এন গ্লোর্ত ফোর ওল ইন দি রিজন (সাগর)মীৎয়েং মখাদা অমসুং আই.ও.আর.গী লৈবাকশিংগা ভারতকা লৈনরিবা মরী অদু নিংশিংবা ওইনা দিপ্রোইমেন্ত অদু তৌখিবনি৷ ওপরেসন অসি ভারত সরকারগী দিফেন্স অমসুং এক্সতর্নেল এফিয়সগী মন্ত্রালয়শিংগা অমসুং অতোপ্পা এজেন্সীশিংগা পুনশিন্নরগা মাই পাক্না চৎথরি৷
*****
(Release ID: 1631732)
Visitor Counter : 7


text:
মাইক্রো, স্মোল অমসুং মেদিয়ম ইন্তর্প্রাইজেস মন্ত্রালয়
ই-মার্কেতিংগী খুথাংদা, হন্দক ই-কোমর্স প্লেতফোর্ম্না মন্ত্রালয়গী প্রোসেস রি-ইঞ্জিনীয়রিংগী খুদম অমা ওইরে
মন্ত্রালয়গী খাদি বিভাগ-খাদি এন্দ ভিলেজ ইন্দস্ত্রীজ কমিসন (কে.ভি.আই.সি.)না ekhadiindia.com কৌবা ই-কোমর্স পোর্তল হৌদোকখ্রে
ওনলাইন অমসুং বি.২.সি. মোদেলনা কস্তমরদা য়ৌহন্নবা মন্ত্রালয় অমসুং কে.ভি.আই.সি.গী খ্বাইদগী অহানবা খোংথাংনি
কোবিদ লাইনানা মরম ওইদুনা এক্সিবিসন অমসুং মার্কেতিংদা লৈবা অথিংববু খন্দুনা কে.ভি.আই.সি.না ওনলাইন য়োন্নবা অমসুং ই-মার্কেতিংগী মায়কৈদা খোংথাং থাংজিনবনি
খোংথাং অসি প্রধান মন্ত্রীগী 'ভোকল ফোর লোকল' হায়রিবা খোলাও অসিগী মায়কৈদা অচেৎপা খোংফম অমনি
পোর্তেল অসিনা ইন্দিয়াদা শাবা পোৎচৈ অমসুং মদুবু পুথোরক্লিবাশিংবু লৈবাক অসিগী বজারদতা নত্তনা মালেমগী বজারশিংদসু য়ৌহনবদা মতেং ওইগনি
Posted On:
01 JAN 2021 5:27PM by PIB Imphal
চহি অনৌবা হৌবগী নোংমা মমাংদা , খাদি এন্দ ভিলেজ ইনদ্স্ত্রিস কমিসন (কে.ভি.আই.সি.)না খাদি ইন্দিয়াগী ওফিসিএল ই-কোমর্স সাইত eKhadiIndia.com. হৌদোকখরে। ৱেবসাইত অসিদা লোকলগী ওইবা খাদি অমসুং খুনগী ইন্দস্ত্রিশিংগী ৫০০দগী হেনবা মখলগী ৫০,০০০দগী হেন্না পোৎচৈ লৈরি। পোর্তেল অসি প্রধান মন্ত্রীগী "আত্মানির্ভর ভারত"কী পন্থুংগী মাইকৈদা এম.এস.এম.ই.শিংবু মতেং ওইনবা খোংথাং অমনি।
পোর্তেল অসিগী ত্রায়েল লোঞ্চ তৌবা মতমদা, এম.এস.এম.ই.গী সেক্রেতরী, শ্রী এ.কে.শর্মানা হায়খি ফি-শাবশিং, আর্তিসানশিং, ক্রাফসমেন অমসুং লৌমীশিংগী য়ায়ফবনা ঐখোয়গী খ্বাইদগী হেন্না মরু ওইবনি । মসিগা চপ মান্ননা, মখোয়না শাবা একোফ্রেন্দলী ওইবা অমসুং অশেংবা খাদি অমসুং খুঙ্গংগী ইন্দস্ত্রীগী পোৎচৈশিং অশি মতম পুম্নমক্তা ইন্দিয়াগী মিচম্না থমোয় শেংনা পাম্নৈ। হৌজিক মসিগী পোৎচৈশিং অসি ক্লিক অমদা ফংবা ঙমলগনি। পোর্তেল অসিনা কস্তমরগী মথৌতাবশিং অদুবু মনিং থুংহনবা ঙম্লগনি অমসুং পোৎচৈশিং অসি য়ুমথোং খুদিংগী থোংঙালদা সপ্লাই পীবা ঙমলগনি। হৌখিবা থা খরদগী ঐখোয়না কোবিদ লাইনাগী অৱাবা থেংননবা অমসুং তঙায়ফদ্রবা অথিংবা কয়া ঙাক্না চৎতুনা থবক অসি পাংথোক্নবা হোৎনরি। কে.ভি.আই.সি.গী ই-কোমর্স পোর্তেল অসি ঐখোয়না লেপতনা থবক পাংথোকপগী মহৈনি।
ৱেবসাইত অসি হৌদোকপগী থৌরমদা কে.ভি.আই.সি.গী চেয়রমেন, শ্রী ৱিনয় কুমার সক্সেনানা হায়খি ekhadiindia.com অসি খুঙ্গংগী শেনমীৎলোন ফগৎহন্নবা অমসুং ইশানা ইশাবু ইরোমদোম লৈপচবা ঙমহন্নবা সরকারগী ওইবা অসিগুম্বা মখলগী অহানবা ওনলাইন শোপিং প্লেতফোর্মনি। হৌখিবা চহি খরা অসিদা খাদি অমসুং খুঙ্গংগী ইন্দস্ত্রীশিংদা শেম্বা পোৎচৈশিং পাম্নবগী চাং অসি খংহেন হেনগৎলকখি, ২০১৮-২০১৯দতা ২৫% হেনগৎপা উবা ফংখি। কে.ভি.আই.সি.গী চেয়রমেননা মখাতানা হায়খি মদুদি মসিগী খোংথাং অসি অসিগী মরু ওইবা পান্দমদি খাদি ইন্দিয়াগী পোৎ-চৈশিং অসি অনৌবা জেনেরেসনগী কঞ্জুমরশিংদা য়াম্না লাইনা ফংহনবা হায়বসিনি।
ৱেবসাইত অসিদা ফি, চান-থক্নবা, য়ুমদা চংবা পোৎচৈ, কেনবা পোৎচৈ, য়ুম ফজহনবদা চংবা পোৎচৈ, হকচাং ফনবা পোৎচৈ, মরু ওইবা অমসুং খুদোল ওইনা পীবা য়াবা পোৎ-চৈশিং য়াওরি। অনৌবা জেনেরেসনগী কঞ্জুমরশিংনা মহৌশাগী পোৎথোকশিংনা হেন্না পামখৎলকপগী মওং অসি উবদা, কে.ভি.আই.সি.না ময়াম্না পাম্নরবা ইন্দিয়াগী মমিং লৈরবা খাদি ব্রেন্দ অসি ই-কোমর্স পোর্তেলগী খুথাংদা অনৌবা জেনেরেসন অসিদা যৌহন্নবা হোৎনরি। পোর্তেল অসিনা বজারদা চৎপগী মহুত্তা ওনলাইন শোপিং তৌবা পাম্নবা হৌজিক্কী অনৌবা জেনেরেসন্দা হেন্না খুদোংচাবা পীরি।
ekhadiindia.comবু অতৈ-অতোপ্পা ওনলাইন কোমর্স প্লেতফোর্মশিংদগী খেৎনহনবগী মরু ওইবা মরম খরা:-
- খাদি অমসুং খুঙ্গংদা শাবা পোৎচৈ খক্তা ওইনা য়োনবা।
- অশেংবা খাদি ত্রেদ মার্ক য়াওবা পোৎচৈ খক্তা পোর্তেল অসিগী খুথাংদা ফংগনি।
- পোর্তেল অসি এস.এম.ই./ আর্তিসনস / ফিশাবা খুদিংমক্না মখোয়না শাবা পোৎচৈশিং কস্তমরশিংদা মশানা য়োনজবগী খুদোংচাবা পীবগী মওংদা শেম্বনি। মসিনা দিজিতেল ইন্দিয়া অমসুং “আত্মানির্ভর ভারত”কী মাইকৈ তম্না লৈবাক অসিনা খোং থাংজিবদা অচৌবা মতেং অমা ওইরি।
- ekhadiindia.com ৱেবসাইত অসি অনৌবা তেক্নোলোজীদা য়ুমফম ওইদুনা পুথোক্লিবা অতৈ-অতোপ্পা ই-কোমর্স পোর্তেলগা লেংমান্ননা চৎপা ঙম্লি।
- পোর্তেল অসিদা য়াম্না অচৌবা ওর্দর অমসুং য়োনবা মীনা মসানা য়োনজবগীদমক্তসু রেজিস্তর তৌবগী খুদোংচাবসু লৈরি।
- কে.ভি.আই.সি. / কে.ভি.আই.বি. / পী.এম.ই.জি.পী. / এস.এফ.য়ু.আর.তি.আই. / এম.এস.এম.ই. / এন্তরপ্রেনরশিংগা পুল্লগা অমসুং কি.ভি.আই.সি.গী মখাদা থবক পাংথোক্লিবা অনৌবা এম.এস.এম.ই.শিং অমসুং পী.এম.ই.জি.পী.গী অনৌবা য়ুনিতশিংবু মতেং পাংলিবা স্তেকহোল্দরশিংগীদমক য়াম্না খুদোংচাবা প্লেতফোর্ম অমনি।
- পোর্তল অসিনা কস্তমর কেয়র ফেসিলিতী; পীখিবা শেল পুম্নমক হন্দোকপগী ফেসিলিতী পীরি।
- পোর্তল অসি মতম অমদা য়ুজর ৫০,০০০দগী হেন্না শিজিন্নবা য়াগনি।
- পোর্তল অসি সোসিয়েল মীদিয়াগসু য়াম্না চুন্নৈ
- পোর্তল অসি ৱেবসাইত অমসুং মোবাইল এপ ওইনসু ফংগনি।
- দিজিতেলগী খুত্থাংদা শেল থিদোক-থিজিনগী খুদোংচাবা লৈবা।
- মসিদা রাজ্য ২৯দগী সিতী ২৪০০+/তাউন ২৫৬০০গী মীশিং বিলিয়ন ১.২ হেন্না লৈরিবা ভারতকী মফম শিন্থুংনা য়ৌহনবগী খুদোংচাবা লৈ।
- কঞ্জুমরশিংগী মখল মথেলগী অপাম্বাশিংবু খন্দুনা ১৫০০দগীশু হেল্লবা পোৎচৈশিং য়াওনা পোর্তল অসি হাংখ্রে।
কে.ভি.আই.সি. অসি লৈবাক অসিদা থবক খ্বাইদগী য়াম্না পীরিবশিংগী মনুংদা অমনি অমসুং মসিনা মখোয়গী অনৌবা ৱাখল্লোন কয়া অমা পুথোরক্তুনা প্রধান মন্ত্রীগী দিজিতেল ইন্দিয়াগী মঙলান অদুবু মঙফাওনহনবা ঙম্লিবনি। কে.ভি.আই.সি.না খাদি অমসুং খুঙ্গংগী ইন্দস্ত্রীশিংগা মরী লৈনবা ভারতকী ফিশাবশিং, আর্তিসানশিং, লৌমীশিং অমসুং মাইক্রো/স্মোল এন্তর্প্রেনোরশিংগীদমক্তা অনৌবা মতম অসিগী দিজিতেল মার্কেতপ্লেস অমা ওইনা ওইরক্নবগী মঙলান থম্লি।
*****
(Release ID: 1690668)
Visitor Counter : 1


text:
লখিপুর, কাছার, ওক্টোবর ১২, ২০২০ঃ আসাম মনিপুরী মুসলিম য়ুথস্ ফ্রোন্ট অমদি ওল আসাম মনিপুরী মুসলিম স্টুদেন্টস্ ইউনিওন না পুন্না শিন্দুনা লখিপুর সাবদিবিজনগী মনুং চন্না লৈবা মনিপুর পার্ত ৱানগী কমিউনিতি হোলদা ঙরাং মীফম অমা পাঙথোকখ্রে। মীফমদা আসাম মনিপুরী মুসলিম য়ুথস্ ফ্রোন্টকী চীফ এদভাইজর অহমেদ চৌধুরী অমসুং লুপসিগী প্রেসিদেন্ট জমির অহমেদ লোয়ননা ওল আসাম মনিপুরী মুসলিম স্টুদেন্টস্ ইউনিওনগী চীফ এদভাইজর এদভোকেত আজাদ হুসেন অমসুং লুপসিগী এদভাইজর কাজি হুসেন অহমেদনা প্রেসিদিয়াম মেম্বর ওইখি। মীফম অসিদা নৌনা শেমদোক্কনি হায়না খন্নরিবা মনিপুরী দেভলপমেন্ট কাউন্সিল অসিগী অপুনবা মেম্বরগী মনুংদা শরুক মরী থোকপগী শরুক অমদি আসামদা খুন্দারিবা মনিপুরী মুসলিম শিংগী ওইনা পীগদবনি অমসুং ভাইস চেয়ারমেনগী ফম অসিসু মনিপুরী মুসলিমদা পীফম থোকই হায়না ৱারেপ্নখি। হীরমসিগী মতাংদা অথুবা মতমদা আসাম সরকারগী চীফ মিনিস্টর, ইজুকেসন মিনিস্টর অমসুং দব্লিউপিতি মিনিস্তর উনরগা মেমোরেন্দম অমসু পীশিল্লগনি হায়রি। লোয়ননা মীফমনা বরাক তম্পাক্কী এমএলএ, মিনিস্টর অমদি এমপি শিংদসু মখোয়গী দিমান্দ পীননবা তকশিনবা হৌরগনি হায়বা ৱাফম ফোঙদোকখি। মীফমদা আব্দুল হামিদ, নাজির আহমেদ, জিয়াউল রহমান মুফতি নচিংবা মীওইশিংনা শরুক য়াখি।
মতুং তারকপদা পাঙথোকখিবা পাউগী মীফম অমদা আসাম মনিপুরী মুসলিম য়ুথস্ ফ্রোন্টকী জেনরেল সেক্রেটরী জিয়াউল রহমান মুফতি না ফোঙদোকখিবদা হৌজিক হৌজিক মনিপুরী দেভলপমেন্ট কাউন্সিল অমুক নৌনা শেমলগনি হায়না তৌরিবা অসিদা আসামদা খুন্দারিবা মনিপুরী মুসলিমশিংগী ৱান ফোর্থ মেম্বর পীগদবনি হায়রদুনা এমদিসি গী অপুনবা মেম্বর ৪৫ গী মনুংদা ভাইস চেয়ারমেনগা লোয়ননা মেম্বর ১০ পীগদবনি হায়খি। পাউগী মীফম অদুদা অহমেদ চৌধুরী, আজাদ হুসেন, জমির আহমেদ চৌধুরী, জিয়াউল হাজারি নচিংবা মীওইশিংসু শরুক য়াখি। (পাউ অসি ইউতিউব তা য়েংবিউ)


text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
29 MAY 2020 6:31PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
- মী মশিং ৭১,১০৫ হৌজিক ফাওবদা ফগৎহন্দুনা ফগৎপগী চাং ৪২.৮৯% য়ৌখ্রে
- এক্তিব ওইবা কেস মশীংনা ৮৯,৯৮৭নি; কনফর্ম তৌরবা কেস ১,৬৫,৭৯৯ য়ৌখ্রে
- কো-মোর্বিদিতী লৈবা মীওইশিং, মীরোল্লবী নুপীশিং, চহি ১০গী মখাদা লৈবা অঙাংশিং অমসুং চহি ৬৫গী মথক্তা লৈবা মীওইশিংনা রেলদা চৎপীদনবা রেলৱেজনা অপীল তৌরকখি
- শ্রমিক ত্রেনশিংনা পেসেঞ্জর লাখ ৫০গী মথক্তা মখোয়গী ময়ুম স্তেৎশিংদা থীনখ্রে
· ত্রাইবল এফিয়র্স মিনিস্ত্রিনা অহেনবা মাইনর ফোরেস্ত প্রদ্যুস আইতেম ২৩ হাপচিনবা অমসুং মখোয়গী মিনিমম সপোর্ত প্রাইজ স্তিপুলেসন তৌনবা লাউথোকখ্রে
হকশেল অমসুং য়াইফ-য়ুম্বাল মন্ত্রালয়দগী কোবিদ-১৯ খ্বাইদগী নৌবা পাউ
ভারত লৈঙাক্না স্তেৎশিং/য়ু.তি.শিংগা লোয়ননা কোবিদ-১৯ ঙাকথোক্নবা, লাকশিন্নবা অমসুং য়েংশিন্নবা খোঙথাং কয়া গ্রেদেদ, প্রি-এম্পতিব অমসুং প্রো-এক্তিব এপ্রোচ অমগী খুত্থাংদা লৌখৎলি। হায়রিবশিং অসি অৱাংবা থাক্তা তোয়না রিভ্যু অমসুং মোনিতর তৌরি। হৌজিক লায়েং চৎথরিবা কেস মশীংনা ৮৯,৯৮৭ শুখ্রে। অপুনবা মী মশিং ৭১,১০৫ হৌজিক ফাওবদা ফগৎহনখ্রে। হৌখিবা পুং ২৪দা অনাবা মী ৩,৪১৪ ফগৎলকপা থেংনরে মসিনা অপুনবা ফগৎলকপগী চাং ৪২.৮৯% য়ৌহনখ্রে।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627188
রেলৱেগী মন্ত্রালয়গী মাইকৈদগী য়াত্রিশিংদা আপীল তৌবা
ভারতকী রেলৱেজনা মাইগ্রেন্তশিংবু মখোয়গী ময়ুমশিংদা হনবা ঙম্নবা লৈবাক শিনবা থুংনা নুংতিগী ওইবা মওংদা শ্রামিক স্পিসিয়েল ত্রেনশিং চেলহল্লি। মসিগী সর্বিসশিং অসি লৌরিবা মীওই খরদা হান্নদগী মেদিকেল কোন্দিশনশিং লৈবা থেংনখি মসিনা মরম ওইরগা মখোয়না কোবিদ-১৯গী লাইচৎ অসিগা মায়োক্নবা মতমদা মখোয়দা হেন্না খুদোংথিনীংঙাই ওইহল্লি। খোচৎ অসিদা হান্নদগী মেদিকেল কন্দিশনশিং লৈবগা মরী লৈনবা লাইবক থিবা শিবগী থৌদোক খরা থোকখ্রে। কোবিদ-১৯দগী শোল্লবা হেন্না খুদোংথিনীংঙাই ওইরবশিং অসিবু ঙাকথোক্ননবা, য়ুমলৈ-কৈরৈ মন্ত্রলয়গী তাং ১৭.০৫.২০দা থোকখিবা ওর্দর নম্বর ৪০-৩/২০২০-দি.এম.- I(এ.)গী মতুং ইন্না, রেলৱেজগী মন্ত্রালয়না কো-মোর্বিদিতী লৈবা মীওইশিং (খুদম ওইনা – আইপর্তেন্সন, দাইবিতিস, কার্দিয়ো-ভাসক্যুলরগী লাইনাশিং, কেন্সর, ইম্যুন দিফিসিয়েন্সী কন্দিশনশিং), মীরোল্লবী নুপিশিং, চহি ১০গী মখাদা লৈবা অঙাংশিং অমসুং চহি ৬৫গী মথক্তা লৈবা মীওইশিংনা য়াম্না তঙাইফদবা মতমদা নত্তনা বারগদি রেলদা চৎপীদনবা অপীল তৌরকখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627561
ভারতকী রেলৱেজনা শ্রমিক স্পিসিয়েল ত্রেনশিংদা খোংশাল্লিবা চাউরাক্না মাইগ্রেন্ত ৫০দা চাকলেন লাখ ৮৫ অমদি ঈশিং বোতল কোতি ১.২৫ হেন্না লেম্না য়েন্থোকখ্রে
ভারতকী রেলৱেজনা ২০২০গী মে ১দগী শ্রমিক স্পিসিয়েল ত্রেনশিংদা খোংশাল্লিবা চাউরাক্না মাইগ্রেন্ত ৫০দা চাকলেন লাখ ৮৫ অমদি ঈশিং বোতল কোতি ১.২৫ হেন্না লেম্না য়েন্থোকখ্রে। শ্রমিক স্পিসিয়েল ত্রেন খুদিংমক্তা খোংশাল্লিবা মাইগ্রেন্তশিংদা অচা-অথক অমসুং ঈশিংগি বোতলশিং পীখি। অই.আর.সি.তি.সি.না পুরি, ভেজিতেবল পিক্কল, রোতি ভেজিতেবল পিক্কল, লফোই, বিস্কিৎ, কেক, বিস্কিৎ নমকিন, কেক নমকিন, ভেজ পুলাও, পাও ভাজি, লেমন রাইস পিক্কল, উপমা, পোহা পিক্কল অসিনচিংবশিংগী চাকলুক্কী মখল অমা ওইনা রেল নীর ঈশিংগী বোতলশিংগা লোইননা খোশাল্লিবা মাইগ্রেন্তশিংদা পীরি। ২০২০গী মে ২৮ ফাওবদা, পুন্না “শ্রমিক স্পিসিয়েল” ত্রেন ৩৭৩৬না লৈবাক শিনবা থুংনা রাজ্যশিংদগী মথৌ তৌবা হৌহনখি অদুগা ৬৭ অমনা তৌনবগীদমক্তা ঙাইদুনা লৈরি। ২৭.০৫.২০২০দা শ্রমিক স্পিসিয়েল ১৭২ হৌদোকখি। হৌজিক ফাওবদা নুমিৎ ২৭নিদা শ্রমিক স্পিসিয়েল ত্রেনশিংগী খুত্থাংদা চাউরাক্না মাইগ্রেন্ত লাখ ৫০ পুথোক-পুশিন তৌখি। খঙজিনগদবা অমনা ঙসি চেল্লিবা ত্রেনশিংনা অচিনবা অমত্তা মায়োক্নখিদে।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627493
ভারতকী রেলৱেজনা স্পিসিএল রাজধানি মখলগী ত্রেন ৩০ অমসুং স্পিসিএল মেল এক্সপ্রেস ত্রেন ২০০গী ইন্সত্রক্সনশিং শেমদোকখ্রে
ভারতকী রেলৱেজনা ১২.০৫.২০২০দগী হৌরগা স্পিসিএল রাজধানি মখলগী ত্রেন ৩০গী ইন্সত্রক্সনশিং শেমদোকখ্রে অমসুং ০১.০৬.২০২০দগী হৌরগা স্পিসিএল মেল এক্সপ্রেস (অপুনবা ত্রেন ২০০) হৌদোক্লগনি। রেলৱেজগী মন্ত্রালয়না স্পিসিএল খুদিংমক্কী নুমিৎ ৩০দগী নুমিৎ ১২০দা এদভান্স রিজর্বেসন পেরিয়দ (এ.আর.পি.) হেনগৎনবা ৱারেপ লৌখ্রে। পার্সেল অমসুং লগেজশিংগী বুকিং অপুনবা ত্রেন ২৩০ অসিদা অয়াবা পীরগনি। মথক্কী অহোংবা অসি বুকিং তাং মে ৩১, ২০২০গী পুং ৮গী মমাংগীদগী চৎনবা হৌরগনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627516
শ্রী পিয়ুশ গোয়লনা ত্রেদরশিংগী এসোসিয়েসনগী মীহুৎশিং উনখ্রে
কম্মর্স অমসুং ইন্দস্ত্রী মন্ত্রালয়, শ্রী পিয়ুস গোয়লনা ত্রেদরশিংগী এসোসিয়েসনগী মীহুৎশিং উনখ্রে। লোকদাউন মনুংদা লৈবাক অসিনা কোবিদ-১৯ লাইচৎ লানথেংন্নবা অমসুং থৌরাং হেনগৎনবা শেম শাখ্রে হায়না মহাক্না ফোংদোকখ্রে। মন্ত্রীনা হায়খি মদুদি তোঙান তোঙানবা ইন্দিকেত্রশিংনা লৈবাক অসিগী ইকনোমিক ফগৎহন্নবা খন্নবা মথৌ তাই উৎলি। মহাক্না হায়, কন্দ্রগী শেল-থুম মন্ত্রালয়না কোবিদ-১৯ লানথেংন্নবা লাউথোকখিবা আত্মনির্ভর পেকেজ লুপা লাক ৩ অদুনা এম.এস.এম.ই.গী ক্রেদিৎ গরেন্তী তৌরি অমসুং ত্রেদরশিংসু কোন্সিল্লি। প্রধান মন্ত্রী নরেন্দ্র মোদীগী মখাদা লৈঙাক অসিদা অহোংবা পুরক্নবা খোঙথাংশিং লৌখৎলি, মসিনা ভারতপু অফবা লৈবাক অমা ওইবা ঙমহল্লগনি হায়না মহাক্না ফোঙদোকখ্রে।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627566
ত্রাইবল এফিয়র্স মিনিস্ত্রিনা অহেনবা মাইনর ফোরেস্ত প্রদক্ত ২৩ মিনিমম সপোর্ত লিস্ততা চলহন্নবা লাউথোকখ্রে
মিনিস্ত্রি ওফ ত্রাইবল এফিয়র্সনা অহেনবা মাইনর ফোরেস্ত প্রদক্ত (এম.এফ.পি.) আইতেম ২৩ য়াওহননবা অমসুং কেন্দ্রনা স্পোন্সর তৌবা স্কিম “মেকানিজম ফোর মার্কেতিং ওফ মাইনর ফোরেন্ত প্রদক্ত (এম.এফ.পি.)গী মখাদা মিনিমম সপোর্ত প্রাইস (এম.এস.পি.) অমসুং এম.এফ.পি.গী ভেল্যু চেন দিবেলপ তৌবগী খুথাংদা মখোয়গী মিনিমম সপোর্ত প্রাইস শেমদোক্না লাউথোকখ্রে। মসিগী ৱারেপ অসি লৈবাক অসিদা কোবিদ-১৯গী লাইচৎনা হৌজিক মায়োক্নরিবা তঙাইফদবা অমসুং চিরবা তানফম অসিগী য়েংলগা আইতেম ৫০দগী ৭০দা হেনগৎহন্নবা অমসুং মিনিস্ত্রি ওফ ত্রাবল এফিয়র্সনা ত্রাইবল এম.এফ.পি. গেদররশিংদা তঙাইফদনা মতেং পাংবা মথৌ তাবা অদুগী লৌখিবনি।
.
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627631
এন্যুল নেস্নল ইনকম, ২০১৯-২০গী প্রোভিজনেল এস্তিমেৎশিং অমসুং গ্রোস দোমেস্তিক প্রদক্ত, ২০১৯-২০গী ক্বাতরলি এস্তিমেৎশিং
জেন্যুৱরী ৩১, ২০২০দা রিলিস তৌখিবা ২০১৯-২০গী চহীগী কোন্সতেন্ত (২০১১-১২) প্রাইজ রিএল জি.দি.পি. নত্রগা গ্রোস দোমেস্তিক প্রদক্ত (জি.দি.পি.) অসি হৌজিক লেবেল লুপা কোতি লাখ ₹ ১৪৫.৬৬ য়ৌরে হায়না পান্নরি, মসি ২০১৮-২০১৯গী জি.দি.পি. অহানবা ইস্তিমেৎ তৌখিবা লুপা কোতি লাখ ₹ ১৩৯.৮১গী মহুৎতনি। ২০১৮-২৯গী চাদা ৬.১গা য়েংনরুবদা ২০১৯-২০গী জি.দি.পি. গ্রোৎ অসি চাদা ৪.২নি পান্নরি। ২০১৯-২০গী করেন্ত প্রাইজ জি.দি.পি. গ্রোৎ অসি লেবেল লুপা কোতি লাখ ₹ ২০৩.৪০ য়ৌরে হায়না পান্নরি, মসি ২০১৮-২০১৯গী জি.দি.পি. অহানবা রিভাইস তৌখিবা ইস্তিমেৎ লুপা কোতি লাখ ₹ ১৮৯.৭১গী মহুৎতনি, মসিনা ২০১৮-১৯গী চাদা ১১.০গা য়েংনবদা ভাদা ৭.২গী গ্রোৎ রেৎ উবা ফংই।ক্ব্যু৪ কোন্সতেন্ত(২০১১-১২) প্রাইজকী জি.দি.পি. অসি লুপা কোতি লাখ ₹ ৩৮.০৪ য়ৌরে হায়না পান্নরি, মসি ২০১৮-২০১৯গী ইস্তিমেৎ লুপা কোতি লাখ ₹ ৩৬.৯০গী মহুৎতনি, মসিদা গ্রোৎ চাদা ৩.১ লৈ।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627671
এপ্রিল ২০২০গী কোর ইন্দস্ত্রী নিপালগী ইন্দেক্স (বেস: ২০১১-১২=১০০)
মমাং থা মার্চ ২০২০গী হন্থখিবা চাদা ৯(প্রোভিজনেল)গা য়েংনবদা এপ্রিল ২০২০গী কোর ইন্দস্ত্রী নিপালগী ইন্দেক্স গ্রোৎ রেৎ ৩৮.১% হন্থখ্রে। কোবিদ-১৯ লাইচৎনা মরম ওইদুনা এপ্রিল ২০২০দা লৈবাক পুম্বা চৎথরিবা লোকদাউন অসি লৈখিবনা কোইলা, সিমেন্ত, স্তীল, নেচরেল গ্যাস, রিফাইনরী, ক্রুদ ওইল অসিনচিংবা মখল কয়াগী ইন্দস্ত্রীশিংদা পোৎ পুথোকপদা চাওনা অমাংবা থোকখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627656
নেস্নল কেরিয়রদা ফ্রী ওনলাইন কেরিয়র স্কিলস ত্রেনিং লোঞ্চ তৌখ্রে
লেবর অমসুং এমপ্লোইমেন্ত মন্ত্রালয়গী মখাদা লৈবা নেস্নল কেরিয়র সর্ভিস (এন.সি.এস.)প্রোজেক্ত অসিদা রেজিস্তর তৌবা থবক থীরিবশিংগীদমক তি.সি.এস.কা চুংশিন্নদুনা ফ্রী ওনলাইন “কেরিয়র স্কিলস ত্রেনিং” পীবা হৌখ্রে। সোফ স্কিলগী কোর্স অসিনা লর্নরশিংবু পর্স্নেলিতী দেভলোপমেন্ত হেনগৎহনবগা লোয়ননা কোর্পরেৎ ইতিক, ইনত্র পর্স্নেল স্কিলশিং হেনগৎহনবা, মওং তানা প্রজেনতেসন পীবা ঙমহনবা অমসুং অতোপ্পা ঙসি ইন্দস্ত্রীনা পাম্নবা মথৌ তাবা সোফ স্কিলশিং য়াওবা মোদ্যুলশিংদা মতেং পাংগনি। ত্রেনিং মোদ্যুল অসি হিন্দী অমসুং ইংলিসতা এন.সি.এস. পোর্তেলদা ফংগনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627652
শ্রী ধরমেন্দ্রা প্রধাননা স্তেৎ/য়ু.তি. ১১দা লৈবা সি.এন.জি. স্তেসন ৪৮ লৈবাক অসিদা দেদিকেৎ তৌখ্রে
এনভাইরমেন্ত ফ্রেন্দলি ওইবা কমপ্রেস নেচরেল গ্যাস হেনগৎহন্নবা পেত্রোলোয়ম অমসুং নেচরেল গ্যাস & স্তীলগী মন্ত্রী শ্রী ধরমেন্দ্রা প্রধাননা ওনলাইন সেরিমনীগী খুত্থাংদা ঙসি সি.এন.জি. স্তেসন ৪৮ লৈবাক অসিদা দেদিকেৎ তৌখ্রে অমসুং লৈবাক অসিগী সি.এন.জি. স্তেসন ৮ অমসু শঙগাখ্রে।স্তেসন ৫৬ অসি স্তেৎ/য়ু.তি. ১১দা লৈ। স্তেসন অসিদা থবক লোইশিন্নবা হোৎনবদা কোরোনাভাইরস শন্দোকপা থিংনবা লৈবাক পুম্বদা তৌখিবা লোকদাউন অসিনা অকাইবা পীখি। অদুম ওইনমক মমাং থাদা লোকদাউন খরা কোমথোকখিবদা থবক্কী খোঙজেল য়াংশিনখি অমসুং মদু চেকশিন্না অমসুং সোসিএল দিসতেন্সিং ঙাকনা শুখি। মসিনা মরম ওইখিদুনা স্তেসন অসি কম্মিসন তৌনবা তশেংনা সেদ্যুল তৌখিবা মতমদগী খরা থেংথখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627635
শ্রী রাম ভিলাস পাসৱননা মন্ত্রালয় অসিনা চহী অমগী থম্বা পন্দমশিং ফংবগী মতাংদা মেদিয়াদা ৱা ঙাংখ্রে।
. শ্রী পাসৱননা ফোংদোকখি মদুদি কোবিদ-১৯ লাইচৎ থোক্লিঙৈ অসিদা মন্ত্রালয়গী মরু ওইবা মীৎয়েং থম্লিবা অসি পি.দি.এস. অমসুং নন-পি.দি.এদ. কার্দ হোল্দরশিং, মাইগ্রেন্ত লেবররশিং অমসুং সেন্ত্রেল নত্রগা স্তেৎ লৈঙাক্কী চান্না থকনবগী স্কিম অমত্তগী মখাদা লৈতবশিংদা চেং চাক অমসুং হৱাইশিং ফংহনবনি। মহাক্না হায়খি মদুদি স্তেৎ/য়ু.তি. অমত্তনা চেং হৱাই লৌবদা অৱাবা থেংনদনবা মন্ত্রালয়না ঙাইহাক লৈতনা স্তেৎ ফুদ মন্ত্রীশিং অমসুং সেক্রেতরীগা পাও ফাওনরি। চেং হৱাইশিং মরাং কাইনা বফর স্তোকতা লৈরি হায়না মহাক্না ফোংদোকখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627669
আই.এন.এস. কেসারি মদগস্করগী পোর্ত এন্তসিরনানা য়ৌরে
মিসন সাগরগী শরুক অমা ওইনা, ইন্দিয়ন নেবেল শিপ কেসারি মে ২৭, ২০২০দা মদগস্করগী পোর্ত এন্তসিরনানা লানশিনখ্রে। অৱাবা তারবা মতম অসিদা ভারত লৈঙাকনা মরুপ ওইনা লোইনরিবা মপাল লৈবাকশিংদা কোবিদ-১৯ লাইচৎ লানথেংনবদা মতেং পীখ্রে অমসুং মসিগীদমক আই.এন.এস. কেসারিনা মদগস্করগী মীয়ামগীদমক কোবিদ-১৯গা মরী লৈনবা তঙাই ফদবা হীদাক-লাংথকশিংগী কন্সাইনমেন্ত পুরি।
আর্মী কম্মানদরশিংগী কনফরেন্স: ২৭ -২৮ মে ২০২০
এপেক্স লেবেল বাইএন্যুলগী থৌরম ওইরিবা আর্মী কম্মানদরশিংগী কনফরেন্স অসি অৱাংবা থাক্কী মুন্না খন্নরগা অরুবা পোলিসীগী ৱারেপশিং পুন্না লৌখিবা অদুবু থগৎপা ফোংদোকনবা এপ্রিল ২০২০দা পাংথোক্নবা লেপখি অমসুং কোবিদ-১৯গী লাইচৎনা মরম ওইদুনা য়ৈথোকখিবা অদু তাংকক অনি থোকনা শিনখ্রে। কনফরেন্স অসিগী অহানবা তাংকক ন্যু দিল্লিগী সাউথ ব্লোকতা ২০২০গী মে ২৭তগী ২৮ ফাওবা পাংথোকখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627654
কেন্দ্রগী ঐচ.আর.দি. মন্ত্রীগা অৱাংবা থাক্কী মহৈ লোইশঙ ৪৫,০০০গী মকোকশিংদা ৱেবিনারগী খুত্থাংদা ৱারি শাখ্রে
হ্যুমেন রিসোর্স দেভলোপমেন্ত মন্ত্রী শ্রী রামেশ পোক্রিয়ল ‘নিশাঙ্ক’গা লৈবাক অসিদা লৈবা হাইয়র এদুকেস্নেল ইন্সতিত্যুসনস(ঐচ.ই.আই.শিং) ৪৫,০০০গী মকোকশিংগা ৱেবিনারগী খুত্থাংদা ৱারি শাখ্রে। মন্ত্রীনা ভাইস-চান্সেল্রশিং/রেজিসতারশিং/প্রোফেসরশিং/আই.ক্ব্যু.এ.সি.গী মকোকশিং/প্রিন্সিপলশিং/ফেকলতীশিং য়াওবা লৈবাক অসিগী অচৌবা একাদমিসিয়নশিংগী কাংলুপ অসিদা ৱারি শাখ্রে। শ্রী পোক্রিয়লনা লৈবাক অসিদা লৈবা ঐচ.ই.আই.শিং কৌখৎতুনা হায়খি হৌজিক ওইরিবা ফীভম অসি সিস্তেমদা লৈরিবা লিমিতেসনশিং অসি লানথোকপা ঙম্নবা খুদোংচাবা অমনি হায়না লৌগদবনি হায়না ফোংদোকখি। মহাক্না হায়খি এদুকেসন্নিসশিং, মহৈরোইশিং, মমা-মপাশিংনা ওনলাইনগী পাম্বৈদা ওন্থদুনা মহৈরোইশিং অমসুং ঐচ.ই.আই.শিংগী একাদেমিক সেসন অসি মাংদনবা লৈরিবা ফীভম অসিগী কান্নবা লৌহৌগদবনি।মহাক্না মখা তাখি ভারততা ওনলাইনগী ইকোসিস্তেম অসি ফগৎহনবা য়াম্না থুনা মথৌ তাই অমসুং এদুকেতরশিংনা মসিদা মতেং পাংদুনা খুঙ্গংগী মফমশিংদসু ওনলাইন এদুকেসন য়ৌহনগদবনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627487
ৱেসতর্ন নেভেল কম্মান্দদা অলত্রাভাইওলেৎ দিসইনফেকসনগী খুদোংচাবশিং পুথোকখ্রে
শীজিন্নবা হেনগৎলক্লিবা অসি থুংহন্ননবা নেবেল দোকয়ার্দ(মুম্বাই)না য়ু.ভি. সেনিতাইজেসন বে অমা পুথোকখ্রে। য়ু.ভি. বে অসি শীজিন্নদুনা কোরোনাভাইরস শন্দোকপা থীংনবা খুৎলাইশিং, ফীরোলশিং অমসুং অতৈ অতোপ্পা পোৎলমশিং দেকোন্তমিনেসন তৌগনি। শীঙথানিঙাই ওইরবা থবক অসিগীদমক হৈশিংনা অচৌবা কম্মন রুম অমবু য়ু.ভি.-সি. লাইদনিংগীদমক এলুমিনি্য়ম শীৎশিংদা মৈ চংহন্দুনা শেম শারগা য়ু.ভি. বে অমা ওইনা ওন্থোক্লি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627501
রিসর্সরশিংনা নোবেল কোরোনাভাইরস কলচর তৌরি, মসিনা দ্রক তেস্তিং তৌবা অমসুং ভেক্সিন পুথোকপদা মতেং ওইবা য়াই
সেন্তর ফোর সেলুলর এন্দ মোলিক্যুলর বাইওলোজি(সি.সি.এম.বি.)না অনাবা মীওইশিংগী সম্পলদগী কোরোনাভাইরস(সারস-কোভ-২)গী স্তেবল কলচরশিং তৌবা ঙমখ্রে। সি.সি.এম.বি.গী ভাইরোলোজিস্তশিংনা শন্দোক্কনবা ভাইরস অসি মখল কয়াগী আইসোলেৎশিংদগী আইসোলেৎ তৌখ্রে। লেবতা ভাইরস অসি কলচর তৌবা ঙম্বনা সি.সি.এম.বি.বু ভেক্সিন পুথোকপদা অমসুং কোবিদ-১৯বু ফহনবা ঙম্বা হীদকশিং তেস্ত তৌবদা মতেং ওইগদৌরি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627590
কোবিদ-১৯ লাকশিনবা অমসুং শন্দোক্তনবা সুরৎ স্মার্ত সিতীনা মরু ওইবা আই.তি. খোঙথাংশিং লৌরি
সুরৎ ম্যুনিসিপাল কোর্পরেসন অসিনা মখল কয়াগী আই.তি. খোঙথাংশিং কোবিদ-১৯ লানথেংনবদা লৌখৎলি। এস.এম.সি.না ৱেব পোর্তেল অমা অমসুং “এস.এম.সি. কোবিদ-১৯ ত্রেকর” কৌবা মোবাইল এপ্লিকেসন য়াওবা এস.এম.সি. কোবিদ-১৯ ত্রেকর সিস্তেম দেভলোপ তৌখ্রে, মসিনা মপালদা নত্রগা অতোপ্পা স্তেৎতা চৎলুবগী ত্রেবেল হিস্তরী লৈবা মীশিং অমসুং কোবিদ-১৯ পোসিতিব ওইরবা মীওইগা হকথেংনরুবা মীশিংবু ত্রেক তৌগনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627638
পি.আই.বি. ফিল্দ ওফিসশিংদগী ফংবা পাউ
- পঞ্জাব: পঞ্জাব সরকারনা ত্রেনশিংদা চৎলিবা (লাকপা/হনখিবা) মীওইশিংগী অহেনবা গাইদলাইনশিং থোকখ্রে। পেসেঞ্জর খুদিংমক মাস্ক উপকদবনি অমসুং সোসিএল দিস্তেম্সিং ঙাক্না চৎকদবনি। মী কাহেন্না চীনদবা (এতেন্দেন্ত অমত্তা চংবা য়ারোই) কনফর্ম তৌরবা তিকেৎশিং পায়বা পেসেঞ্জরখক্তা রেলৱে প্লেৎফোর্মদা চংবা য়াগনি। প্লেৎফোর্মদা চংদ্রিঙৈদা পেসেঞ্জর খুদিংমক থর্মল স্ক্রিনিং তৌবা তঙাই ফদবা ওইখ্রে অমসুং পেসেঞ্জরশিংনা লমথাগদবা মিনিৎ ৪৫ ৱাৎলিঙৈদা য়ৌরক্কদবনি।
- হরিয়ানা: হোম মিনিস্তরনা হায়খ্রে কোবিদ-১৯ লাইচৎ শন্দোকপা থিংবা অসিনা স্তেৎ সরকারগী অহানবা খোংথাংনি। য়ুনিয়ন হোম মিনিস্ত্রিনা থোকপা গাইদলাইন খুদিংমক চেকশিন্না ইনবরা হায়বা য়েংশিন্নবা তোঙান তোঙানবা খোংথাং কয়া লৌখৎখ্রে। মসিগা চপ মান্ননা মীয়াম তিনবা মফমদা তিন শিৎপা থীংখ্রে। অথীংবা অনি অসি থুগাইবা মীওই খুদিংমক লুপা ৫০০গী ফাইন থীগনি। োফেন্দরনা মসিগী শেনফম অসি কেস ওইনা পীগদবনি কোর্তকী খুথাংদা পীবা য়ারোই।
- হিমাচল প্রদেশ: ত্রাভেলরশিংনা দোমেস্তিক ফ্লাইৎশিং অমসুং ত্রেনশিংদা হিমাচল প্রদেশতা চৎথোক চৎশিন তৌনবা স্তেৎ লৈঙাক্না স্তেন্দর্দ ওপরেসন প্রিদিদ্যুরশিং থোকখ্রে। ফ্লাইৎ/ত্রেনশিং তোংদ্রিঙৈ অমসুং স্তেৎ অসিদা লাক্ত্রিঙৈদা মীওই খুদিংমক্না এন্দরোইদ অমসুং আই.ও.এস. ফোনশিংদা আরোগ্য সেতু এপ হাপ্পা তঙাই ফদবা ওইহনখ্রে। তোংবা অমসুং কুমথবদা হোম মন্ত্রালয় অমসুং হকশেল অমসুং য়াইফ য়ুম্বাল মন্ত্রলয়না পীবা সোসিএল দিস্তেন্সিং অমসুং গাইদলাইনশিংগী মপুংফাবা প্রোতোকোল ইগদবনি।
- মহারাস্ত্র: অনৌবা কেস ২,৫৯৮ রিপোর্ত তৌরদুনা স্তেৎ অসিদা কোবিদ-১৯ পোজিতিব ওইবা কেস ৫৯,৫৪৬ য়ৌখ্রে অদুগা কোবিদ-১৯ অনবা ৮৫ শিখ্রে মসিগী মনুংদা ৩৮না মুম্বাইদনি অমসুং লাইচৎ অসিনা শীবা মশীং ১,৯৮২ য়ৌখ্রে। সিতিজেন ময়াম অমা মাগী মাগী ময়ুম তাউনদা হনখিবদগী মহারাস্ত্রগী দিস্ত্রিক অবাম্বদা নোংমা-নোংমগী কোরোনা কেস হেনগৎলক্লি। অমেদনগর, সিন্দুদুর্গ অমসুং নন্দেদতা অনৌবা কেসশিং রিপোর্ত তৌখ্রে।
- গুজরাত: দিস্ত্রিক ২১দগী অনৌবা কেস ৩৬৭ রিপোর্ত তৌরদুনা স্তেৎ অসিদা কোবিদ-১৯ পোজিতিব ওইবা কেস ১৫,৫৭২ য়ৌখ্রে। অদুগা শগোলশেন নুমিৎতা কোরোনাভাইরসতগী ফগৎলকপা অনাবা মশীং ৮০০ মার্ক লানখ্রে। অদুগা অহমেদাবাদতা কেস মশীং হেনগৎলক্লি অদুগা দিসচার্জ তৌবা অনাবা মশিংশু হেনগৎলক্লি, খ্বাইদগী নৌবা রিপোর্তকী মতুং ইন্না অনাবা ৩৮১ দিসচার্জ তৌখ্রে।
- রাজস্থান: খ্বাইদগী নৌবা পাউদা অনৌবা অনাবা ৯১ রেপোর্ত তৌরদুনা স্তেৎকী কোবিদ-১৯ পোজিতিব ওইবা কেস ৮,১৫৮ য়ৌখ্রে অদুগা মসিগী মনুংদা হৌজিক ফাওবদা মীওই ৪,৮৫৫ ফগৎখ্রে। ঝালাৱার দিস্ত্রিকতা অনৌবা অনাবা ৪২ রেপোর্ত তৌখ্রে। স্তেৎ অসিদা হৌজিক ফাওবদা তেস্ত লাখ ৩.৬৫ হেন্না তৌখ্রে।
- মধ্য প্রদেশ: অনৌবা কেস ১৯২ রিপোর্ত তৌরদুনা স্তেৎ অসিদা কোবিদ ১৯ পোজিতিব ওইবা কেস ৭,৪৫৩ য়ৌখ্রে। হোতস্পোৎ ইন্দোরদা খ্বাইদগী য়াম্না অনৌবা কেস ৭৮ রিপোর্ত তৌখি। হৌজিক ফাওবদা স্তেৎ অসিদা অনাবা ৪,০৫০ ফগৎপা ঙম্লদুনা এক্তিব কেস ৩,০৮২নি।
- ছত্তিশগর: ঙসি আনৌবা কোবিদ-১৯ কেস ৫ রিপোর্ত তৌরদুনা স্তেৎ অসিদা এক্তিব কেস ৩২১ য়ৌখ্রে। অনৌবা অনাবাশিং অসি বিলাসপুর ( মখোয়গী মনুংদা ২) দর্গ, মহাসমুন্দ অমসুং জগদলপুরদগীনি। শগোলশেন নুমিৎকী নুংদাংদা মুঙ্গেলি দিস্ত্রিক্তগী পোজিতিব অমা রিপোর্ত তৌখ্রে।
- কেরেলা: স্তেৎ অসিদা ঙসি অয়ুক অঙনবদা চহি ৬৮ শুরবা দাইবেতিক অমসুং ওবেস দাইৎ ওইবা অহল অমা শীবদগী কোবিদ-১৯দগী শীবা নিপাল শুখ্রে। হকশেল মন্ত্রীনা স্তেৎ অসিদা কম্ম্যুনিতি ত্রান্সমিসন লৈতে হায়না অমুক্কা হন্না হায়খ্রে। মতম খরা অমসুং মথৌ তৌবদা খুদোংচাদবা লৈরবসু স্তেৎ অসিদা য়ু য়োন্নবা বেব.ক্যু. এপ শিজিন্নবা মখা চত্থনবা ৱারেপ লৌখ্রে। মরক অসিদা জেদ্দাদা কেরেলা মচা অনি অমগা কোবিদ-১০না মরম ওইদুনা শিখ্রে। ঙরাং মীওই ৮৪ তেস্ত তৌবদা পোজিতিব ওরদুনা স্তেৎ অসিদা এক্তিব কেস ৫২৬ য়ৌখ্রে।
- তমিল নাদু: কোইম্বতোর এয়রপোর্ততা পেসেঞ্জর ৯ কোবিদ-১৯ পোজিতিব ওইখ্রে; তিরুচিদগী মীওই মঙা, নমক্কলদগী অনি অমসুং কোইম্বতোর অমসুং ইরোদতগী অমমমনি। চেনাইদা লৈবা সাউদর্ন রেলৱে অমসুং আই.সি.এফ. ওফিস অনি ওফিসিএলশিং পোজিতিব ওইরকপদগী থীংজিনখ্রে। সি.এম.না নোয়াল রিনোভেসন প্রোজেক্তকী উরেপ উয়ুং তমখ্রে; লুপা কোতি ২৩০গী প্রোজেক্ত অসিনা লৌউনবা লম একর ৭,০০০ কান্নবা পীরগনি। ঙরাং অনৌবা কোবিদ কেস ৮২৭ রিপোর্ত তৌখ্রে। অপুনবা কেস: ১৯৩২৭, এক্তিব কেস: ৮৬৭৬, শীবা: ১৪৫, দিসচার্জ: ১০,৫৪৮নি। চেনাইগী এক্তিব কেস ৬৩৫১নি।
- কর্নাতক: ঙসিগী পুং ১২ পি.এম.ফাওবদা অনৌবা কোবিদ কেস ১৭৮ & দিসচার্চ তৌখিবা ৩৫নি; ঙসিগী অনৌবা কেসশিং অদু রাইচুরদগী ৬২, য়াদাগিরিদগী ৬০, উদুপি ১৫, বেঙ্গলোর সিতিদা ১০, দবঙ্গেরদা ৪, মন্দ্য অমসুং মাইসোরদা অনি অনি অমসুং বেঙ্গলোর রুরেল, শিমোগা, চিত্রাদুর্গা অমসুং ধর্ৱন্দদা অমমনি। স্তেৎ অসিগী অপুনবা কেস ২৭১১ য়ৌখ্রে। এক্তিব কেস ১৭৬৩, ফগৎলকপা:৮৬৯, শীবা: ৪৭নি।
- আন্ধ্র প্রদেশ: হাই কোর্তনা স্তেৎনা স্তেৎ ইলেক্সন কম্মিস্নর (এস.ই.সি.)গী মতম হন্থনবা, ইলিজিবিলিতি অমসুং খনবগী পাম্বৈ শেমদোক্নবা পাঞ্চায়ত রাজ এক ১৯৯৪ এমেন্দ তৌবা অদু তোঙান্না থমখ্রে; কোবিদ-১৯ লাইচৎনা মরম ওইদুনা লৈবাক শীনবা থুংনা থমখিবা লোকদাউননা মরম ওইদুনা নাল অমগী য়েংলগা লোকল বোদি ইলেক্সন য়ৈথোকখিবগী স্তেৎনা খনখিবা এন. রামেশ কুমার এস.ই.সি.দগী লৌথোকখ্রে। হৌখিবা পুং ২৪দা অনৌবা কেস ৩৩, শীবা অমগা লোয়ননা ৭৯ দিসচার্জ তৌখ্রে। এক্তিব:৭৭৭, ফগৎলকপা:২০৩৭, শীবা: ৬০নি। অতোপ্পা স্তেতগী লাকপা অপুনবা পোজিতিব কেস ৩৪৫কী মনুংদা ১৫৬না এক্তিব ওইরি। ম্রান লৈবাক্তগী হল্লকপা কেসনা ১১১নি।
- তেলঙ্গনা: শোপ্পিং সেন্তর্স এসোসিএসন ওফ ইন্দিয়া অতোপ্পা দুকানশিংগুম্না খুদক্তা মোলশিং অমসুং শোপ্পিং শেন্তরশিং হাংদোকপা য়ানবা অইবা চেরোল পীশিনখ্রে। হাইদ্রবাদকী মীওই অমা কোবিদ-১৯না মরম ওইদুনা সাউদি অরাবিয়াদা শিখ্রে মদুদা পোলোইবগী অবাবা পীরবা ফাওবদা পুলোইখিদে, মসি অমুক্তা থোকখিদ্রি। কোভিদ ১৯ শন্দোকপগী অমসুং শন্দোকপদা এসিম্তোমিক অমসুং মাইল্দ ইনফেক্সনশিংগী রোল পুথোক্নবা মোনিতর তৌনবা সেমপ্লিংগী মেত্রো সিতি হোতস্পোৎ ১৪ খনগৎপদা হায়দরবাদ য়াওরে। মে ২৯ ফাওবদা তেলঙ্গনাদা অপুনবা পোজিতিব কেস ২,২৫৬ য়ৌক্রে।ঙসি ফাওবদা মাইগ্রেন্ত ১৭৫, মীরৈবাক্তগী হল্লকপা ১৭৩ কোবিদ-১৯ পোজিতিব ওইখ্রে।
- অরুনাচল প্রদেশ: ইতানাগরগী দি.সি.না আয়খ্রে মদুদি হোতেল খুদিংমক অমসুং ক্বারিন্গতিন সেন্তরশিংদা চাং নাইনা সেনিতাইজ তৌগদবনি অমসুং মী খুদিংমক শফনা লৈনবা অকনবা প্রোতোকল ঙাক্কদবনি। এপ্রিলদগী জুন ফাওবগী হৱাই চেংৱাই এম. তি. ৪৯১ এন.এ.এফ.ই.দি.না অরুনাচল প্রদেশতা মাগী মাগী গোদাউন্দা থাখ্রে।
- অসাম: অসামগী জি.এম.সি.ঐস.তগী অনাবা ৬ কোবিদ-১৯ অনিরক তেস্ত তৌরবা মতুংদা নেগেতিব লাকপদগী দিসচার্জ তৌখ্রে।
- মনিপুর: এদুকেসন মিনিস্তরনা ময়াই তাংবল লৌদুনা মনিপুর য়ুনিভর্সিতিগী কোবিদ-১৯ তাস্ক ফোর্স কম্মিতিনা স্তেৎ অসিদা একাদেমিক কেলন্দর মাংলোমদা চংশিন্নবা ৱা খন্নখি।
- মিজোরাম: মধ্য প্রদেশ অমসুং গুজরাততগী মিজোশিং পুদুনা লাকপা স্পিসিএল ত্রেন অমা কোলাসিব দিস্ত্রিক, মিজোরামদা লৈবা বাইরাবি রেলৱে স্তেসনদা ঙসি নুংথিল য়ৌখ্রে। মমাংদা কর্নাতকতগী মিজোশিং পুরকপা স্পিসিএল ত্রেন অমা ঙসি অয়ুক মিজোরামদা লৈবা বাইরাবি রেলৱে স্তেসনদা বৌখি, লাকমিন্নবা অনাবা ৭৭না আইসিলেসন্দা থমখ্রে; আর.তি-পি.সি.আর. অমসুং আর.এ.তি. পুম্নমক মখোয়দা পীরগনি হায়না সি.এম.ও. কোলাসিবনা হায়খ্রে।
- নাগালেন্দ: দিপ্যুতি সি.এম.না অসামগী কোবিদ-১৯ অনাবা মশীং য়াম্বা মেরাপানি এরিয়াগা তাইনবা ৱোখা দিস্ত্রিক্কী ভন্দারি চেক পোস্ত য়াওনা অসামগা তাইনবা ঙমখৈশিং থিংজিন্নবা য়াথং পীখ্রে। গনেশনগর ক্বারিন্তিন সেন্তর, দিমাপুরনা মীওই ১০৭০ থম্নবা শেম শাখ্রে; সি.এম. নৈফ্যু রিও ফেসিলিতিশিং শেমগৎপদা স্তেৎ পুলিশনা মতেং পাংবগী থাগৎপা ফোঙদোকখ্রে।
- ত্রিপুরা: থুংগদবা পেসেঞ্জর ১৭০ অমসুং চৎখিগদবা পেসেঞ্জর ১৭০গা লোয়ননা কোলকতাদগী অহানবা পেসেঞ্জর ফ্লাইৎ অগর্তালাগী এম.বি.বি. এয়র্পোর্ততা থুংখ্রে।
******
(Release ID: 1627751)
Visitor Counter : 19
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Tamil
,
Telugu
,
Kannada
,
Malayalam


text:
ই্ম্ফাল, ফেব্রুয়ারি ১২ঃ ইন্দিয়াগী শেলয়েকতা মণিপুরী লোল মীতৈ ময়েক্তা হাপ্ননবা রাজ্য সভাগী এম পি সু ওইরিবা মণিপুরগী নিংথৌ সনাজাওবা লৈশেম্বনা পার্লিয়াম
ই্ম্ফাল, ফেব্রুয়ারি ১২ঃ ইন্দিয়াগী শেলয়েকতা মণিপুরী লোল মীতৈ ময়েক্তা হাপ্ননবা রাজ্য সভাগী এম পি সু ওইরিবা মণিপুরগী নিংথৌ সনাজাওবা লৈশেম্বনা পার্লিয়ামেন্টতা পুখৎখ্রে। ঙসি লোইশিনখিবা রাজ্য সভাগী পর্লিয়ামেন্ট মীফমগী জিরো আওয়ারদা নিংথৌ সনাজাওবা লৈশেম্বনা ৱাফম অসি পুখৎলদুনা হায়খিবদা, মীতৈ লোল মীয়াম্না মণিপুরি লোল হায়রগা খঙনরিবা লোল অসি কুমজা ১৯৯২গী আগস্টকী চৈচৎ ২০দা ইন্দিয়ান কন্সটিট্যুটসনগী ৮শুবা সেদুলদা চনখিবনি।
মণিপুরি লোলগা লোয়ননা কোনকানি অমদি নেপালিসু ৮শুবা সেদুলদা চনখি। অদুবু মণিপুরি লোনগা লোয়ননা চনমিন্নখিবা লোল অনি অসিদি ইন্দিয়াগী শেলয়েকতা য়াওখ্রে। মণিপুরী লোল অসি ঙসিদি মীতৈ ময়েক্তা এম এগী অহানবা সেমিস্টার ফাওবা তম্লে। মরম অদুনা মণিপুর মীয়াম অমদি চিফ মিনিস্টার এন বিরেননা মতম শাংনদগী নিংজরকপা অমা ওইরিবা লৈবাক অসিগী শেলয়েকতা মনিপুরী লোল মীতৈ ময়েক্তা হাপ্পা অসি গভর্ণমেন্টনা থবক ওইনা ওন্থোক্নবা নিংথৌনা ওগস্ট হাউসকি খুত্থাংদা লৈঙাক্কি পুন্কিং চিংশিনখি।
সোর্সঃ পান্দম।
নিংথৌ সনাজাওবা লৈশেম্বনা পার্লিয়ামেন্টতা ৱা ঙাংবাগী মীকুপ খরা I ( Video Courtesy: Royal Palace-Manipur FB page)